SunOnline: Dhulha heyo dhiriulhumakah Maiha ge dhathuraai eynage naseyhai\nދުޅަހެޔޮ ދިރިއުޅުމަކަށް މައިހާގެ ދަތުރާއި، އޭނާގެ ނަސޭހަތް\nމިޙްނާ ނާސިހު 08 Aug 2019, 08:14\nޑައިޓް ފަށަނީ ކޮންދުވަހަކު ހެއްޔެވެ؟ މީގެ ދެ މަސްކުރިން ނޫނީ މި މަސް ފެށުމުގެ ކުރިން ވެސް ހިތުއަޅައިގެން ހުރީ "ކްލީން" ކޮށް ކެއުމަށް ދޯ އެވެ؟ ނޫނީ، ޖިމަށް ދާން ހިތު ނިޔަތްގަނެ، އަދިއަދަށް ވެސް އެދުވަހެއްގެ އިންތިޒާރުގައި ތިބީ ކިތަށް މީހުން ބާއެވެ؟ މިއީ ގައިމުވެސް އެންމެ މީހެއް ދެމީހެއްގެ ވާހަކައެއް ނޫނެވެ. އާންމުކޮށް ހަމަ ހިނގާ ކަންކަމެވެ.\nއެހެންނަމަވެސް ފަހަކަށް އައިސް، ޓްރެންޑް ވެގެން މި އުޅެނީ "ހެލްތީ ލައިފްސްޓައިލް" އެވެ. ދިވެހިން ބުނާ ނަމަ ދުޅަހެޔޮ ދިރިއުޅުމެއް އުޅުމެވެ. ކަސްރަތު ކުރުމާއި ސިއްހަތަށް ފައިދާ ހުރި ކެއުންތައް ކެއުމާއި ތަފާތު އެކި ވައްތަރުތަކުގެ ޑައެޓްކުރުމާއި މިފަދަ އެތައް ކަމަކީ މިއަދުގެ ފެޝަންއަކަށް ވެއްޖެ އެވެ. އެއީ ދިރިއުޅުމުގެ ބައެކެވެ.\nފާތުމަތު މައިހާ އާދަމް ޒާހިރު ނުވަތަ އެންމެންގެ ވީސީޓޭލްސްގެ ދުޅަހެޔޮ ދަތުރުގެ ވާހަކަ ކޮންމެވެސް ސިފައެއްގައި ފެނި ނުވަތަ އަޑުނީވޭ މީހެއް މަދުވާނެ އެވެ. ނަފްސާނީ މައްސަލަތަކެއްގެ ތެރެއިން އަމިއްލަ ހަށިގަނޑާއި ދިރިއުޅުން އެފުށް މިފުށަށް ޖަހާލި އިރު، ހިތްވަރު އެލުވާނުލާ، ފޫހިކަމެއްނެތި އޭނާގެ ދިރިއުޅުން ކުރިއަށް ގެންގޮސްދިން އެއް ބާރަކީ މިއީ އެވެ. ޒުވާނުންގެ މެދުގައި އެންމެ މަގުބޫލު އެއް ބަރިސްޓާކަމުގައިވާ މައި 'ސަން' އަށް ހިއްސާކޮށްލީ މިފަދައިން ދުޅަހެޔޮ ދިރިއުޅުމަކަށް އޭނާކުރި ތަޖުރިބާތަކާއި ޓިޕްސް ކޮޅެކެވެ.\nދުޅަހެޔޮ ލައފްސްޓައިލްއަކަށް ދިރިއުޅުން ބަދަލުކޮށްލާނީ ކިހިނެއް؟\nފުރަތަމަ ކަމަކަށް މައި ބުނެލާނީ އެންމެ އުނދަގޫ ގޮތަކަށް ނުފަށާށޭ، ކޮންމެ ގޮތެއް ވިޔަސް އެންމެންނަކީ ވެސް މިހާރު ވެސް ދިރިއުޅުމުގައި އެތައް ބުރައެއް އުފުލާނެ ބައެއް. މަސައްކަތާއި އާންމު ދިރިއުޅުމާއި ދަރީންނާއި، އަދި ދަރީން ނެތަސްވެސް. އެހެންވީމަ އޭގެ މައްޗަށް އިތުރު ބުރައެއް ނުޖައްސާ، މިފަދަ ބަދަލެއް ގެންނައްޗޭ. މި ވާންޖެހޭނީ ފަސޭހައަކަށް.\nއެހެންވީމާ އެންމެ ކުޑައިރު ވެސް އީ.އެސް ފޮތުގައި ކިޔާދޭހެން ކާބޯހައިޑްރޭޓްސްއިން ކުރަނީ ކޮން ކަމެއްތޯ، ޕްރޮޓީންސް އާއި ފައިބާގެ ބާވަތް ބޭނުންވަނީ ކީއްވެތޯ ބަލައި ގާތްގަނޑަކަށް ހަފްތާއެއްހާ ދުވަހު އެމީހަކަށް އެތަކީތެ ތެރެއިން ކެވެނީ ކޯއްޗެއްތޯ ބަލައި ޓްރައިކޮށްލާށޭ. އެމީހަކު ހޭލުންތެރިކަން ބޮޑުވާ ވަރަކަށް މިކަމުގެ ތެރެއަށް ވަދެވޭލޭއް ވެސް އަވަސްވާނެ. މިސާލަކަށް މައި އެންމެ ފުރަތަމައަށް ނިންމީ ކާންޖެހޭނެ ކަމަށް، އޭތި ނިންމާފައި ދެން ކާ ގަޑިތަށް، އެއަށް ފަހު ޕޯޝަންތައް. އަދި ގާތްގަނޑަކަށް އެއް އަހަރުފަހުން އަމިއްލަ އަށް މީލްތައް ކައްކަންފެށީ.\nމައިހާގެ ޓްރާންސްފޮމޭޝަން ----- ފޮޓޯ: އިންސްަގްރާމް\nޖިމަށް ނުގޮސް އެކަށީގެންވާ ބަރުދަނެއްގައި ހުރެވިދާނެތަ؟\nއާ! މާ ބޮޑަށް ވެސް. މައިވެސް އެންމެ ފުރަތަމަ ފެށީވެސް ކެއުމަށް ބަދަލު ގެންނަން. އޭރު ހުރީވެސް ލަންކާގައި. ގާތްގަނޑަކަށް ތިން މަސްފަހުން މާލެ ބަދަލުވި އިރު 6-10 ކޭޖީވަރު ހުރީ ލުއިވެފައި. އެއީ ހަމައެކަނި ކެއުމުން. އެކަމަކު ހަމައެކަނި ކެއުމުން ބަރުދަން ލުއިކުރާއިރު އުނދަގޫވާނެ ކަމަކީ ބަރުދަން ލުއިކުރެވޭނީ އެމީހަކު އެތެރެކުރާ ކާއެއްޗިއްސަށް ވުރެ، ހަށިގަނޑުން އަންދާ ކެލަރީސް އިތުރުވާންޖެހޭނެ. އެކަމަށް އުނދަގޫވެދާނެ އެއްވެސް ކަހަލަ ކަސްރަތެއް ނުކޮށް. އެކަމަކު އަދި ވެސް އެންމެ އެފެކްޓިވް ކަންކަމުގެ ތެރޭގައި ސްކިޕިން ރޯޕް ކަހަލަ އެއްޗިއްސާއި، ގޭގައި ވީޑިއޯއެއްބަލައިގެން ހައި އިންޓެންސިޓީ ވޯރކްއައުޓް.. އެހެންވީމަ ޖިމަށް ނުގޮސްވެސް ކުރެވޭނެ މިކަން. ބޭނުންވަނީ ހަމަ ވަގުތު ހޯދައިގެން ކުރުން.\nމިކަހަލަ ލައިފްސްޓައިލެއްގައި މައިގެ "ޑޯންޓްސް" އަކީ ކޮބާ؟\nއެންމެ ފުރަތަމަ ކަމަކަށް ނުކުރަންވީ އެންމެ މުހިންމު ކަމަކީ އެއްވެސް މީހަކު ކޮޕީ ނުކުރުން. ކޮންމެ މީހެއްވެސް ތަފާތުވީމަ އެމީހެއްގެ ދިރުއުޅުމާއި މަސައްކަތާއި ހަށިގަނޑާއި ގުޅޭނެ ކަހަލަ ގޮތަކަށް ލައިފްސްޓައިލް އެޑެޕްޓްކުރުން އެންމެ މުހިންމީ.\nދެވަނަ ކަމަކަށް ޑައިޓެއް ބަލައިގެން ޓްރައި ކުރާއިރު، ބޭރުގެ ގައުމުތަކުގެ މީހުންނަށް ހާއްސަކޮށް އެހުންނަ އެއްޗެހި ކޮންމެހެން ޓްރައި ނުކުރާށޭ. އެއް އެޗެއްސަކީ އަގުބޮޑު އަދި ހޯދަންވެސް އުނދަގޫ އެއްޗެހި. އޭގެ ބަދަލުގައި އަހަރެމެންނަށް ގުޅޭ ހޯދޭނެ އެއްޗެހި ބޭނުންކޮށްގެން ޓްރައި ކުރާށޭ.\nމިކަހަލަ ލައިފްސްޓައިލެއްގައި މައިގެ "ޑޫ'ސް" އަކީ ކޮބާ؟\nދެން ކުރަންވީ ކަމަކީ ކާއެއްޗެހީގެ ގްރޫޕްސް (ކާބޯހައިޑްރޭޓްސް، ޕްރޮޓީންސް ކަހަލަ) އެ އެއްޗިއްސާއި ބެހޭ ގޮތުން ދަސްކުރުން ވަރަށް މުހިންމު. މާލޭގައި ވެސް ލިބެން އެބަހުރި ޕެކްކޮށްފައި ބައެއް ތަކެތި. އޭގައި ޖަހާފައި އެބަހުރޭ ޕްރޮޓީންސް، ފެޓް، ފައިބާ ލިބެން ހުރި މިންވަރު. އެހެންވީމަ އެ އެއްޗެހި ބަލާފައި ނަގަންވާނީ.\nހަމައެޔާ އެކު ޖިމް ކަހަލަ ތަނަކަށް ދާން ކުއްޖަކު ބޭޏުންވެދާނެ އެއްކަލަ ސްޕޯޓްސް ކްލޯތްސް ސެޓް އެއްކޮށް ހަމަކުރަން. އެކަމަކު އެތެރެއިން ބޭނުންވާ ސްޕޯޓްސް ވެއާ އާއި ސްޕޯޓްސް ޝޫޒް ހަމަވީމަ އެވަރުން ފުދޭނެ. ހަމަ ގޭގައި ލާ ޓީޝާޓްއަކާއި އެކީގައިވެސް ފެށޭނެ. އަބަދުވެސް ޖިމް ކްލޯތްސް ހަމަކޮށްގެން މިވެނި މީހަކާއި އެކީ ދާން ހުންނަނަމަ އަބަދުވެސް ހުންނާނީ ނުދެވިފައި.\nދެން އަނެއްކަމަކީ ބައެއް މީހުން އެބަ ބުނޭ، އަމިއްލައަށް ކާއެއްޗެހި ތައްޔާރު ކުރަންވީމަ އުނދަގޫވާ ވާހަކަ. ނޫނީ ތިމަންނަ އެކަންޏޭ އެގޮތަށް ކާންޖެހެނީ. ނޫނީ ބަނޑުހައިވީމަ އަމިއްލަ އަށް ވަކީން ތަކެތި ތައްޔާރުކުރަންވީމަ އެގޮތަށް ފޮލޯ ނުކުރެވޭ ވާހަކަ. އެކަމު މައިގެ ވާހަކައަކީ، ކައްކާއެއްޗެހި ބަދަލުކުރމުގެ ބަދލުގައި އިންގްރިޑިއަންޓްސް ބަދަލު ކޮށްލާށޭ. މިސާލަކަށް، ގެރިކިރު ދަޅު ގެއަށް ނުވައްދަންޏާ އެޔެއް ބޭނުމެއްވެސް ނުކުރާނެ ގެއަކު ދޯ؟ ނޫނީ ހެދިކާއާއި އެކި ވައްތަރުރަކުގެ ޕާނާއި ބަނަސް ގެއަށް ނުގެންނަނަމަ ގައިމު ވެސް ގޭތެރޭގައި އެއެއް ބޭނުމެއް ނުކުރާނެ. އޭގެ ބަދަލުގައި ބަތުގެ ބަދަަލުގައި ކުސްކުސް، އަދި ސްނެކްގެ ގޮތުގައި އާފަލާއި އޮރެންޖާއި ކިއުކަމްބާރ، ޓޮމާޓޯ ކަހަލަ އެއްޗެހި ކޮށާފައި ބެހެއްޓީމަ ބަނޑުހައިވެގެން އުޅޭ ގަޑިއެއްގައި އެންމެ ފުރަތަމަ އަތްޖެހޭނީ އެ އެއްޗެހީގައި.\nމީހުން ބުނޭ ދުޅަހެޔޮ ދިރިއުޅުމަކީ ވަރަށް އަގުބޮޑު ކަމެކޭ، އެއީ ތެދެއްތަ؟\nނޫން. ތެދެއްނޫން. މިހާރު ހިނގާ ބަލަމާ އެންމެ ގިނައިން އަހަރެމެން ގޮސް އުޅޭ ދެތިން ރެސްޓޯރެންޓަށް. ކޮމް ފުޑް، ސީހައުސް، ދެން މިސާލަކަށް ޖޭޒް ކަހަލަ ތަނެއްވިޔަސް، ހެލްތީ އެއްޗިއްސާއި އަދި އެނޫން އެއްޗެހި މިހުންނަނީ ހަމަ ދާދި އެއް އަގެއްގައި. އަނެއްކާ ކޮންމެ ތަނެއްގައި ވެސް ހުންނާނެ. އެހެންވީމަ އަގުގެ ގޮތުން އެ ތަފާތެއް ހިޔެއް ނުވޭ ހުންނާނެ ހެން. އޭގައި އޮތީ އެމީހެއްގެ ޗޮއިސް. ވެރައިޓީ އެބަހުރި. އެކަމަކު އަސްލު މި އަގުބޮޑުވަނީ ބޭރުގެ ޑައެޓްތައް ފޮލޯކުރަން ހަދައިގެން އޭގައި ހުންނަ އެއްޗެހި މި އަގުބޮޑީ.\nމައިގެ ފަރާތުން މިފަދަ ބަދަލެއް ދިރިއުޅުމަށް ގެންނަން ބޭނުންވާ މީހަކަށް ދޭނެ ނަސޭހަތަކީ ކޮބާ؟\nމައި ބުނެލަން ބޭނުންވަނީ އެމީހެއްގެ ލައިފްސްޓައިލްއާއި ގުޅޭ ކަހަލަ ގޮތަކަށް މި ބަދަލު ގެންނާށޭ. ކޮންމެހެން އެންމެ ފިޓްމީހާ އުޅޭހެނެއް ނޫން އުޅެންވާނީ ކީ. އެމީހެއްގެ މަސައްކަތާއި ދިރިއުޅުމަށް އެކަށޭނަ ގޮތަކަށް. އެހެންނޫނީ މިކަން ވާނީ އެމީހަކަށް ބޮޑު ބުރައަކަށް. އެހެންވެ ފެއިލްވާނެ ކަން އެނގިހުރެ އެކަން ކުރުމުގެ ބަދަލުގައި މިގޮތަށް ފަށާފައި، ކިތަންމެ ކުޑަ އިމްޕްރޫވްމަންޓެއް ފެނުނަސް، އެކަން ސެލެބްރޭޓްކުރަންވާނެ. އެހެންނޫނީ އަނެއްކާ ވެސް ކުރިން އުޅެމުން އައި ގޮތަށް ދެވިދާނެ. ދެން މިފަދަ ބަދަލަކަށް ހޭނޭއިރު، މިކަމުގެ މައުލޫމާތު އަމިއްލައަށް ހޯދާ ބެލުންވެސް އެއީ މުހިންމުކަމެއް، ކޮންމެހެން ދުވާލަކު އެއްފަހަރު ނުކުރެވުނަސް، ހަފްތާއަކު އެއްފަހަރުވިޔަސް ހުއްޓާނުލާ އެމީހަކު ކުރާހިތްވާކަހަލަ ގޮތަކަށް މެދުކެނޑުމެއް ނެތި ކުރިއަށްދާށޭ.\nމިހާރު މިތިބީ ބިރު ފަހަނައަޅާ ގޮސް، ދެން ނުހުއްޓުވޭނެ!


އެޑްމިން – Page 230 – Liyuntheringe Gulhun\nVisitors online  184:users  0guests  158bots  26The maximum number of visits was  2016-10-05:all visits  37149:users  3guests  1698bots  35448browser  Chrome 53.0.2785.143\n3 މާޗް 20134 ޚިޔާލުތާރީޚާއި ސަގާފަތު, ސަގާފަތުއެޑްމިން\nކިޔާފައިވާ ޢަދަދު: 5155\nއާދަމް ޢަބްދުއްރަޙުމާން، އުތީމުދިވެހިން ލަދުވެތިކަމުގެ ފަރުދާ ކަހައިލުމަށްފަހު ފައުޅުގައި ކުރިމައްޗަށް ނިކުންނަން ފެށީ ވަރަށް ފަހުންނެވެ. ކުރިން ދިވެހިންނަކީ ކަންކަމުގައި ލަދުވެތިކަން އިސްކުޅަބައެކެވެ. މަތިވެރި އަޚްލާޤަކާއި މާތްސިފަތަކެއްގެ ވެރިބަޔެކެވެ.\n2 މާޗް 20132 ޚިޔާލުބަހާއި އަދަބު, ވާހަކައެޑްމިން\nކިޔާފައިވާ ޢަދަދު: 6194\nމޫސާ ސާޢިދު، މަރަދޫ (23 ފެބްރުއަރީ 2013 (ހޮނިހިރު) ދުވަހު ޝާއިޢުކުރި ބަޔާ ގުޅޭ)“މާނައަކީ އެފުރްޞަތު ނުގެއްލެޔޭދޯ.” ރައްޒާޤު މަލަކާގެ ފަހަތުން ހިނގައިގެންފިއެވެ. މަލަކާ ބޮލުގެ އިޝާރާތުން އާއެކޭ ބުނީމާ ރައްޒާޤު ސައިކަލަށް އަރާ ދުއްވާލައިފިއެވެ. މަލަކާ އޭނާގެ ކާރަށް އަރައި ގެއާ ދިމާއަށް ދުއްވައިލީ ރައްޒާޤުގެ ބިރުވެރިކަމުން އެއްކޮށް ސަލާމަތްވެއްޖެ ކަމުގެ ޔަޤީންކަމާ އެކުގައެވެ.\nއިސްލާމީ ޚިލާފާ ނައްތައިލިތާ 89 އަހަރުފުރޭ އަހަރީ ދުވަސް\n2 މާޗް 2013ދުނިޔޭގެ ތާރީޚު, ތާރީޚާއި ސަގާފަތުއެޑްމިން\nކިޔާފައިވާ ޢަދަދު: 5222\nޙަސަން ލުޠުފީ، ރަންފަސް، ސ. ހިތަދޫ2013 މާރޗް3ވަނަ ދުވަހަކީ (އާދެ! މިއަދަކީ) އިސްލާމިީ ޚިލާފަތާ ނުލައި އިސްލާމީ އުއްމަތް ވޭތިކުރާތާ 89 އަހަރު ފުރޭ “އަހަރީ” ދުވަހެވެ. ރަސޫލާގެ (ޞޢވ) ޙަދީސުފުޅެއްގައި މިޙާލަތު ބަޔާންކޮށް ދެއްވައިފައިވަނީ މިފަދައިންނެވެ. “އިސްލާމްދީނުގެ ގޮށްތައް، އެކައްޗަށްފަހު އަނެކައްޗެއް މޮހޮވެމުންދާނެ އެވެ. ލިޔުންތެރިޔެއްގެ ލިޔުންތެރިޔެއް\n1 މާޗް 2013ބަހާއި އަދަބު, ޝަޚްޞިއްޔަތުއެޑްމިން\nކިޔާފައިވާ ޢަދަދު: 3230\nމޮޅު ލިޔުންތެރިޔެކެވެ. ކުޅަދާނަ ވާހަކަދެއްކުންތެރިޔެކެވެ. ދަރިވަރުންގެ ލޯބި ހޯއްދަވައިފައިވާ މުދައްރިސެކެވެ.\nލިޔުނީ: ޙަސަން ޝާކިރު މުޙައްމަދު ޢަބްދުﷲ ނަޢީމު އިބްރާހީމްބައެއް މީހުން ލިޔުންތެރިންނަށް ވަނީ ވަޒީފާއެއް އަދާކުރުމުގެ ތެރެއިންނެވެ. އަނެއް ބަޔަކު ލިޔުންތެރިންނަށް ވަނީ ކުޑައިރުއްސުރެ ލިޔާހިތުން ކުރަމުން ގެންދާ މަސައްކަތްތަކެއްގެ ސަބަބުންނެވެ. ލިޔާ ހިތްވާން ތަފާތު ސަބަބުތައް މެދުވެރި ވެއެވެ. އޭގެ ތެރެއިން އެއް ސަބަބަކަށް ވަނީ ގޭތެރެއިން ލިޔުމުގެ އަސަރު ފާޅުވެ، އެފަދަ ކަމެއްގެ ތެރޭގައި އުޅެން ޖެހުމެވެ.\nޢިބުރަތްތެރި ވާހަކަ (1)\n1 މާޗް 2013ބަހާއި އަދަބު, ވާހަކައެޑްމިން\nކިޔާފައިވާ ޢަދަދު: 3900\nތިމާއަށްޓަކައި އެހެންމީހުން ރަނގަޅުކަންތައް ކޮށްދޭފަދައިން އެހެންމީހުންނަށްޓަކައި ތިމާވެސް ރަނގަޅުކަންތައް ކޮށްދޭށެވެ!\nދުނިޔެ ކިތަންމެ ތަރައްޤީވިޔަސް އަނެކާގެ އެހީތެރިކަމާނުލައި އުޅެވޭކަށްނެތެވެ. އިހުޒަމާނުގައި އެކަކު އަނެކަކަށް ބަރޯސާވުން އަދި މާބޮޑެވެ. އެބައިމީހުންނަކީ އެކަކު އަނެކަކަށް އެހީތެރިވުމުގައި ލާމަސީލުބަޔެކެވެ. އަދި އެބައިމީހުންނަށްޓަކައި ކާބަފައިން ކޮށްދެއްވި ރަނގަޅުކަންތަކުގެ އަގުވަޒަންކޮށް އަދި އަންނާންއޮތް ޖީލަށްޓަކައި އެފަދަ އަގުހުރި މަސައްކަތްތަކެއް ކޮށްދީފައިވާ ބަޔެކެވެ. މިއީ އެފަދަ ޢިބުރަތްތެރި ވާހަކައެކެވެ. ސަމާސާ ވާހަކަ\n28 ފެބްރުއަރީ 20135 ޚިޔާލުބަހާއި އަދަބު, ސަމާސާ އަދަބުއެޑްމިން\nކިޔާފައިވާ ޢަދަދު: 9110\nއަހަރެން ދޮން ފަރަންޖީންގެ ދަށު ވާނެތަ؟\nމިއީ އަޅުގަނޑުގެ އެކުވެރި “މީދޫ ޖުނާ” (މުޙައްމަދު ޖުނައިދު، ދާރުލްޚައިރު، ސ. މީދޫ) ވިދާޅުވެ ދެއްވި ވާހަކަ އެކެވެ.\nދުވަސްވަރަކީ އައްޑު އަތޮޅު ގަމުގައި އިނގިރޭސިން ވައިގެ ބަނދަރު ހަދަމުން ދިޔަ ދުވަސްވަރެވެ. މަސައްކަތު މީހުންގެ ގޮތުގައި ދިވެހިންނާއި، ސިލޯނު މީހުންނާއި، ޕާކިސްތާނު މީހުން އުޅުނެވެ. މަސައްކަތް ކުރުވަން ސަރުދާރުންގެ ގޮތުގައި ދިވެހިންނަށް ދިވެހި ސަރުދާރުން ލާފައި ތިބެއެވެ. އެކަމަކު އިސް މީހުންގެ ގޮތުގައި ތިބެނީ އިނގިރޭސިންނެވެ.\nމިއަދު މި ގިސްލުމުގައި\n28 ފެބްރުއަރީ 2013ބަހާއި އަދަބު, ވަޒަން ބަހުރުވައެޑްމިން\nކިޔާފައިވާ ޢަދަދު: 4668\nނެތިއްޖެ ހިތްވަރު ޖޯޝާ ދިވެހި ފަޚުރު ހިތުގައި ފެތިއްޖެ ހުރިވަރުކޮޅު ހުސްވެ ފުން މި ވިސްނުމު ގައި ހިތާމަޔާ ފިކުރާ ހާސްވެ ކަން ބޮޑުވެ ނިތުގައި ގިތާވެ ހަތަރު ފަށުގެ ރޫ ދެމިއްޖެ މި އަވައި ގައި ހަޑިފިލުވަން ނުކުތުން!\n28 ފެބްރުއަރީ 2013އިޖްތިމާޢީ, ދީނާއި ދުނިޔެއެޑްމިން\nކިޔާފައިވާ ޢަދަދު: 5059\nޙަސަން ޒަހީންތަނެއް ހަޑިވެ، ނަޖިސްވުމުން، އެކަމުގެ ސަބަބުން ލިބޭ އުނދަގޫތަކުން ސަލާމަތްވުމަށް އޮތް ހަމައެއަނި ހައްލަކީ އެއްވެސް މީހަކު އެތަނަށް ކައިރިނުވެ، އެތައް ހަޑިވެފައިވާ ވާހަކަ ދެއްކުންތޯއެވެ؟ ނުވަތަ އެއިން ފޯރާ އުނދަގުލުގެ ވާހަކަ ދެއްކުންތޯއެވެ؟ މިއީ އެއް ބަޔެއް ގެ ނަޒަރުގައި ކަންކުރަން އޮތް އެންމެ ރަނގަޅު ގޮތެވެ. އެހެންނަމަވެސް އަޅުގަނޑަށް ޤަބޫލުކުރެވޭ ގޮތުގައި މިއީ ހަޤީޤީ މަގުޞަދު ހާސިލްކުރުމަށް އޮތް އެންމެ ދުރުމަގެވެ.\n27 ފެބްރުއަރީ 2013ބަހާއި އަދަބު, ވަޒަން ބަހުރުވައެޑްމިން\nކިޔާފައިވާ ޢަދަދު: 6514\nޙަސަން ޝާކިރު މުޙައްމަދުދިވެހި ރައްޔިތުންނަކީ، ލާމަސީލު މޮޅު ބަޔެއް ރިވެތިކޮށް މަސައްކަތަށް ކެރިތިބޭ ރަނގަޅު ބަޔެއް\nފިނިކަމާއި ހޫނުގައިކަނޑުމަތީ ދަތުރުކުރާ ހިނިތަކެއްފަދައިން އަބަދު ރިޒުޤުއެދި އުޅޭ ބަޔެއް\nލޭ ބޯ ފަނި (10)\n27 ފެބްރުއަރީ 20133 ޚިޔާލުބަހާއި އަދަބު, ވާހަކައެޑްމިން\nތަރުޖަމާ: ޢަބްދުﷲ ނަޢީމު އިބްރާހީމް(17 ޑިސެމްބަރ 2012 (ހޯމަ) ދުވަހު ޝާއިޢުކުރެވުނު ބަޔާ ގުޅޭ)“މާދަމާ ހެނދުނު މި ގެއަށް އާދޭ! އަހަރެން ކޮންމެވެސް ތަދުބީރެއް ކުރާނަން. އެންމެ ބުރަ ކަމަކަށް އޮތީ ފީރޯޒާގެ ރުހުން ހޯދުން. އޭނާ ރުހިއްޖެއްޔާ އެ އޮތީ ނިމިފައި.”\nއޭނާ ފޯނު ބާއްވައިފިއެވެ. އޭނާގެ ހިތުގައި މިހާރު އޮތީ ނީލަމެއްގެ މާޙައުލެވެ. ފަހަރި ގެނެސް ކޮއްކޮގެ އުނގަށް ލެވުމާއެކު އޭނާއަށް ބާރަ ލައްކަ ރުފިޔާގެ އަގު ހުރި ކާރެއް ލިބުނީއެވެ. ކާރު އޮންނާނީ ގޭ ދޮރުމަތީގައެވެ. ފަހަރި ހުންނަނީ އޭނާގެ ގޭގައެވެ. އެންމެ ފިޔަވަޅަކުން މި ދެ ކަންތައްވެސް ފުރިހަމަ ވެ ނިމޭނެއެވެ.


Umar Akmal3Aharu Vandhen Cricket Kulhun Manaa Kohfi – adduLIVE\nޢުމަރު އަކުމަލް3އަހަރު ވަންދެން ކުރިކެޓު ކުޅުން މަނާ\nApr 28, 2020, 15:45 މުހައްމަދު ސައީދު މޫސާ ވަޖުދީ\nޕާކިސްތާނުގެ ގައުމީ ކުރިކެޓު ޓީމުގެ ވިކެޓު ކީޕަރ އަދި މިޑްލް އޯޑަރ ބެޓްސްމަން ޢުމަރު އަކުމަލަށް ބައިނަލްއަގުވާމީ އަދި ގައުމީ ކުރިކެޓުގެ އިތުރަށް ހުރިހާބާވަތެއްގެ ކުރިޓު ވެސް ތިން އަހަރު ވާނދެން ނުކުޅެވޭގޮތަށް ހަމަޖައްސައިފިއެވެ.\nތަޖުރިބާކާރު ވިކެޓު ކީޕަރ އަދި ބެޓްސްމަންގެ މައްޗަށް އުފުލިފައިވާ މެޗު ފިކްސިންގެ ތަފާތު ދެ މައްސަލަ ބަލައި ނިޔާއިއްވީ ނެޝަނަލް ކުރިކެޓު އެކެޑެމީގެ ޑިސިޕްލިނަރީ ޕެނަލްގެ ޗެއާރމަން ޖަސްޓިސް (ރ) ފަޟުލް މީރާން ޗޯހާންއެވެ.\nޖަސްޓިސް(ރ) ފަޟްލު ނިޔާއިއްވީ މައްސަލައާ ގުޅޭ ކުރު ޚުލާޞާ ބަޔާނެއް އިއްވުމަށްފަހުގައެވެ.\nނިޔާގައިވާ ގޮތުން ކުރިއަށް އޮތް ތިން އަހަރުދުވަހުގެ ތެރޭގައި ޢުމަރު އަކްމަލްއަށް އެއްވެސް ބާވަތެއްގެ ކުރިކެޓް މުބާރާތެއްގައި ނުކުޅެވޭނެއެވެ.\nޢުމަރު އަކްމަލްއަކީ ޕާކިސްތާން ސްޕަރ ލީގްގައި ކުޅޭ ކޯއިޓާ ގްލެޑިއޭޓަރސްގެ މުހިއްމު ހިއްސާދާރެކެވެ. އޭނާއަށް އިއްވި ހުކުމުގެ ސަބަބުން ސްޕަރ ލީގްގެ މެޗުތައް ކުޅޭއިރު އޭނާއަށް ސްޓޭޖުގައި ވެސް ނީނދެވޭނެއެވެ.\nޕާކިސްތާންގެ ކުރީގެ މަޝްހޫރު ކުޅުންތެރިޔާ އަދި މިހާރު ކުރިކެޓް ކޮމެންޓޭޓަރ ރަމީޒު ރާޖާ ބުނި ގޮތުގައި ޢުމަރު އަކުމަލް ވެސް މޮޔައިންގެ ލިސްޓުގައި ހިމެނިއްޖެއެވެ.\n"މިފަދަމީހުން (މެޗު ފިކްސިންގައި ބައިވެރިވާ މީހުން) ތިބެންޖެހެނީ ޖަލުގެ ތޭރިތަކުގެ ތެރޭގައި." ރަމީޒު ރާޖާ ބުންޏެވެ.\nގިނަ ބަޔަކު ހީކޮށްގެން ތިބީ ޢުމަރު އަކްމަލް ހިންގާފައިވާ ކޮރަޕްޝަންގެ އަމަލުތަކުގެ ސަބަބުބް މުޅި އުމުރަށް ކުރިކެޓު ކުޅުން މަނާކުރާފަދަ ނިޔާއެއް އޭނާގެ މައްޗަށް އަންނާނޭކަމަށެވެ.


Saudi ge GEA inn 200000 Vazeefa Ufahdhanee\nސައުދީގެ ޖީއީއޭއިން 200000 ވަޒީފާ އުފައްދަނީ\nސައުދީގައި މަސައްކަތްކުރާ ބަޔަކު-\nސައުދީ އަރަބިއްޔާގެ ޖެނެރަލް އެންޓަޓެއިންމެންޓް އޮތޯރިޓީ (ޖީއީއޭ) އިން 200،000 ވަޒީފާ ފޯރުކޮށްދީ 2030 ވަނަ އަހަރު އަންނައިރު ޖީޑީޕީއަށް 500 ބިލިއަން ސައުދީ ރިޔާލް ހިއްސާކުރާނެ ކަމަށް ހާމަކޮށްފިއެވެ.\nސައުދީގެ މުނިފޫހިފިލުވުމުގެ އޮތޯރިޓީއާއި ގުޅޭ ގޮތުން ތަފާތު ގޮތްގޮތަށް ވާހަކަ ދެކެވެމުންދާއިރު އެ އޮތޯރިޓީގެ ސީއީއޯ ހާތިމް ސަމްމަން ވަނީ އެފަދަ ކަންކަން ނުކުރުމަށް އިލްތިމާސްކޮށްފައެވެ. އަދި ކެތްތެރިކަމާއެކު ތިބުމަށް އާންމުންނަށް އިލްތިމާސްކޮށްފައެވެ.\n"(ޖީއީއޭ) އަހަރެމެން ފަށައިގަތީ މީގެ 17 މަސް ކުރިން. ކާމިޔާބު ހަރަކާތްތަކެއް މި ފާއިތުވި މުއްދަތުގެ ތެރޭގައި ވަނީ ބޭއްވިފަ." ހާތިމް ސަމްމަން ބުންޏެވެ.\nހާތިމް ބުނި ގޮތުގައި ދުނިޔޭގެ އެކި ކަންކޮޅުތަކުން، 14 ސިޓީއެއްގައި މުނިފޫހިފިލުވުމުގެ ހިދުމަތްދޭ ގޮތްތައް އެ ފަރާތުން ވަނީ ދިރާސާކޮށްފައެވެ. އަދި އޭގެ ތެރެއިން ސައުދީގައި ކުރެވޭނެ ކަންކަން ބަލަމުންދާކަމަށްވެސް އޭނާ ބުންޏެވެ.\nމުނިފޫހިފިލުވުމުގެ ކަންކަމަށް އިންވެސްޓްކުރުމަށް 10 ބިލިއަން ސައުދީ ރިއާލް (2.7 ބިލިއަން ޑޮލަރު) އިނީޝިއަލް ކެޕިޓަލްއަކާއެކު ކުންފުންޏެއް އުފެއްދުމަށް ސައުދީ އަރަބިއްޔާއިން މީގެ ކުރިން ވަނީ ނިންމާފައެވެ.


ޒިޔަދަމް މަރުވި މާރާމާރީގެ “އަސްލަކީ” ރާ ބެހުމުގައި ދިމާވި މައްސަލައެއް: ރަށު މީހުން | Murders in Maldives\nޒިޔަދަމް މަރުވި މާރާމާރީގެ “އަސްލަކީ” ރާ ބެހުމުގައި ދިމާވި މައްސަލައެއް: ރަށު މީހުން\nރޭ ލ. މުންޑޫގައި ޒުވާނަކު މަރުވި މާރާމާރީ ހިންގީ އަމިއްލަ އަށް ތައްޔާރުކުރި ބަނގުރާ ބެހުމުގައި ދިމާވި މައްސަލައަކާ ގުޅިގެން ކަމަށް އެ ރަށުން ވާހަކަ ދެއްކި ބައެއް މީހުން މިއަދު ބުނެފި އެވެ.\nއުމުރުން 29 އަހަރުގެ އަލީ ޒިޔަދަމަށް ވަޅިން ދިން ހަމަލާތަކެއްގައި އޭނާ މަރުވީ ކުޑަކުޑަ ރަށުގެ ސިއްހީ މަރުކަޒަށް ގެންދިއުމުގެ ކުރިންނެވެ.\nރަށުގެ ބައެއް މީހުން ބުނި ގޮތުގައި ރަށުތެރޭގައި ވާހަކަ ދެކެވެނީ ޒިޔަދަމް އާއި އެހެން ބަޔަކު ގުޅިގެން އަމިއްލަ އަށް ތައްޔާރުކުރި ބަނގުރާ ބެހުމުގައި އެއް ބަޔަކު އަނެއް ބަޔަކު ހިތްހަމަނުޖެހޭ ކަމެއް ހިނގީ ކަމަށެވެ.\nއޭނާގެ މަރާ ގުޅިގެން މިހާތަނަށް ހަތަރު މީހަކު އެ ރަށުން ވަނީ ހައްޔަރުކޮށްފަ އެވެ. އޭގެ ތެރެއިން ތިން މީހުން ހައްޔަރުކުރީ މިއަދު ހެނދުނެވެ. ފުރަތަމަ މީހާ ރޭ، ޒިޔަދަމް މަރުވިތާ މާ ގިނަ އިރެއް ނުވަނީސް ހައްޔަރުކުރި އެވެ.\nމާރާމާރީގެ އަސްލާ ބެހޭ ގޮތުން ރަށުގައި ދެކެވޭ ވާހަކައާ މެދު ސުވާލު ކުރުމުން މުންޑޫ ކައުންސިލްގެ އޮފިޝަލަކު ވިދާޅުވީ އޭނާ އަށް ވެސް އެ މައުލޫމާތު ލިބިވަޑައިގެންފައިވާ ކަމަށެވެ.\n“އެއީ ޒިޔަދަމް އާއި އޭނާގެ ރަހުމަތްތެރިން ތައްޔާރުކުރި ބަނގުރާ ހަމެއް ކަމަށް ވަނީ. އެނގިފައިވާ ގޮތުން އޭނާ ގަޔަށް ވަޅި ހެރީ ބަނގުރާ ބެހުމުގައި ހިނގި ދެ ބަސްވުމެއްގެ ތެރެއިން،” އޮފިޝަލް ވިދާޅުވި އެވެ.\nއޭނާ ވިދާޅުވި ގޮތުގައި ޒިޔަދަމް އުފަންވީ މުންޑުއަށް ނަމަވެސް އުޅެ ބޮޑުވީ މާލޭގަ އެެވެ. އަދި އޭނާ މަރުވީ ރަށަށް ދިޔަތާ ދެތިން މަސް ނުވަނީސް ކަމަށް ވެސް އޮފިޝަލް ވިދާޅުވި އެވެ.\n“އަބަދުވެސް އެކަހަލަ ކޮންމެވެސް މައްސަލައެއްގައި އޭނާ އުޅުނީ. މާލޭގައި ވެސް ގިނައިން އޮންނާނީ ޖަލުގައި،” އޭނާ ވިދާޅުވި އެވެ.\nމުންޑޫ ހެލްތު ސެންޓަރުން ރޭ ބުނީ ޒިޔަދަމްގެ ހަށިގަނޑުގެ ހަތަރު ތަނަކަށް ވަޅި ހަރާފައިވާ ކަމަށެވެ. އެއީ އަތާއި ފައިގެ ފަލަމަސްގަނޑާއި ބުރަކަށި އަދި ކަރަށެވެ.\n“މުޅިން ވެސް ހަށިގަނޑުގެ ވާތް ފަރާތު ހިސާބުތަކަށް ވަޅި ހަރާފައި ހުރީ. ހުރިހާ ތަނަކަށް ވެސް އިންޗިއަަކަށް ވުރެ ފުންކޮށް ވަޅި ހަރާފައި ހުރި،” ހެލްތު ސެންޓަރުން ވާހަކަ ދެއްކެވި އޮފިޝަލް ވިދާޅުވި އެވެ.\nއޭނާ ވިދާޅުވީ ޒިޔަދަމް ހެލްތު ސެންޓަރަށް ގެންދިޔައީ ރޭ 11:10 ހާއިރު ކަމަށާއި ޑޮކްޓަރުންް ބެލިއިރު ވެސް އޮތީ މަރުވެފައި ކަމަށެވެ.\nފުލުހުން ބުނިގޮތުގައި، ޒިޔަދަމަކީ ވައްކަމާއި މަސްތުވާތަކެތީގެ ކުށުގެ ރެކޯޑް އޮންނަ މީހެއް ކަން މިހާތަނަށް ބެލި ބެލުމުން އެނގެ އެވެ.\nސުނާމީގައި ވަރަށް ބޮޑަށް ހަލާކުވި މުންޑޫގެ ގިނަ ބަޔަކު މިހާރު ވަނީ ލ. ގަމަށް ދިރިއުޅުން ބަދަލުކޮށްފަ އެވެ. އެރަށުގައި މިހާރު އުޅެނީ ތަފާތު ސަބަބުތަކާ ހެދި ރަށުން ނުދާންވެގެން ތިބި ވަރަށް މަދު ބައެކެވެ.


ހިޖުރަ (ހަތްވަނަ ބައި) – Esfiya\nއެރޭ އަފްރާޒްއާ ދެކެވުނު ވާހަކައަށްފަހު ޔޫނުސްއަށް ހުރެވުނީ ހަމަހޭގައެއްނޫނޭ ބުންޏަސް ދޮގަކަށް ނުވާނެއެވެ. ގޭގަ އެކަނި ހުރެވެސް އޭނައަށް ދޭތެރެ ދޭތެރެއިން ހެވެނީއެވެ. ކޮޓަރީގެ ދޮރު ނުހުޅުވައި ކޮޓަރިއަށް ވަންނަން މަސައްކަތް ކުރެވެނީއެވެ. ދަތް އުނގުޅާ ބުރުހުގައި ޖެހުނީ ފޭސްވޮޝްކަން ޔޫނުސްއަށް އެނގުނީވެސް އެހެން ރަހައެއް ދިނުމުންނެވެ. މޮޔަ ކަންތައް ކުރެވުމުން ޔޫނުސްއަށް އިތުރަށް ހެވެމުން ދިޔައެވެ. އެރޭ އޭނަ ނިދަން އޮށޯތީ3ގަޑިއިރު ވަންދެން މަސައްކަތްކުރަން ހުރެފައެވެ. އެ3ގަޑިއިރު ތެރޭގައި އޭނައަށް ލިޔެވުނީ އެންމެ ބައި ޞަފްޙާއެވެ. އެހެން ރޭރޭ3ގަޑިއިރު ތެރެއިން އޭނައަށް މަދުވެގެން5ރިޕޯޓް ލިޔެ ނިންމިދާނެވެ. އޭނަ ލެޕްޓޮޕް އެއްފަރާތްކޮއްލީ ސިކުނޑި އެއްގޮތަކަށްވެސް މަސައްކަތް ނުކޮށްގެންނެވެ. އެނދުގައި އޮށޯތެއްކަމަކު އޭނަގެ ލޮލަށް ނިންޖެއްނައެވެ. އޭނަ މާދަމާ ކަންތައް ހިނގާނެ ގޮތާމެދު ޚިޔާލުކުރަމުން ދިޔައެވެ. ޝަރީފްގެ ރުޅިވެރި ބަސްތައް އަންނާނެ ހުރިހާ ގޮތްތަކާމެދު ވިސްނައި އެއަށް ރީތި ބަހުން ރައްދު ދެވޭނެ ގޮތްތައް ސިކުނޑީގައި ރޭވިއެވެ. މި ނޫނީ އޭނަ ދުވަހަކުވެސް އޭނަގެ އަމިއްލަ ދިފާޢުގައި ބުނެވޭނެ އެއްޗަކާމެދު ނުވިސްނައެވެ. އޭނަ ދެކުނު ގޮތުގައި އޭނައަކީ ކުށްވެރިއަކަށް ވީހިނދު އަމިއްލަ ނަފްސު ދިފާޢުކުރުމުގެ ޙައްޤެއް އޭނައަކަށް ނެތެވެ. ނަމަވެސް ރަނގަޅު ގޮތުގައި ތައުބާވެފައި ވަނިކޮށް ވެސް މީހަކަށް އޭނައަށް އިތުބާރު ނުކުރެވެންޏާ އޭނައަށް ވެސް ވާހަކަ ދެއްކުމުގެ ފުރުޞަތު އޮންނަންވާނެއޭ މިރޭ ހިތަށްއަރަމުން ދިޔައެވެ. އޭނަ ވާހަކަ ދައްކާނީ ހަމައެކަނި އޭނައަށްޓަކައެއްނޫނެވެ. އޭނައާއެކީ އާ ޙަޔާތެއް ފަށަން ބޭނުންވެފައިހުރި ނަޞްރާއަށްޓަކައިވެސްމެއެވެ. ނަޞްރާގެ ނަން ހިތަށް ވަނުމާއެކު ޔޫނުސްއަށް ދެލޯ މަރާލަމުން ހިނިތުންވެލެވުނެވެ. ނަޞްރާއަށް އޭނަ ކަމުދާކަން ޤަބޫލުކުރަން ޔޫނުސްއަށް އަދިވެސް ދަތިވިއެވެ. ނަޞްރާއަށް އޭނަގެ މާޒީގައި ހިނގާފައިވާ ކަންތައް އެނގޭނެބާވައޭ ހިތަށްއެރިއެވެ. ހަމަ އެއާއެކު ނަޞްރާއަށް މިހާރު ނޭނގި ނޯންނާނެކަމަށް ޔޫނުސްގެ ސިކުނޑި ބުންޏެވެ. އެކަންތައް އެނގިހުރެވެސް ނަޞްރާއަށް ހަމަ ޙަޤީޤަތުގައިވެސް އޭނަ ކަމުދަނީ ހެއްޔެވެ؟ ނަޞްރާއަށް ހަމަ ހުރިހާ ކަމެއް އެނގޭނެ ހެއްޔެވެ؟ އެ ސުވާލުތައް ހިތަށް ވެރިވުމުން ޔޫނުސްގެ ހިތް ހިސާބަކަށް ނުތަނަވަސްވިއެވެ. އޭނަގެ ރީތި ހުވަފެން ނުވެސް ފެށެނީސް ވިއްސިވިހާލިވެގެން ހިނގައިދާނެ ކަމުގެ ބިރުހީވިއެވެ. ނަމަވެސް އެ ބިރު އެއްފަރާތް ކޮއްލީ ނަޞްރާއަކީ ފަސޭހައިން މަޢާފުކޮއްލާނެ ކުއްޖެއްކަމަށް ހިތަށް ވިސްނައިދެމުންނެވެ. އެއަށްފަހު އޭނަ ނިދޭތޯ ބެލިއެވެ.\nއޭގެ އަނެއްދުވަހުގެ ހެނދުނު ޝަރީފް ބޮލުގަ ރިއްސައިގެން އުޅޭތީ އޮފީހަކަށް ނުދެއެވެ. އަފްރާޒް މި ވާހަކަ ގޮސް އޮފީހަށްދާން ސައިކަލަށް އެރި ޔޫނުސްގާތު ބުންޏެވެ. އަދި އެއަށްފަހު ޔޫނުސްގެ ނަންބަރު ހޯދީ ޝަރީފް ރަނގަޅު މޫޑެއްގައި ހުރި ވަގުތެއް ބަލައި ޔޫނުސްއަށް އެންގުމަށްޓަކައެވެ. ޔޫނުސް މެންދުރުގެ ވަގުތެއްގައި ގެއަށް އައިއިރު އަފްރާޒްގެ މެސެޖެއް އައިސްފައި އޮތެވެ. އޭގައި އޮތީ ޢަޞްރު ނަމާދަށްފަހު އެގެއަށް އައިމަ ރަނގަޅުވާނެ ކަމަށެވެ. އެއާއެކު ޔޫނުސްއަށް އަނެއްކާވެސް ޝަރީފްއާއި ވާހަކަ ދައްކާނެ ގޮތާއިމެދު ވިސްނެން ފެށިއެވެ. ވަގުތު ކައިރިވަމުން ދިޔަ ވަރަކަށް އޭނަ ނުތަނަވަސްވަމުން ދިޔައެވެ. އޭނަ ޢަޞްރު ނަމާދަށް ދިޔަ މަގުމަތީގައި އަފްރާޒްގާތު މި ވާހަކަ ބުނަން އުޅުނެއްކަމަކު ނުބުނެވުނީ ޝަރީފްވެސް އަފްރާޒްއާއި އެއްހަމައެއްގައި ހިނގަމުން ދިޔައީތީވެއެވެ. ޔޫނުސްއަށް ހަމަޖެހުމެއް ލިބުނީ ޢަޞްރު ނަމާދު ކުރި ވަގުތުގައެވެ. ނަމާދުގެ ތެރެއިން އޭނަގެ ހިތަށް ސާބިތުކަމެއް ލިބުނެވެ. އޭނަ ކުރަން އުޅެނީ ނުބައި ކަމަކަށް ނުވާނަމަ އޭނަ ޖެހިލުންވާކަށް ނުޖެހޭނެކަން ބުނެދިނީ ޚުދު އޭނަގެ ހިތެވެ. ޝަރީފްއާއި އަފްރާޒްގެ ފަހަތުން މިސްކިތުން ނިކުމެގެން އައިއިރު ޔޫނުސްއަށް ބިރުގަންނަންވީ އެއްވެސް ސަބަބެއް ނުފެނެއެވެ.\nޝަރީފް ގެއަށް ވަދެގެން އައިސް ސިޓިންގް ރޫމުގެ ސޯފާގައި ޖައްސާލީ ފުން ނޭވައެއް ދޫކޮއްލަމުންނެވެ. އަފްރާޒް ވެސް ގޭގެ ދޮރު ލައްޕާލަމުން ވަދެގެން އައެވެ.\n“އަނެއްކާވެސް ބޮލުގަ ރިއްސަން ފެށީތަ ބައްޕާ؟” އަފްރާޒް އައިސް ކައިރީގައި ހުރި ސޯފާގައި އިށީންނަމުން ކަންބޮޑުވުން އެކުލެވިގެންވާ ގޮތަކަށް އަހާލިއެވެ.\n“ނޫން. ކުޑަކޮށް ވަރުބަލިވީ.” ޝަރީފް އަފްރާޒްއަށް ބަލާލަމުން ބުނެލިއެވެ. އެއަށްފަހު ހިންދެމިލަމުން ކުރިމަތީގައި ހުރި މޭޒުމަތީގައި އޮތް ނޫހެއް ނަގައި ސޯފާއަށް ލެނގިލަމުން އެ ކިޔަން ފެށިއެވެ. އަފްރާޒް އިނީ ޔޫނުސްގެ އިންތިޒާރުގައެވެ. އޭނަ އިށީނދެގެން އިންއިރު އެއްފައިން ބިމުގައި މަޑުމަޑުން ޖަހަމުން ދިޔަގޮތުން އޭނަ ކެތްމަދުވެފައިހުރި ވަރު އެނގެއެވެ. މާ ގިނައިރެއްނުވެ ގޭގެ ދޮރުގައި ޓަކިޖަހާލި އަޑުއިވުނެވެ. އެއާއެކު އަފްރާޒްއާއި ޝަރީފްއަށް އެކުއެކީގައި އެދިމާލަށް ބަލާލެވުނެވެ.\n“އައްސަލާމްޢަލައިކުމް.” ބޭރުން އިވުނީ ޔޫނުސްގެ އަޑުކަން އެނގި އަފްރާޒްއަށް ކޮޅަށް ތެދުވެވުނެވެ. ނަމަވެސް ޝަރީފަށް އެއީ ކާކުކަން އެނގުނުހެނެއް ހިއެއްނުވެއެވެ. އަފްރާޒް ސަލާމުގެ ޖަވާބުދެމުން ދޮރާއި ދިމާލަށް ދިޔައިރުވެސް ޝަރީފްގެ ނިތުން ރޫނުފިލައެވެ. އަފްރާޒް ދޮރު ހުޅުވާލިއިރު ދޮރުމަތީގައި ހުރީ ސީރިއަސް މޫނަކާއެކީ ހުރި ޔޫނުސްއެވެ. ޝަރީފް ޔޫނުސްއަށް ނަފްރަތުކުރާ މިންވަރު އެއްގޮތަކަށްވެސް ނޭނގޭ އަފްރާޒް ހިނިތުންވުމަކާއެކީ ޔޫނުސް އެތެރެއަށް އައުމަށް ތަންދެއްކިއެވެ. ޔޫނުސް ގޭގެ ތެރެއަށް ފިޔަވަޅެއް އަޅާލި ވަގުތު ޝަރީފްއަށް އޭނަ ފެނުނެވެ. އެއީ ކާކުކަން ނަގައިގަނެވުމުން ޝަރީފްގެ މޫނު ރުޅިން ރަތްވިއެވެ.\n“ހަމަ ތި ހުރިތާ މަޑުކޮއްލާ!” ޝަރީފް ކޮޅަށް ތެދުވެ އޭނަގެ އަތުގައި އޮތް ނޫސް ހޫރާލަމުން އަޑު ހަރުކޮށް ގޮވާލިއެވެ. ޔޫނުސްއާއި އަފްރާޒްގެ ޙަރަކާތްތައް މަޑުވެ އެމީހުންގެ ނަޒަރު ޝަރީފަށް އަމާޒުވިއެވެ. އެވަގުތު އަފްރާޒްގެ ހިނިތުންވުން ފޭދިގެން ގޮއްސިއެވެ. މާ ގިނައިރެއްނުވެ އާޒް ރޮއިގަތް އަޑުއިވުނެވެ. ކާގޭގައި އާޒްއަށް ކާންދޭން އިން ސަދަފް އޭނަ މަސަލަސް ކުރެވޭތޯ ބެލިއެވެ. އަފްރީންގެ ކޮޓަރީގައި ތިބި އަފްރީންއާއި ނަޞްރާއަށް އެކަކު އަނެކަކަށް ބަލާލަމުން ކޮޓަރީގެ ދޮރާއި ދިމާލަށް ހިނގައިގަނެވުނެވެ. އަފްރީންގެ ފަހަތުން ނަޞްރާ ކޮޓަރިން ނިކުތީ މޫނު ނިވާކުރަމުންނެވެ. ކޮޓަރިން ނިކުތް ވަގުތު ގޭގެ ދޮރު ކައިރީގައި ހުރި ޔޫނުސް ފެނިފައި ނަޞްރާގެ ނޭވާ މަޑުޖެހުނެވެ. އޭގެ ދެވަނަ ސިކުންތުގައި އޭނައަށް ޝަރީފްއާއި ދިމާލަށް ބަލާލެވުނެވެ. ޝަރީފްގެ ރުޅިވެރި މޫނު ފެނިފައި ނަޞްރާ ހަނދާންވީ އޭނައަށް އެންމެ ފުރަތަމަ ޔޫނުސްއާއި ބައްޕަ އެއްތަނެއްގައި ތިބިތަން ފެނުނު ދުވަހެވެ. އެއާއެކު ނަޞްރާގެ ހިތް އާދަޔާ ޚިލާފު ގޮތަކަށް ތެޅިލިއެވެ.\n“އަޅުގަނޑު މިއައީ ވާހަކައެއް ދައްކަންވެގެން.” ޔޫނުސް ހިތްވަރުކޮށްފައި ރުޅިން ކެކިކެކި ހުރި ޝަރީފަށް ބަލަހައްޓައިގެން ހުރެ މަޑުމައިތިރި ބުނެލިއެވެ.\n“ކަލޭ ވާހަކަ ނުދެއްކިއްޔާ ރަނގަޅީ. ވާހަކައެއް ދެއްކިއަސް ދޮގެއްނޫނީ ނުބުނެވޭނެވިއްޔާ!” ޝަރީފް ކުރިއަށް ފިޔަވަޅުތަކެއް އަޅާލަމުން ހަރުކަށިކޮށް ބުނެލިއެވެ. ޔޫނުސްގެ ދިފާޢުގައި ވާހަކަ ދައްކަން ރާވައިގެން ހުރި އަފްރާޒްއަށް ވެސް ލިބިފައި ހުރި ޙައިރާންކަމެއްގެ ބޮޑުކަމުން އެއްވެސް ވާހަކައެއް ނުދެއްކުނެވެ. ބައްޕަ މިހާ ރުޅި އައިސްފައި ހުރިތަނެއް އޭނަ ދުވަހަކުވެސް ނުދެކެއެވެ. ޝަރީފްގެ ނުރުހުންތެރިކަމުން އެންމެންގެ ހިތްތަކަށް ލޮޅުމެއް ގެނެސްފައިވި ފަދައެވެ.\n“އަޅުގަނޑަށް އެނގޭ މާ ކުރިންވެސް މިހެންކަން ކަންތައްވާނީ. އެކަމަކު އަޅުގަނޑު ޝަކުވާއެއް ނުކުރާނަން ބޭބެ އަޅުގަނޑާއި ދިމާލަށް ކޮންމެ އެއްޗެކޭ ބުންޏަސް. އަޅުގަނޑު އަމިއްލައަށް ބޭބެއަށް އެ ޙައްޤުދެން.” ޔޫނުސް ދެންވެސް ވާހަކަ ދެއްކީ މަޑުމައިތިރި އަޑަކުންނެވެ.\n“ބަރާބަރު! އެ ޙައްޤުގެ ބޭނުންކޮށްގެން އަހަރެން މި ބުނަނީ ކަލޭ މިގެއިން ނިކުމެގެންދާށޭ.” ޝަރީފް ގޭގެ ދޮރާއި ދިމާލަށް ޝަހާދަތް އިނގިލި ދިއްކޮއްލަމުން ބުނެލިއެވެ. އެ މަންޒަރު ބަލަންހުރި ނަޞްރާ ހިސާބަކަށް ނުރުހުންވިއެވެ. ޔޫނުސްއަށް ވާހަކަ ދައްކާނެ ފުރުޞަތެއް ލިބެންވާނެއޭ ހިތަށްއެރިއެވެ.\n“އޭގެ ކުރިން އަޅުގަނޑު ބޭބެއަށް އެއްޗެއްދޭން ބޭނުން.” ޔޫނުސް އެހެން ބުނެ އޭނަގެ އަތުގައި އޮތް ސިޓީއުރަ ޝަރީފަށް ދިއްކޮއްލިއެވެ. ޝަރީފް ކުރިއަށް ފިޔަވަޅެއް އަޅައި ޔޫނުސް އަތުން އެ ސިޓީއުރަ ޖަހައިގަތެވެ. އެއަށްފަހު އޭގެ އެތެރެ ބަލާލިއެވެ.\n“މީ ކޯޗެއް؟ އަހަރެން ކަމެއްގަ ބައްދަންތަ ތި އުޅެނީ އަނެއްކާ؟” ޝަރީފް ސިޓީއުރައިގެ ތެރޭގައި އޮތް ފައިސާ ބޮނޑި ނަގައި ދައްކާލަމުން އަހާލިއެވެ. ދުރުގައި ބަލަން ތިބި ނަޞްރާ އާއި އަފްރީންގެ ދެލޯ ބޮޑުވިއެވެ.\n“ތިއީ މީގެ އަހަރުތަކެއް ކުރިން އަޅުގަނޑު ބޭބެގެ ފިހާރައިން ވަގަށްނެގި ފައިސާގެ ބަދަލު. ބޭބެއަށް ކިތަންމެ ޤަބޫލުކުރަން އުނދަގޫވިޔަސް އަޅުގަނޑު ބަދަލުވެއްޖެ. އަޅުގަނޑު ތައުބާވަމުން އަދިވެސް މިދަނީ. އަޅުގަނޑުގެ ތައުބާ ފުރިހަމައެއް ނުވާނެ ކަންނޭނގެ ބޭބެގެ މަޢާފު ނުލިބި. އެހެންވީމަ މިއަދު އަޅުގަނޑު މިއައީ ބޭބެގާތުން މަޢާފަށްއެދެން.” ޔޫނުސް ބުނެލިއެވެ. އޭނަގެ ވާހަކަ އަޑުއަހާފައި އަފްރީންއަށް މާ ބޮޑު އަސަރެއްނުކުރިއެއްކަމަކު އަފްރާޒްއާއި ނަޞްރާގެ ހިތް ފުރިގެން އައެވެ. މާޒީއެއްވަނީ އޭނަގެ އެކަނި ނޫންތާއޭ ނަޞްރާގެ ހިތަށްއެރިއެވެ. ޔޫނުސްއަށް މިވަގުތު އިޙްޞާޞް ކުރެވެމުންދާނެ ގޮތް ނަޞްރާއަށް ކޮންމެވެސް ވަރަކަށް ތަޞައްވުރު ކުރެވުނެވެ. ޔޫނުސްގެ ހިތް މިވަގުތު މަޑުވެފައިވާނެ ވަރާއިމެދު ވިސްނުމުން ނަޞްރާގެ ހަނދާނަށް އައީ އޭނަ އެންމެ ފުރަތަމަ ތައުބާވެ ކަރުނަ އެޅި ދުވަހެވެ. އެދުވަސް ހަނދާންވުމުން ނަޞްރާގެ ލޮލަށް ކަރުނަތައް ޖަމާވާން ފެށިއެވެ. ނަމަވެސް އެވަގުތު ޔޫނުސްއަށް ބަލަހައްޓައިގެން ހުރި ޝަރީފްގެ ހިތް މަޑުވީހެނެއް ހިއެއްނުވެއެވެ.\n“މަޢާފޭ؟ ކަލޭ ތީ މަޢާފުކުރެވޭވަރުގެ މީހެއްތަ؟ ކަލޭ ކުރި ކަންތައް ކަލޭ ހަނދާން ނައްތާލީތަ؟ އަމިއްލަ މަންމައާމެދު އިހާނެތިކޮށް ކަންތައް ކުރާނީ ހާދަ ނުބައި މީހެކޭ.” ޝަރީފްގެ ބަސްތައް ވިހަ ކަށިތަކެއް ފަދައިން ގޮސް ޔޫނުސްގެ ހިތަށްހެރުނެވެ. ޝަރީފްއާއި އަފްރާޒް ބަލަހައްޓައިގެން ތިއްބާ ޔޫނުސްގެ ލޮލަށް ކަރުނަތައް ގިނަވެގަތެވެ. ދުރުގައި ހުރި ނަޞްރާއަށް އެކަން ނޭނގުނެއްކަމަކު ޔޫނުސްގެ މޫނުމައްޗަށް ވެރިވި ހިތާމަވެރިކަން ފާހަގަކުރެވުނެވެ. އެއާއެކު އޭނަގެ ހިތަށް ތަދުވިއެވެ. ބައްޕަ ދެންމެ އެބުނީ ތައުބާވާން ބޭނުންވާ މީހަކު ނާއުންމީދު ކޮއްލާފަދަ ބަސްތަކެވެ. ތައުބާވާން ޤަޞްދުކުރާ މީހެއްގެ ސިކުނޑީގައި އެހެންނޫނަސް އެންމެ ގިނައިން ވާނެ ޚިޔާލަކީ ތިމަންނަ ދުވަހަކުވެސް ރަނގަޅު މީހަކަށް ނުވާނެކަމުގެ ޚިޔާލެވެ. ބައްޕަ ދެންމެ ޔޫނުސްއަށް އެކަން ސާބިތުކޮށްދީފިއެވެ. ޔޫނުސްގެ ހިތަށް މިފަހަރު ކޮއްފައިވާނެ އަސަރު ވިސްނައިގަންނަން ވެސް ނަޞްރާއަށް ދަތިވިއެވެ. ނަޞްރާ ބަލަބަލާ ހުއްޓާ ޔޫނުސް އިސްޖަހާލިއެވެ. އެއަށްފަހު ވަކި އެއްޗެކޭ ނުބުނެ ޝަރީފްމެނަށް ފަސްދީފައި ސިޓިންގް ރޫމުން ފެންޑާއަށް ނިކުމެފިއެވެ.\n“ޔޫނުސް!” ހޭވެރިކަމެއް ލިބުނު އަފްރާޒް ކުރިއަށް ފިޔަވަޅެއް އަޅާލަމުން ގޮވާލިއެވެ. އަފްރާޒްގެ އަޑު ޔޫނުސްއަށް ނުއިވުނު ފަދައެވެ. އޭނަ ފަސްއެނބުރި ބަލައެއްވެސް ނުލާ އަވަސް ހިނގުމެއްގައި ގޮސް އެގޭގެ ގޭޓުން ނިކުމެގެން ދިޔައެވެ. އަފްރާޒް އެނބުރި އޭނަގެ ބައްޕައަށް ބަލާލިއެވެ. އަދި ވައިއަޑުން ބައްޕާއޭ ކިޔައި ގޮވާލަމުން މަޑުމަޑުން ބޯހޫރުވާލީ ދެންމެ ކަންތައްވީ ރަނގަޅަކަށް ނޫނޭ ބުނާ ފަދައަކުންނެވެ. އެވަރުންވެސް ޝަރީފްގެ މޫނުމަތިން ރުޅިވެރިކަން އެއްކޮއް ފިލައިނުދެއެވެ. އޭނަ ފައިސާ ބޮނޑިއާއެކީ ބާރު ހިނގުމެއްގައި ގޭގެ ތެރެއަށް ދަމުން އެތާ ހުރި މޭޒުމައްޗަށް އެ ބޮނޑި ޖަހާލާފައި ގޮސް ކޮޓަރިއަށްވަނެވެ.\nޔޫނުސް ނަޞްރާމެން ގެއިން ނިކުމެގެން އައިތަން އަމިއްލަ ގޭގެ ދޮރުކައިރީގައި ހުރި ޒަޔާންއަށް ފެނުނެވެ. އޭނައަށް ވަގުތުން ހީލަމުން ޔޫނުސްއަށް ގޮވާލެވުނެވެ. ނަމަވެސް ޔޫނުސް އޭނައަށް ބަލާލުމެއްނެތި ގޮސް ގެއަށްވަދެ ބާރަށް ދޮރު ލައްޕާލި ގޮތުން ކަމެއް ގޯސްވެއްޖެކަން ޒަޔާންއަށް އެނގުނެވެ.\nޔޫނުސްއަށް ކޮޓަރިއަށް ވަދެވެސް ދޮރު ލައްޕާލެވުނީ ބާރަށެވެ. އޭނަ ދިގު ފިޔަވަޅުތަކެއްގައި ގޮސް އެނދުގައި އިށީނދެ ދެއަތުން މޫނުގައި އަތްއެޅިއެވެ. އޭގެ އިރުކޮޅެއްފަހުން ޔޫނުސްގެ ގިސްލުމުގެ އަޑު ކޮޓަރީގެ ހިމޭންކަން ނަގާލައިފިއެވެ. އެ ހިތަށް ތަދުކުރުވަނިވި ގިސްލުމުގެ އަޑު އަހާކަށް އެކަކުވެސް ނެތެވެ. ޔޫނުސްގެ ޒަޚަމްވެފައިވާ ހިތާއިއެކީ މުޅި މީހާވެސް ރޫރޫއަޅަމުން ދިޔައިރު އޭނަ ހިފަހައްޓާލަދޭނެ މީހެއްނެތެވެ. ނަމަވެސް މިއަދު ޔޫނުސްގެ މޭގައި ރިހުމެއްވީ އޭނަގެ އެކަނިވެރިކަމުގެ ސަބަބުންނެއްނޫނެވެ. ޝަރީފް އެންމެ ފަހަކަށް ބުނެލި ބަސްތައް ކަންފަތުގައި ގުގުމަމުން ދިޔައިރު އޭނަގެ ލޮލަށް ސިފަވަމުން ދިޔަ މަންޒަރުތަކެއްގެ ސަބަބުންނެވެ. ސިކުންތުކޮޅެއްގެ ތެރޭގައި އޭނަގެ އުމުރުގެ ފުރަތަމަ 19 އަހަރު ވޭތުވި ގޮތް އޭނަގެ ސިކުނޑި އޭނައަށް ހަނދާންކޮށްދިން ފަދައެވެ. އޭނަގެ ލޮލަށް މަންޒަރުތައް ފެނި ގެއްލެމުން ގޮސް އެންމެ ފަހަކަށް ކަންފަތަށް އިވުނީ ކާރެއް ބުރަކި ޖައްސާލި އަޑެވެ.\n“މަންމާ!” ޔޫނުސް މޫނުން ދެއަތް ނަގައި ވޭނީ އަޑަކުން ބާރަށް ގޮވާލިއެވެ.\nއެރޭގެ 8 ޖެހި ވަގުތު ޝަރީފް ކޮޓަރިން ނިކުމެގެން އައިސް ޓީވީ ޖައްސާލީ ޚަބަރު ބެލުމަށްޓަކައެވެ. ޚަބަރު ފެށެން އުޅެނިކޮށް އޭނަ ސިޓިންގް ރޫމުގެ ވަށައި ހޯދާލިއެވެ. އެކަކުވެސް ފެންނާކަށްނެތެވެ. އެންމެން ތިބީ އެމީހުންގެ ކޮޓަރިތަކުގައި ކަން ޝަރީފަށް ނަގައިގަނެވުނެވެ. ހަވީރު އޭނަވެސް ކޮޓަރިއަށް ވަތްގޮތަށް މި ނިކުތީއެވެ. ނަމާދުވެސް ކުރީ ގޭގައެވެ. އެވަގުތުއްސުރެ ގޭގެ އެކަކުވެސް ނުފެނުނެއްކަމަކު އެ އެންމެން ތިބޭނީ އޭނައަށް ނުރުހިފަކަން ޝަރީފަށް ޔަޤީންކުރެވުނެވެ. އެންމެނަށްވެސް ފެންނާނީ އޭނަގެ ނުބައިކަމެވެ. އެއީ އެމީހުންނަށް ޔޫނުސްގެ ނުބައިކަން ފެނިފައި ނުވާތީވެއޭ ޝަރީފަށް ހިތާހިތުން ކިޔާލެވުނެވެ. ހަމަ އެއާއެކު ޝަރީފްގެ ހިތް ޔޫނުސްއަށްޓަކައި ނަފްރަތުން ފުރުނެވެ. އޭނަގެ މޫނުމަތިން ވެސް އެ ނުރުހުންތެރިކަން ފާޅުވިއެވެ. އޭނަ ޔޫނުސްގެ ކަންތައް ސިކުނޑިން ފޮޅާލުމަށްޓަކައި ޓީވީގެ އަޑު ބާރުކުރިއެވެ. އެވަގުތު ނަޞްރާގެ ކޮޓަރީގެ ދޮރު ހުޅުވުނު އަޑަށް ޝަރީފް ކަނާތް ފަރާތަށް ބަލާލިއެވެ. އޭރު ނަޞްރާ ކޮޓަރިން ނިކުމެ ކޮޓަރީގެ ދޮރު ލައްޕާލަނީއެވެ. އެއަށްފަހު އޭނަ ޝަރީފަށް ބަލާލިއިރު އެ މޫނުމަތީގައި އެއްވެސް އަސަރެއްނެތެވެ. ޝަރީފް ބަލަބަލާ ހުއްޓާ ނަޞްރާ ފުން ނޭވައެއް ދޫކޮށް އިސްޖަހާލަމުން އޭނައާއި ދިމާލަށް އަންނަން ފެށިއެވެ. ޝަރީފް އޭނަ އިށީނދެގެން އިން ދިގު ސޯފާގެ އެއްފަރާތަކަށް ޖެހިލީ ނަޞްރާ އަންނަނީ އެތާނގައި އިށީންނާށޭ ހިތާއެވެ. ޝަރީފް ހީކުރިގޮތަށް ނަޞްރާ އޭނައަށް ބަލާލުމެއްވެސް ނެތި އައިސް އޭނަ ކައިރީގައި އިށީނެވެ. ޝަރީފަށް ޙައިރާންކަމާއެކީ ނަޞްރާއަށް ބަލަހައްޓައިގެން އިނދެވުނެވެ. ނަޞްރާ ދެއަތް ޖޯޑުކޮށް ތުންފަތުގައި ޖައްސައިގެން ޓީވީއަށް ބަލަން އިރުކޮޅަކުން އިނދެފައި ވާހަކަ ދެއްކިއެވެ.\n“ބައްޕާ….އަޅުގަނޑު ވާހަކައެއް ދައްކަން ބޭނުން.” ނަޞްރާ ތުންފަތުން ދެއަތް ނަގާލަމުން އެހެން ބުނެލީ ޓީވީއަށް ނަޒަރު ހުއްޓައިގެން ހުރެއެވެ.\n“އާނ އަވަހަށް ބުނޭ ދަރިފުޅާ.” ޝަރީފް އެހެން ބުނެލިތަނާހެން ނަޞްރާ ވާހަކަ ދެއްކިއެވެ.\n“އަނހަ ނޫން. ކީއްވެދޯ ބައްޕަ އަޅުގަނޑު ބުނާ އެއްޗެއް އަޑުއަހަންވީ؟ އަޅުގަނޑު ވާހަކަ ދެއްކިއްޔާ ހެދޭނީ ދޮގުވިއްޔަ.” ނަޞްރާ ދެމާނައެއް އެކުލެވޭ ހިނިތުންވުމަކާއެކީ ޝަރީފަށް ބަލާލަމުން ބުނެލިއެވެ. ޝަރީފަކަށް ވީނުވީއެއް ނޭނގުނެވެ.\n“ކޮންކަހަލަ ވާހަކައެއްތަ ދަރިފުޅު ތި ދެއްކީ؟ ދަރިފުޅު ބައްޕައަކަށް ދޮގު ނަހަދާނެއެއްނު؟” ޝަރީފް ޓީވީގެ އަޑު މަޑުކޮށް މޭމަތީގައި އެއްއަތް އަޅާލަމުން އަހާލިއެވެ.\n“ކިހިނެއް އެނގެނީ ބައްޕާ؟ އަޅުގަނޑު އެންމެ ފުރަތަމަ ބޭރަށް ކިޔަވަން ގޮސްގެން އުޅުނުއިރު ބައްޕަ ގުޅާފަ ކޮންތާކުހޭ އަހާލީމަ އަޅުގަނޑު އަބަދުވެސް ހެދީ ދޮގު.” ނަޞްރާ އެހެން ބުނެލިއިރު އޭނަގެ މޫނުމައްޗަށް ހިތާމަވެރިކަން ވެރިވާން ފެށިއެވެ.\n“ދަރިފުޅާ! އެއީ ދަރިފުޅު ކުރީގަ އުޅުނު ގޮތެއްނު؟ ތިއީ މިހާރު އެ ނަޞްރާއެއްނޫން.” ޝަރީފް ނަޞްރާއަށް ޔަޤީންކަންދޭން އުޅޭ ފަދަ ގޮތަކަށް ބުނެލިއެވެ.\n“އަޅުގަނޑު…..ކުޑައިރު މަންމައާމެދު ވެސް ކަންތައްކުރީ ރަނގަޅަކަށްނޫން. ބައްޕައަށް ވެސް އެނގޭނެ އޭރު އަޅުގަނޑުގެ އުޅުންހުރި ގޮތް. އަޅުގަނޑު އަމިއްލަ މަންމައާމެދުވެސް އެގޮތަށް ޢަމަލުކޮށްފަ ހުއްޓާ ބައްޕަ ކިހިނެއް އަޅުގަނޑަށް ތިހާ ފަސޭހައިން މަޢާފުކޮއްލީ؟” ނަޞްރާ ނިތަށް ރޫއަރުވައިގެން ހުރެ ޝަރީފަށް ބަލާލަމުން އަހާލިއެވެ. އެއާއެކު ނަޞްރާ ޙަޤީޤަތުގަ މި ދައްކަނީ އެހެން ވާހަކައެއްކަން ޝަރީފަށް ނަގައިގަނެވުނެވެ. ޝަރީފް މޫނު އަނބުރާލަމުން ފުން ނޭވައެއް ދޫކޮއްލިއެވެ.\n“ނަޞްރާ ވެސް ތި ވާހަކަ ދައްކަން އުޅެނީ ޔޫނުސްއާ އެއްކޮޅަށްދޯ؟” ޝަރީފް ދުރުބަލަން ހުރެ އަހާލިއެވެ. ޝަރީފަށް އޭނަ ދައްކާ ވާހަކަ ނަގައިގަނެވިއްޖެކަން އެނގުމުން ނަޞްރާ އިސްޖަހާލިއެވެ.\n“ބައްޕާ…..އަޅުގަނޑު ބޭނުމެއްނޫން އެއްވެސް މީހެއްގެ ކޮޅަކަށް ޖެހޭކަށް. ތެދެއް، އަޅުގަނޑަށް ޔޫނުސް ކަމުދޭ. އެއީ އަޅުގަނޑަށް އޭނަގެ ފަރާތުން ފެނުނު ރަނގަޅު ސިފަތަކެއްގެ ސަބަބުން. އެކަމަކު ޔޫނުސްއާ ނުއިނދެވިއްޖެއްޔާ އަޅުގަނޑު ނުއުޅެން ބައްޕަދެކެ ވެސް ރުޅިވެގެން އަތުގަ ވަޅި އަޅާކަށް. ﷲ ގެ ރަޙުމަތުން މިއަދު އަޅުގަނޑު އެހާ މޮޔައެއްނޫން. އަޅުގަނޑު ބައްޕަ ރުހޭ މީހަކާ އިނދެގެން ވެސް ރީއްޗަށް އުޅެން މަސައްކަތް ކޮށްފިއްޔާ އުޅެވިދާނެ އިން ޝާ ﷲ. އެކަމަކު…..މިއަދު އަޅުގަނޑު ވަރަށް ދެރަވި. މިއަދު ޔޫނުސް ބައްޕަ ގާތުން މަޢާފަށް އެދުނުއިރު ހުރި މަޤާމަކީ އަޅުގަނޑުވެސް މީގެ އަހަރުތަކެއްކުރިން ހުރި ކަހަލަ މަޤާމެއް. އަޅުގަނޑުވެސް ހުރިން ބައްޕަމެންގެ ފަރާތުން މަޢާފަށް ބޭނުންވެފަ. އަޅުގަނޑު ދުވަހަކުވެސް ރަނގަޅު މީހަކަށް ނުވާނެއޭ ހިތަށްއަރަމުން ދިޔައީ. އަޅުގަނޑު ކިތަންމެ މަސައްކަތް ކުރިއަސް އަޅުގަނޑު ދާނީ ނަރަކައަށޭ ހިތަށް އަރަމުން ދިޔައީ. ރަނގަޅު ވަގުތުގައި ބައްޕަމެން އަޅުގަނޑަށް ލޯބިނުދިން ނަމަ އަޅުގަނޑަކަށް ނޭނގޭ އަޅުގަނޑު މިއަދު ވީހީ ކޮންތާކު ކަމެއްވެސް.” ނަޞްރާއަށް އެހާ ހިސާބަށް ވާހަކަ ދެކެވުނުއިރު އޭނަގެ އަރުތެރެ ބެދިއްޖެއެވެ. އޭނަގެ ލޮލަށް ޖަމާވެފައިވި ކަރުނަތަކަކުން ކަރުނައެއް އޭނަގެ ކޯތާފަތް މައްޗަށް ފޭބިއިރު އޭނަގެ ނޭވާ ވަނީ ރަތްވެފައެވެ. ނަޞްރާގެ ވާހަކަތައް އަޑުއަހަން އިން ޝަރީފްގެ ހިތަށް ކޮންމެވެސް ވަރެއްގެ އަސަރެއްކުރިކަން އޭނަގެ މޫނުމަތިން އެނގުނެވެ. ނަމަވެސް އޭނަ ދެންވެސް ނަޞްރާއަށް ބަލާލުމެއްނެތި އިނީއެވެ. ނަޞްރާ އޭނަގެ ނޭވާ އެތެރެއަށް ދަމާލަމުން ވާހަކަ ކުރިއަށް ގެންދިޔައެވެ.\n“މިއަދު ޔޫނުސްވެސް ބޭނުންވެގެން ހުރީ އެފަދަ ލޯތްބަކަށް. ބައްޕަ އޭނައަށް ލޯބިން މަޢާފުކޮއްދިން ނަމަ މާ ރަނގަޅުވީސް. އޭނަ….” ނަޞްރާގެ ވާހަކަ މެދުކެނޑުނެވެ.\n“އޭނަ އެއުޅެނީ ހެދިގެން ކަމުގައި ވެއްޖެއްޔާޔޯ؟ ކުރީގަ ވެސް އޭނަ ރަނގަޅުވާކަމަށް ހެދިގެން އުޅުމުގެ ތެރޭގައޭ ބައްޕައަށް ވެސް ލަނޑު ދިނީ. ނަޞްރާއަށް އެނގޭތަ އޭނަ ފެތުރި މަސްތުވާތަކެތީގެ ސަބަބުން ރޫޅުނީ މި ތަންގަނޑުގެ ކިތައް ޢާއިލާކަން؟ ބައްޕަ ބިރުގަނޭ ނަޞްރާ އޭނައާ އިނުމަށްފަހު އޭނަ އަނެއްކާވެސް އެކަމުގެ ތެރެއަށް ގޮސްދާނެތީ.” ޝަރީފް ނަޞްރާއަށް ބަލަހައްޓައިގެން ހުރެ ބުނެލިއެވެ. ނަޞްރާ ހިމޭންކަމުގެ ވަގުތުކޮޅަކަށްފަހު ވާހަކަ ދެއްކިއެވެ.\n“ބައްޕަ ބިރެއްނުގަނޭތަ އަޅުގަނޑު ކުރީގަ އުޅުނު ގޮތަށް އަނބުރާ ގޮސްދާނެތީ؟” ނަޞްރާ އެއްދިމާލަކަށް ނަޒަރު ހުއްޓައިގެން ހުރެ އަހާލިއެވެ. ޝަރީފް ޗޮއްކަނޑާލިއެވެ.\n“ނަޞްރާ ތިއީ ރަނގަޅު ކުއްޖެކޭ. ނަޞްރާ ތިއީ މިހާރު އިތުބާރު ކުރެވޭފަދަ ކުއްޖެއް. ބައްޕައަށް ހަމަ އެހާ ރަނގަޅަށް ނަޞްރާ އެނގޭ. އޭނަ…..” ޝަރީފްގެ ވާހަކަ ފުރިހަމައެއްނުވިއެވެ.\n“ބައްޕައަށް އަޅުގަނޑު އެނގޭ ފަދައިން އޭނަ ނޭނގެނީ ކަމަށްވެސް ވެދާނެއެއްނު؟ ބައްޕަ ދުވަހަކު ވެސް އޭނަ ތައުބާވިފަހުން އޭނައާ ރަނގަޅަށް ވާހަކަ ދެއްކިންތަ؟ އޭނަގެ އުޅުން ހުންނަ ގޮތް ބެލިންތަ؟ ނުބަލަންޏާ ކިހިނެއް އެނގެނީ އޭނައަށް އިތުބާރު ނުކުރެވޭނެކަން؟” ނަޞްރާ އަހާލިއެވެ. ނަޞްރާގެ އެ ސުވާލުތަކަށް ބުނާނެ އެއްޗެއް ޝަރީފަކަށް ނުވިސްނުނެވެ. އޭނަ އިރުކޮޅަކު ނަޞްރާއަށް ބަލަން އިނދެފައި އިސްޖަހާލަމުން ދުރުބަލަން ފެށިއެވެ. ބައްޕަގެ ފަރާތުން ދެން ޖަވާބެއް ނުލިބޭނެކަން ޔަޤީންވުމުން ނަޞްރާ ސޯފާއިން ތެދުވެގެން ދިޔައެވެ. ޝަރީފަށް ވިސްނަން އިނދެވުނެވެ. އޭނައަށް ހަމަ އަސްލުވެސް ޔޫނުސް ނޭނގޭނީބާއޭ ހިތަށްއެރިއެވެ.\nއޭގެ އަނެއްދުވަހަކީ ހުކުރު ދުވަހެވެ. ޝަރީފް އަފްރާޒްއާއެކީ ފަތިސް ނަމާދަށް ބަންގި ގޮވުމުގެ ކުރިންވެސް މިސްކިތަށް ދިޔައިރު މިސްކިތުގައި ޔޫނުސްއިނެވެ. ކަނެއްގައި އެކަނި ހުރެގެން ޤުރުއާން ކިޔަވަމުން ދިޔައިރު ހީވާގޮތުން ހިތުން ދަސްކުރަނީއެވެ. އާދައިގެ މަތިން ޔޫނުސް ފެނުމާއެކު ޝަރީފްގެ ހިތަށް ފޫހިކަމެއް ވެރިވާން އުޅުނެވެ. ނަމަވެސް ރޭގަ ނަޞްރާ ދެއްކި ވާހަކަ ހަނދާންވެފައި އެ އިޙްޞާޞް ނެތިގޮސްފިއެވެ. އޭނައަށް މި ފެންނަނީ ދެއްކުންތެރިކަމެއް ކަމުގައި ނުވެވެސް ހިނގައިދާނެއޭ ހިތަށްއެރިއެވެ. ނަމަވެސް ޤަބޫލުކުރަން ދަތިވިއެވެ.\nއެދުވަހު އަފްރާޒާއި ޝަރީފް ހުކުރަށް ދިޔައިރު ޔޫނުސް ޒަޔާނާއެކީ އެމީހުންނަށްވުރެ ކުރީގައި ހިނގަމުން ދިޔައެވެ. ޝަރީފާއި އަފްރާޒްއަށް ޖާގަ ލިބުނީ ޔޫނުސްއާއި ޒަޔާން ތިބި ސަފުގެ ފަހަތުގައި އޮތް ސަފުންނެވެ. ޝަރީފް ހުރި ހިސާބުން އޭނަގެ ކަނާތްފަރާތު ކުރިމަތިން އޭނައަށް ޔޫނުސް ފެނެއެވެ. އެދުވަހު ޚުތުބާގެ މަޢުޟޫއުއަކީ މައިންބަފައިންނަށް އިޙުތިރާމް ކުރުމުގެ މުހިންމުކަމެވެ. ޚުތުބާގެ މެދުތެރެއިން ޝަރީފަށް އެއްލިކަޅިއަކުން ޔޫނުސް ފެނުނުއިރު އޭނަ އިނީ ރޮއިރޮއި ދެލޯ ދުޅަވެފައެވެ. އެއާއެކު ޔޫނުސް ކުރީގަ އުޅުނުގޮތް ޝަރީފްގެ ހަނދާނަށް އައެވެ. ޔޫނުސް ރޮނީ ހަމަ އެކަމާމެދު ހިތާމަ ކުރެވޭތީބާއޭ ޝަރީފްގެ ހިތް ސުވާލުކުރިއެވެ.\nއެދުވަހުގެ ހަވީރުގެ ވަގުތު ޝަރީފް ގޭގެ އުނދޯލީގައި އޮތްވާ އެގެއަށް އެހިސާބުގަނޑުގައި އުޅޭ މުސްކުޅި ފިރިހެނަކު އައެވެ. އެއީ ގައިގެ ވަރު ދެރަ، ހަށިގަނޑު އަނަރޫފަވެފައިވާ އެކަނި ދިރިއުޅުމެއް އުޅޭ ފަޤީރު މީހެކެވެ. މި މީހާއަކީ އާދަކޮށް އެކި ގޭގެއަށް ސަލާންޖަހަން އަންނަ މީހެކެވެ. އޭނަ އައީ ޝަރީފް ގާތުން ވެސް އެއްޗެއް ހޯދާށެވެ. ޝަރީފް އެންމެ ފުރަތަމަ އުޅުނީ އެއްޗެއް ނުދޭށެވެ. އެއްފަހަރު ދީފިއްޔާ ދެން އަންނާނެކަން އެނގޭތީވެއެވެ. ނަމަވެސް އެމީހާ އާދޭސްކުރުމުން ޝަރީފް ޖީބުގައި އޮތް ވިހި ރުފިޔާ ނަގާފައިދިނެވެ. އެމީހާ އެގެއިން ނިކުމެގެން ގޮސް ޝަރީފްގެ ލޯމައްޗަށް ގެއްލުނުތަނާ ޝަރީފަށް ޔޫނުސްގެ އަޑު އިވުނެވެ.\n“އަނހާ ބޭބެ ކޮންތާކުން؟” ޔޫނުސް ސުވާލުކުރި އަޑު އިވުނެވެ. ޝަރީފް ދެބުމަ ކައިރިކޮށްގެން ހުރެ އުނދޯލިން ތެދުވެ ގޭޓާއި ހަމައަށް ގޮސް މަޑުކޮށްލީ މަންޒަރު ބަލަން ބޭނުންވެގެންނެވެ. ޔޫނުސް ހުރީ އެ މުސްކުޅި ބޭބެއަށް ހިނިތުންވުމަކާއެކީ ބަލަހައްޓައިގެންނެވެ.\n“ދަރިފުޅާ މިއަދު ބޭބެ ކާނެ އެއްޗެއްވެސް ނެތިގެން މިއުޅެނީ.” އެމީހާ ދެރަގޮތަކަށް އެހެން ބުނެލިތަނާ ޔޫނުސްގެ މޫނުމަތީގެ ކުލަވަރު އޮއްސުނެވެ.\n“ބޭބޭ…..އަހަރެން ބުނީމެއްނު ކާނެ އެއްޗެއް ނެތިއްޔާ އަހަރެންގެ ގެއަށް އަންނާށޭ؟ އަވަހަށް އާދޭ. ބޭބެއަށް ނޫޑޫލްސް މީރުތަ؟” ޔޫނުސް އެމީހާގެ އަތުގައި ހިފައިގެން ހިނގައިގަންނަމުން ހިނިތުންވުމަކާއެކީ އެހިއެވެ. ޝަރީފަށް ޙައިރާންކަމާއެކީ ބަލަން ހުރެވުނެވެ. އެވަގުތު އޭނަގެ އަމިއްލަ ނަފްސު އޭނައަށް މަލާމާތްކުރަން ފެށިއެވެ. ނުބައީ ކާކުތޯ އޭނައަށް އަމިއްލަ ނަފްސާއި ސުވާލުކޮށްލެވުނެވެ.\nއެދުވަހަށްފަހު ވެސް ޝަރީފަށް ޔޫނުސްގެ ފަރާތުން ފެންނަ ރަނގަޅު ސިފަތައް މަދެއްނުވެއެވެ. ނަޞްރާ ދެއްކި ވާހަކައަށް ފަހު އޭނައަށް މިހާރު ޔޫނުސް ފެންނަނީ ތަފާތު ނަޒަރިއްޔާތަކުންނެވެ. ޔޫނުސް ކުރާ ކޮންމެ ކަމަކީ ދެއްކުންތެރިކަމަކަށް ނުވާނެއޭ އޭނަގެ ސިކުނޑި މަޑުޖެހުމެއްނެތި ބުނަމުން ދިޔައެވެ. އެހެންނޫނަސް ޔޫނުސް ރަނގަޅުވާނީ ކާކަށް ދެއްކުމަށްޓަކައި ހެއްޔެވެ؟ ޝަރީފަށް އޭނަގެ ފަރާތުން ފެނުނު ގިނަ ޢަމަލުތަކަކީ ޚުދު އޭނަވެސް ބަލަހައްޓައިގެން ހުރިކަން ޔޫނުސްއަށް ނޭނގޭ ފަދަ ޙާލަތްތަކުގައި ފެނުނު ކަންތަކެވެ. ހަފްތާއެއްހާ ދުވަސް ވަންދެން އެ މަންޒަރުތައް ފެނި އެތައް ވިސްނުމަކަށްފަހު ޔޫނުސް ހަމަ ބަދަލުވީތާއޭ ޝަރީފްގެ ހިތް ބުންޏެވެ.\nއެއްދުވަހު ޢަޞްރު ނަމާދަށްފަހު ގެއަށް އައިސް ޔޫނުސްއަށް ކުރާނެ ކަމެއްނޭނގުނެވެ. ސިޓިންގް ރޫމުގެ ސޯފާއަށް ވެއްޓިގަނެ އޭނަ ޓީވީ ޖައްސަން ސޯފާގައި އޮތް ރިމޯޓު ނެގިއެވެ. ނަމަވެސް ޓީވީ އިން އޭނަ ވަކި ބަލާހިތްވާ އެއްޗެއް މިވަގުތު ނުދައްކާނެކަން ހަނދާންވުމުން ޔޫނުސް ރިމޯޓު މޭޒުމަތީގައި ބޭއްވިއެވެ. އޭނަ ފުން ނޭވައެއް ދޫކޮއްލަމުން ސޯފާއަށް ލެނގިލިއެވެ. ޒަޔާން ބުނިހެން މިގޭގައި ދެވަނަ މީހެއް ހުރިނަމައެވެ. އޭނަ މިގޮތަށް ފޫހިވާކަށް ނުޖެހުނީހެވެ. އެ ވާހަކަ ހިތަށް ވަނުމާއެކު އޭނަގެ ސިކުނޑި ނަޞްރާގެ ޚިޔާލުތަކުން ފުރިގެން ދިޔައެވެ. ނަމަވެސް މާ ގިނައިރެއްނުވެ މީގެ ދުވަސްތަކެއް ކުރިން ޝަރީފާއި އޭނައާމެދު ކަންތައް ހިނގި ގޮތް ހަނދާނަށް އައުމުން ޔޫނުސްގެ ދެލޯ ހުޅުވުނެވެ. އޭނަ ހިންދެމިލިއެވެ. އަދި ކޮޅަށް ތެދުވީ އޭނަ ކަމެއްނުކޮށް ހުރިއްޔާ އެކަމާމެދު ބޮޑަށް ވިސްނޭނެކަން އެނގޭތީވެއެވެ. ޔޫނުސް ގޭގެ ފޮތްހަރުގަނޑު ހުންނަ ކޮޓަރިއަށް ވަނެވެ. އަދި ރަނގަޅު ފޮތެއް ފެނޭތޯ ބެލިއެވެ. ޔޫނުސްގެ ލޮލުގައި އަޅައިގަތީ ފޮތްހަރުގަނޑުގެ އެންމެ މަތީގައި ހުރި ގޮޅީގައި އޮތް ފޮތެކެވެ. އޭގެ އަރިމަތީގައި އޮތީ “ސްޓޯރީސް ފްރޮމް ދަ ޤުރުއާން” އެވެ. ޔޫނުސް ޝައުޤުވެރިވެ ހުރެ އޭތި ނެގިއެވެ. އަދި އެއަށް ބަލަހައްޓައިގެން ހުރެފައި އޭތި ހުޅުވާލަމުން ފިހުރިސްތު ބަލާލިއެވެ. ޤުރުއާނުގައިވާ އެކިއެކި ވާހަކަތަކުގެ ނަންތައް ބަލަމުން ގޮސް އޭނަގެ ލޯ ހުއްޓުނީ ޔޫނުސް ޢަލައިހިއްސަލާމްގެ ނަންފުޅު ފެނުމުންނެވެ. އެއާއެކު ޔޫނުސްއަށް ލުއިގޮތަކަށް ހީލެވުނެވެ. އޭނަ އެ ވާހަކަ ކިޔަން ބޭނުންވިއެވެ. އޭނައަށް ކުޑައިރު އެ ވާހަކައިގެ ތަންތަންކޮޅު އިވިފައިވެއެވެ. ނަމަވެސް އެ ވާހަކައިގަ ވާގޮތެއް އޭނައަކަށް ނޭނގެއެވެ. ޔޫނުސް ފޮތް ހިފައިގެން އަނެއްކާވެސް ސިޓިންގް ރޫމަށް ދިޔައެވެ. އަދި ސޯފާގައި އިށީނދެ އެ ފޮތް ކިޔަން އުޅުނުތަނާ މީހަކު ދޮރުގައި ޓަކިދިން އަޑު އިވުނެވެ.\n“ހުޅުވާފަ ހުރީ.” ޔޫނުސް ދޮރާއި ދިމާލަށް ބަލަހައްޓައިގެން ހުރެ އެހެން ގޮވާލީ ޒަޔާން ކަމަށް ހީކޮށެވެ. ނަމަވެސް ހުޅުވިގެން ދިޔަ ދޮރުމަތީގައި ހުރި މީހަކު ފެނުމުން ޔޫނުސްއަށް ލަސްލަހުން އަތުގައި އޮތް ފޮތް މޭޒުމަތީގައި ބާއްވަމުން ކޮޅަށް ތެދުވެވުނެވެ.\n“އައްސަލާމްޢަލައިކުމް.” އެހެން ބުނެލީ ޔޫނުސްގެ ގެއަށް ވަތް ޝަރީފެވެ. ޝަރީފް އެއްވެސް އަސަރެއްނެތް ގޮތަކަށް ޔޫނުސްއަށް ބަލަހައްޓައިގެން ހުރިއިރު ޔޫނުސް ހުރީ ޙައިރާންކަމެއްގެ ތެރޭގައެވެ.\n“ވަ…ވަޢަލައިކުމުއްސަލާމް.” ޔޫނުސް ހިމޭންކަމުގެ ވަގުތުކޮޅަކަށްފަހު ބުނެލިއެވެ.\n“އެތެރެއަށް ވަދެވިދާނެތަ؟” ޝަރީފް އަދިވެސް ދޮރުކައިރީގައި ހުރެ އަހާލިއެވެ.\n“އާނ އަވަހަށްވަދޭ.” ޔޫނުސް އަވަސްއަވަހަށް ބުނެލިއެވެ. ޝަރީފް އެހެން އެހުމުގެ ކުރިން އެ ދަޢުވަތު ނުދެވުނު ކަމާމެދު ޔޫނުސްއަށް ހިތާހިތުން ހިތާމަ ކުރެވުނެވެ. ޝަރީފް ދޮރު ލައްޕާލަމުން އައިސް ކޮޅަށްހުރި ޔޫނުސްގެ ކައިރިއަށް ހުއްޓިލީތަނާ ޔޫނުސް ކައިރީގައި ހުރި ސޯފާއަށް ޢިޝާރާތް ކުރިއެވެ. ޝަރީފް ބޯހޫރުވާލިއެވެ.\n“އިށީންނާކަށް ނޫން މިއައީ. ޔޫނުސްގާތު ދެތިން ވާހަކަ ބުނެލަންވެގެން. ވަރަށް އުނދަގޫ މި ވާހަކަތައް ދައްކަން އެކަމަކު…..” ޝަރީފް އެހާ ހިސާބަށް ބުނެލަމުން ފުން ނޭވައެއް ދޫކޮއްލަމުން އިސްޖަހާލިއެވެ. ޔޫނުސްއަށް ބަލަހައްޓައިގެން ހުރެވުނީއެވެ.\n“ޔޫނުސް ބޭބެއަށް މަޢާފުކޮއްދީ.” ޝަރީފް ޔޫނުސްއަށް ބަލާލަމުން ބުނެލީ ހަމައެކަނި އެހާ ވަރަށެވެ. އެވާހަކަ އަޑުއަހައިގެން ހުރި ޔޫނުސްގެ އަނގައިން ލުއި އާހެއްގެ އަޑު ނިކުތެވެ. އޭނައަށް އަމިއްލަ ކަންފަތަށް އިތުބާރުކުރަން ދަތިވިއެވެ. ބުނާނެ އެއްޗެއް ނޭނގުނެވެ.\n“ބޭބެ މިހުރިހާ ދުވަހު ޔޫނުސްއަށް ނަފްރަތުކުރީ ޔޫނުސް މާ ކުރީގަ ކޮށްފަހުރި ކަންތައްތަކެއްގެ ސަބަބުން. ބޭބެއާމެދު އޭރު ކަންކުރި ގޮތުން ބޭބެ ޔޫނުސްއާ އެއްކޮއް ގުޅުން ކަނޑާލަން ނިންމައިގެން ހުރީ. އެކަމަކު އެއީ ރަނގަޅު ގޮތެއްނޫން. އަދި އަމުދުން މިއަދު ޔޫނުސްއަކީ ކިހާ ޚުލްޤު ހެޔޮ މީހެއްކަން ބޭބެއަށް ޔަޤީންވެފަ ހުއްޓާ އެއީ މާ ގޯސްކަމެއްހެން ބޭބެއަށް ހީވަނީ. ޔޫނުސް ވަރަށް ދެރަވާ ގޮތްގޮތަށް ބޭބެއަށް ވާހަކަ ދެކެވިފަ އެބަހުރި. އެ ހުރިހާ ކަމަކަށްޓަކައި ބޭބެ މަޢާފަށްއެދެން.” ޝަރީފް ވާހަކަ ނިންމާލީ ދެރަ މޫނަކާއެކީ ޔޫނުސްއަށް ބަލާލަމުންނެވެ. ޝަރީފްގެ ވާހަކަ ނިމުނުތަނާ ޔޫނުސް ބޯހޫރުވާލިއެވެ.\n“ބޭބެ މަޢާފަށް އެދޭކަށް ނުޖެހޭ. މީހަކު ރުޅި ނާންނަ ގޮތަކަށްނޫން އަޅުގަނޑު އުޅުނީކީއެއް. ކޮންމެ ގޮތެއްވިޔަސް…..ބޭބެ އަޅުގަނޑަށް މަޢާފު ދިނީތީ ވަރަށް އުފާވެއްޖެ. އަޅުގަނޑު ބޭނުންވަނީ އެ ދުވަސްތައް ހަނދާން ނައްތާލަން. ބޭބެ ބޭނުންވަނީ ކޮން ގޮތެއް؟” ޔޫނުސް ހިނިތުންވުމަކާއެކީ ސުވާލުކުރިއެވެ. ޝަރީފްގެ މޫނުމައްޗަށް ވެސް ހިނިތުންވުމެއް ވެރިވިއެވެ.\n“ބޭބެވެސް ބޭނުންވަނީ އެގޮތް. އެކަންތައް ހަނދާން ނައްތާލާފަ ބޭބެ ބޭނުންވަނީ އާ ފެށުމެއްފަށަން. ޔޫނުސް ބޭބެގެ ދަރިފުޅު ނަޞްރާއާއި އިންނާނަންތަ؟” ޝަރީފް އަހާލިއެވެ. ޔޫނުސް އިރުކޮޅަކަށް ހުއްޓުން އެރިއެވެ. ޝަރީފް ކުރި ސުވާލު ނަގައިގަނެވުނު ހިނދު ވީ އުފަލެއްގެ ބޮޑުކަމުން ޔޫނުސްއަށް ހީލެވުނެވެ.\n“ކިހިނެއްވީ؟ ސަމާސާ ވާހަކައެއްތަ މި ދެކެވުނީ؟” ޝަރީފް ހިސާބަކަށް ޙައިރާންވެހުރެ ލުއި ހިނިތުންވުމަކާއެކީ އަހާލިއެވެ.\n“މިއީ އަޅުގަނޑަށް ތި އެދުން ލިބުނު ދެވަނަ ފަހަރު.” ޔޫނުސް އޭނަގެ ހިނިތުންވުން ކޮންޓްރޯލްކުރަން މަސައްކަތް ކުރަމުން ބުނެލިއެވެ.\n“ދެވަނަ ފަހަރޭ؟ އަފްރާޒް، ދޯ؟” ޝަރީފް ވާހަކަ ފެށީ ޙައިރާންކަމާއެކީ ކަމަށްވިޔަސް ފަހުން މި ވީގޮތް ޝަރީފަށް ނަގައިގަނެވުނެވެ. ޔޫނުސް ޝަރީފްގެ އެވާހަކައަށް ހެވިފައިހުރެ ބޯޖަހާލިއެވެ. ޝަރީފް ވެސް ހިނިތުންވުމަކާއެކީ ޔޫނުސްގެ އެއްކޮނޑުގައި ހިފާލިއެވެ.\n“މާދަމާ ރޭ އަހަރުމެން ގެއަށް އަންނާތި އިނގޭ ނަޞްރާއާއި ބައްދަލުކުރަން؟” ޝަރީފް ބުނެލިއެވެ.\n“އިރާދަކުރެއްވިއްޔާ.” ޔޫނުސް ބޯޖަހާލަމުން ބުނެލިއެވެ. ޝަރީފް ދަނީއޭ ކިޔައި ދާން އުޅުނު ވަގުތު މޭޒުމަތީގައި އޮތް ފޮތް އޭނަގެ ލޮލުގައި އެޅިއެވެ.\n“ޔޫނުސްވެސް މި ވާހަކަތައް ކިޔަންތަ؟ ނަޞްރާވެސް ނިކަން ވަރު ހުންނާނެ ޤުރުއާނުގެ ވާހަކަތައް ކިޔައިދޭން. ވަރަށް ރީއްޗަށް ކިޔައިދޭނެ.” ޝަރީފް އެހެން ބުނެލަމުން ޔޫނުސްއަށް ހިނިތުންވުމެއް ހަދިޔާކޮށްލިއެވެ. ޔޫނުސް ހީލުމަކާއެކީ އިސްޖަހާލިއެވެ. ޝަރީފް ދެންވެސް އެއްފަހަރު ދަނީއޭ ބުނެލަމުން އެގެއިން ނިކުމެގެން ދިޔައެވެ. ޝަރީފް ލޯމަތިން ގެއްލުމާއެކު ޔޫނުސްއަށް މައްޗަށް ބަލާލަމުން އަލްޙަމްދުލި ﷲ އޭ ކިޔާލިތާ މާ ގިނައިރެއްނުވެ އަނެއްކާވެސް ހެވިއްޖެއެވެ.\nހަވީރު ސްކޫލްގައި އޮތް އިތުރު ޙަރަކާތަށްފަހު ގެއަށް އައި ނަޞްރާއަށް ޝަރީފް ދެއްކި ވާހަކައަކުން މުޅި އެރޭ ހުރެވުނީ ހެވިފައެވެ. އާޒްއާއެކީގަވެސް އޭނަ ކުޅެހެދީ އިހުނަށްވުރެ މާ ފޯރިއާއެކީގައެވެ. އަފްރީން މި ވާގޮތެއް ނޭނގިގެން އުޅެނިކޮށް އޭނައަށް ކިޔައިދިނީ ސަދަފްއެވެ. އަފްރީން ހުރީ ޙައިރާންވެފައެވެ. ރައްޓެހިވެސް ނުވާ މީހަކާ ދޮންތަ އިންނަން އުޅޭތީވެއެވެ. ނުވެސް ދަންނަ މީހަކާއެކީ ދޮންތަ އުފަލުގަ އުޅޭނީ ކިހިނެއްބާއޭ އަފްރީންގެ ހިތަށްއެރިއެވެ. އަދި އެންމެ އަޖައިބުވީ ދޮންތަ ވެސް މި ކައިވެންޏާމެދު އުފާކުރަމުން ދިޔައީތީވެއެވެ. ދޮންބެއާއި ދޮންތައަކީ ހަމަ އެއްކަހަލަ ދެމީހުންތާއޭ އަފްރީންއަށް ހިތާހިތުން ކިޔާލެވުނެވެ. ނަމަވެސް އޭނަ ތަފާތެވެ. އޭނަ ދެކޭގޮތުގައި ކޮންމެ މީހަކަށް ވެސް ޚާއްޞަ އެހެން މީހެއް ދުނިޔެމަތީގައި ވާނެއެވެ. އޭނަ ޖެހޭނީ އެމީހަކު އަމިއްލައަށް ހޯދާށެވެ. އޭނަ ޖެހޭނީ އޭނަގެ އެ “ސޯލްމޭޓް” ހޯދާށެވެ. މިވެނި މީހަކީ އޭނަގެ ސޯލްމޭޓްކަން އެނގޭނީ އެމީހަކާ ރައްޓެހިވެ އެކިއެކި ބައްދަލުވުންތަކަށް ފަހުގައެވެ. އެއަށްފަހު ކައިވެނި ކުރުމުން އަފްރީން ދެކޭގޮތުގައި ފިލްމުތަކުން އޭނައަށް އެ ފެންނަފަދަ އުފާވެރި ނިމުމެއް އޭނަގެ ޙަޔާތުގެ ވާހަކައަށް އައިސްދާނެއެވެ. އެދުވަހަކަށް އަފްރީން ދަނީ އިންތިޒާރު ކުރަމުންނެވެ. މިފަދަ ވިސްނުމެއް ދޮންތަމެން ނުގެންގުޅޭތީ އަފްރީންއަށް ހިތާހިތުން އެމީހުންނަށް ޙަމްދަރުދީ ވެވުނެވެ. ދޮންތައަށް ވެސް މި ލިބެން އުޅެނީ ދޮންތަގެ “ސޯލްމޭޓް” ކަމުގައި ނުވެ ހިނގައިދާނޭ އަފްރީންގެ ހިތް ބުންޏެވެ.\nއެރޭ އެނދުގައި އޮށޯތެއްކަމަކު ނަޞްރާއަކަށް ނުނިދެއެވެ. އުފަލުން ގޮސް އޭނަގެ ހިތް ފުރި ބަންޑުންވަމުން ދިޔައެވެ. އޭނަ ކިތަންމެ ބޭނުން ނުވިޔަސް ޔޫނުސްގެ އެ އުޖާލާވި ހިނިތުންވުން އޭނަގެ ލޮލަށް ސިފަވަމުން ދިޔައެވެ. ނަޞްރާ ފުންވެގެން ދިޔަ ހިނިތުންވުމަކާއެކީ ކަނާތް ފަރާތަށް އެނބުރިލަމުން ބާލީސް ކައިރީގައި އޮތް ފޯނު ނަގައި ޖައްސާލިއެވެ. ގަޑިން ދަންވަރު ބާރަ ޖަހައި ފަސް މިނެޓް ހިނގީއެވެ. އަދި މާދަމާ ރޭވާން ކިހާ އިރެއް އެބައޮތްކަން އެނގުމުން ނަޞްރާގެ ހިތަށް އުނދަގޫވިއެވެ. އޭނަ ކެތްމަދުވެފައި ހުރި ވަރު އިޙްޞާޞްވެފައި ނަޞްރާއަށް އޭނަގެ ދެލޯ މަރައި ތަގުޅިކޮށްލެވުނެވެ. ޔޫނުސްއާ ބައްދަލުވުމުން އޭނައަށް ވާނެ ގޮތެއްވެސް ނަޞްރާއަކަށް ނޭނގެއެވެ. ދައްކާނީ ކޮން ވާހަކައެއްބާއޭ ހިތަށްއެރިއެވެ. ހަމަ އެއާއެކު އޭނަ މާދަމާ ރޭ ދައްކަންޖެހޭ މުހިއްމު ވާހަކައެއް އެބައޮތްކަން ނަޞްރާގެ ހަނދާނަށް އައެވެ. ނަޞްރާގެ ހިނިތުންވުން ފަނޑުވަމުން ގޮސް ގެއްލުނެވެ. އޭނަ ޔޫނުސްއަށް އޭނަގެ މާޒީ ކިޔައިދޭން ޖެހެއެވެ. ފަޅި ސިކުންތަކަށް ކިޔައިނުދޭނީއޭ ނަޞްރާގެ ހިތް ބުންޏެވެ. ނަމަވެސް ކިޔައިނުދީ ކައިވެނި ކޮށްފިއްޔާ ކައިވެންޏަށްފަހު މައްސަލަތައް ކުރިމަތިވެދާނެ ކަމަށް ސިކުނޑި ބުނުމުން ނަޞްރާއަށް ފުން ނޭވައެއް ދޫކޮއްލެވުނެވެ. އެއަށްފަހު ޔޫނުސްއާ ވާހަކަ ދައްކާނީ ކިހިނެއްކަން އޭނަ ރާވަންފެށިއެވެ. އެންމެ ފުރަތަމަ އެކަން ޚިޔާލުކުރަން ވެސް ނަޞްރާއަށް ދަތިވިއެވެ. އެ ވާހަކަ ފަށާނީ ކިހާ ހިސާބަކުން ކަމެއްވެސް ނަޞްރާއަކަށް ނޭނގުނެވެ. ނަމަވެސް އެތައް ވިސްނުމަކަށްފަހު ރީތި ގޮތަކަށް އެވާހަކަތައް ކިޔައިދެވޭނެ ގޮތެއް ނަޞްރާ ނިންމައިފިއެވެ. އަދި ސިކުނޑީގައި އެތައް ފަހަރަކު ޔޫނުސްއަށް އެވާހަކަތައް ކިޔައިދީފިއެވެ. ނަޞްރާއަށް ހަމަޖެހުމުގެ ނޭވައެއް ލެވުނީ އެއަށްފަހުއެވެ. އެހެނަސް އޭނަ ނިދަން އުޅެއުޅެ އެރޭ ނިދޭ ގޮތެއްނުވިއެވެ. އެންމެ ފަހުން އޭނަ ފޯނު ނަގައި އޭގައި ހުންނަ ޤުރުއާން އެޕްއެއް ހުޅުވާލިއެވެ. އަދި ސޫރަތްތަކުގެ ލިސްޓް ހުޅުވުމުން ސްކްރޯލް ކުރަމުން ގޮސް ޠާހާ ސޫރަތް ޕްލޭކޮށްލިއެވެ. ސޫރަތުގެ ވަކި ހިސާބަކުން މޫސާ ޢަލައިހިއްސަލާމްގެ ވާހަކައިގެ ބައެއް އައުމުން ނަޞްރާއަށް ހިނިތުންވެލެވުނެވެ. ނަޞްރާ ދިރިއުޅުމުގައި ކިޔުނު އެއްވެސް ވާހަކައެއް ޤުރުއާނުގައިވާ ވާހަކަތަކާ އަޅައެއް ނުކިޔެއެވެ. އެހެނީ ޤުރުއާނުގައިވާ ވާހަކަތަކުގެ މަންޒަރުތައް ސިފަކުރައްވާފައިވާ ގޮތާއި މަންޒަރުތައް އެތުރިފައިވާ ގޮތް އެހާވެސް ފުރިހަމައެވެ. މިއަދުގެ ފިލްމުތަކުގައި ހުންނަ “އެފެކްޓްސް” ވެސް އެ ވާހަކަތަކުގައި ހުރެއެވެ. ނަމަވެސް ގިނަ މީހުންނަށް މިކަން ނޭނގެއެވެ. ޚުދު ނަޞްރާއަށް ވެސް މިކަން އެނގުނީ ސަދަފްއާ ދިމާވިފަހުންނެވެ. ޔޫނުސްއަށް ވެސް އަދި ނޭނގޭނެތާއޭ ހިތަށްއެރިއެވެ. ކައިވެންޏަށްފަހު ޔޫނުސްއަށް ކިޔައިދޭނީއޭ ނަޞްރާގެ ހިތަށްއެރި ވަގުތު ނަޞްރާގެ ދެލޯ މެރި ހިނިތުންވުން ފުންވިއެވެ.\nAssalam’alaikum 🙂 fb ga noolhey kiyuntherinna miadhuge post hissa kollaanan.\n“After today’s episode, you might expect there to be long dialogues where Nasra is speaking to Yunus about the Quran. But that would be just too much. The purpose of this story is not necessarily to teach youalot about the Quran. Its purpose is to…..make you fall in love with the Quran.\nIt’s only now that the story is actually beginning. It will officially start with the next episode which will be uploaded on Friday In Sha Allah. From today I’m planning to increase the number of posts on this page In Sha Allah.\nThrough the story and this page, you will get the answers to questions like what it means to havearelationship with the Quran, how to developarelationship with the Quran, and WHY we should develop sucharelationship in the first place! In Sha Allah\nMy request to you is to share the posts on the page and this story WHEN you start benefiting from it In Sha Allah.\nMay Allah guide us to the straight path and may He increase us in our guidance. Ameen!\nameen..varah furihama…dhen vaanegoy hithah nugenevey…varah bodah sukuriyaa mihaarythi iburaytheri vaahakaeh liaathi n thihaa furihama naseyhai kolheh hisaa kohleethi…..thanksssssssssssssssssssssssssssssssssss\ndhen vaane goiy hama nengey. alhe guess kobbala liu 😉 Alhamdhulillah (All praise and thanks belongs to Allah). Jazakallah Khairan 😀\nThe best story i ever read with so much lessons.awesome!!good luck dear\nbest story ever read? The stories in the Quran are even more awesome! 😀 In Sha Allah i will talk more about them through the story and the page 🙂\nThis isareally inspiring story I love it\nMaashaa Allah Jazaakillah Baarkillahu feeki\njana akah neynge mihurihaa ehchakah reply kuranvy gothevves…. jana ahttakai dhennevi hurihaa kameh thibaa ah ves dhevvashi. Ameen.\nWow.. V salhi.. I luv dix story…\nvery interesting story. I love it.\nVvv nice and awesome story… thankx jana:)\nThis part too interesting. Maasha Allah. Jazakillah khairan jana\nAlhamdhulillah! Jazakallah Khairan!! 😀\nnimuneetha vaahaka,….. Salhi igea jana\nhehe……jana nunimey nujahaa hunnaathy dho? ekamaku furathama comment kiyaalinama nunimeykan engunees. ehen noonas adhi vaahakaige namaa vaahaka nugulhenees kihineh nimeyny? 😉 Alhamdhulillah! 😀\nWow wow wooooowww…. mibaivex vrh vrh vrh reethi….masha allah… jana m trying todo my bst in my prayers with the help of this story.. . Thank u sooooooooooo much… 🙂 do u knw?? This story is lyk my favorite story i hav evr read…but its not finished yet ….i hope I’ll getaplenty of information wen this story is finished….. insha allah\nSorry everyone ehkoh nuliyeveneesepost kohlevunee… 😛 i was goin to tell,, insha allah we will all getalot of benefits through this story…. 😀 jana may god bless u n everyone…. good luck for the nxt prt…i hope u’ll up soon jana… but aslu hiyu huttey varu vi 6th prt ga adhi miahvurevex las kuraanamey buneema…jana.dhen ehen hadhaakah nuvaanehnun…haadhdheravieyy… but still love u jana sissy… umwah eh story ah… 😉\nMa Sha Allah. Shabee namaadhu kuran kuraa masakkathugai Allah barakaai lavvaashi. adhi Shabee ah engeytha? Quranun bunaa ehcheh engigen namaadhu kureema adhi maa kuraa hiyvaane. In Sha Allah Jana vaahakaige therein Quran ge baeh thanthankolhu bunedheveytho balaanan mi story inaai page in. mee favourite story ah viyas best stories thah hunnaany hama Quranuga ingey? jana adhievaahaka thakah ali alhuvaanan mi vaahaka through koh In Sha Allah 😉\nShabee, jana las kuraanamey bunyas las kuraanyevaahaka up nukuraa dhuvas thakuga kiyuntherinna “masakkatheh” havaalu koffa. 😉 ey kon kameh kan fahun engeyne In Sha Allah\nAlhe sorry shabee post kuri 1st comment ga name akah liyevifa inee ShabeeSh… dhevana comment ga liyefa inee Shabe…sorry4tht but aslu eyee Shabee fonuvaafa in dhe comment ingey…. attention ingey…heheeh\nhehe…Shabee ah hama saabas. Shabeesh aky adhi firihen nameh dho? XD love you sis 🙂\nMaasha Allah mihaa eethi ahakaeh dhinukiyan..jazaaKillah khairaa\nAlhamdhulillah! Jazakallah Khairan! 😀\nlillyah hyvanee mi storyga nasraamen merry kohfa dhen genesdheynii edhemyyhunge maaxy kaneynge.dhen story nimey iru ifryn ah heyo visnun libi ,story nimeyny happy end akunhen…then ingey mi vaahakaage therein varah gina dheenee kanthah thakeh igigendhaanekan,so i just want to read full story in 1 day….may allah bless u jana,n good luck…mi hama lilly hithan erigoy ingey…\nLilly thee shabee ah vex hithah eri goeh ekam miulhey jana gandu laaneh kamun avahakah up koshehnuhdheyne…mihaaruvex shabee hiyy huttey varu ehcheh bunefiyey…. vaahaka up kurun adhi mihaarahvurevex las kuraanamoa 🙁\nheheheheh…lilly no offense ingey? ekamaku jana ah heevany thi gothah vaahaka othiyya nikan kuruvefa foohi vaane hen 😛 lilly ekko kiyaalan beynumiyya jana ge massala eh neh. ekamaku jana recommend kuraany hama madu madun vaahaka kiyamun vaahakaige message thah page inna jana ge comment thakun follow kuramun dhiyun. eh dhuvas thereyga hurihaa message eh effaharaa libijeyya eyin libey faidha dhemigen nudhiyumaky varah ekasheegenvaa kameh. ehenveema 🙂 May Allah bless us all! Ameen!\nShabee haas nuvebala. jana shabee foohi viyaka nudheynan In Sha Allah 🙂\nVahakaya evara comments bai ves kiyan v interesting. Love it shabee. Keke\nHehe mariya but jana comment ah reply nukuraathi v dheravejje 🙁\nhehe…ey jana ves varah kuraakameh liyunthakuge comment kiyumaky 😛 Shabee ge comment thah dho mi room ga emme popular ee? hehe…sowy Shabee lahun reply kureethee.\nJana vare nei hama. Huriha comment aka reply kurey. So wait shaby.\nhehehe….haadha trust ekey maria. 😛 Jana reply koh koh hutta kameh dhimaa vegen dhaan jehuny ingey. jana kuriah oiy thanuga ves comment thakah reply kureveytho balaanan In Sha Allah 🙂\njana ge mi story aky jenna ah vr rythi story eh dhyny vaahaka thah vr kiyaa hiyway jenna ves , good luck jana\ndheeny vaahaka thah jana ves varah kiyaa hiyvey, jenna 😀 Alhamdhulillah! 🙂\nLove to read this awesome story. …\nMasha Allah… Jana thee v reechah vaahaka liyaa kujjeh. ..\nmi vaahaka , dhigu koh genes dhethy , vr happy vay . dhen in prt ves avahah genes dhehchey\nmee filmakun nikumegen ai kujjehtha anekka? 😛 dhen oiy bai hukuru dhuvahu In Sha Allah 🙂\nhahaha , janaa ves dw , kyve thihen thibuny\nHukuru dhuvahey?? Alhey jana heyo nuvaane thihen hadhaakah… shabee mioh heart attack eh jehenee if u wnt to save me then up it soon tonight..\nshabee , avahah dhey hospital ah , hehehe , janaa eyy doc eh nama thaa , ehn nooni aadhey elsa kairi ah , manurse , tmrw hukureh nun , so tmrw dw\nElsa huvaatha… hithah thadhuvanee….nubunevaanehey….insaanekeymee….foruveynehey…. hama ehen vanee doctor elsa… 🙁 jana.vex alhe nuvaanehnun ehen hadhaakah shabee ah…\nmm , thikan hahluvaane tmrw , eyy maadhan aneh bai up koh dheyne eh nun janaa , dw janaa\neng , words beynun kohfa huryma dw , maaf kurahvaa janaa , dhen vaahaka dhahkaany rythi dhivehi bahun , , mahsala eh nehtha\ndoc eh noon , dhen vaane dw vr kairi musthag bal ga doc , o nurse akah\nOh good luck…insha allah u’ll reach ur goal elsa…. but cant u tteataheart patient…i think i havahole in my heart…hahaha\nElsa thee girl ehtha?? Shabee v anga gadha vaane ingey…ekan emme rangalhah ingynee jana ah… 😉\noo , magirl , igey tha froxen ga ulhey elsa , m her\nEhn v ma shabee ah cartoon character akaa vex vaahaka dhahkaa levijje dhw…whohoaaaaa i became famous…. yoa\noo , hole eh dw , doctor nimaan kairi ah dhey , eana vr molhuvaane , mee kuda kudhinge haahsa doc ekey\njaxaaakallah hairaan shabee\nigea shabee aga gadha kan , guess kohba mee kaak kan ,\nElsa haadha heeveyey thee shiaa hen…i think so thihen buneema…alhe kobaatha jana…hama shabee hithah thadhukohffa filee ehnun..\n, hadhaan vehjje ?\nOk.sorry for tht hathru rongu kolhu…hurihaa readers ah v bodu vaahaka eh bunan ebaoeh\nhahaha , shiaa eh nooney kithah fahru bunanvy , kobaa cherry gandu\ningihje dw , dhen anehkaa nubunaathi mee ge name , janaa ah mahsalaeh neh tha mithaa shabee aa chat kohliyas , dhen janaa ah jaan kiyas ,\nThedhe jana.. 🙂\nChery nidhaifi kuda massalaeh jehihen egolaa eulhene… kommes kujjakaa vai kataigen…heheh… neyngyne frndly kh ukheukah… shiaa nooney dhen kaaku i dnt knw who u r elsa??\nThee hama ____ tha???\nok dhen cherry ge shiaa , shabee kiyaa elsa igey , dhen thikahala bahun vaahaka dhehkyma jaan rulhi dhuruvaane , ehn vyma dhen me thi beynun kuri bas beynun nukuraane kamah hykuran\njaan dhenbuneba , mahsala eh nehtha\nhahaha , me hama elsa , vr vahthr vaane , gold hair eh ekani nynnaany , dhen burugaa alhaafa hijaab dress laafa huryma , ehaa vahthareh nuvaane , ekam , moonun vr vahtharvaane , serious koh mibuny ,\nshabee elsa ehn bunyma dhiya eyy tha , eyy , shabee ah ves ragalhakah ehn buny , egothah vaahaka dhehkyma , udhagoovay elsa ah ,\nkon vaahaka eh tha shabee\nNooonn nudhan… network moya v…ebaieh hurihaa readers ah v bodu vaahaka eh….\nMi site ga kurin “sheryn” ge namuga comment kuri kujjaa ehen kudhinnaa ehkoh chat kohgen meehun halheyleveema birun dhuvahakuvex mi site ga vaahaka nudhahkaanamey buni dhw…. eyge fahun shabee ayee… shabee ge kokko akee sheryn…but kurin mi site ga chat kuree ehen sheryn eh… not my sis sheryn…dhen.i ge kokko sherynecomment thah kiyaafa v kureega ulhunu sheryn ah… so i’m letting u all know tht there was2sheryn…kureege sheryn ah 12….shabee kokko sheryn ah 16… ehenve angaalee… 🙂\nbaai baai shabee\nKurin elsa menna zaa menna talk kuree shabee kokko sheryn eh noon… eyee ehn sheryn eh…eyna bunehnun dhen dhuvahakuvex chat eh nukuraanamey… apologies kuriehnun…\nso , me ge frnd sherry eh noon dw eyy ,, sherry hama dhiya eyy dw , so blackrose ga ulhunu shery eh noondw shbee ge kohko sheryn aky ,\nYap ur right elsa… So jana n hurihaa readers ah angaalee mi…hope u all understand nw… jana plx plx thihen nuhadhaa las nukuraathi… shabee moya vedhaane… this story is changing my whole life… dhen laskuranyaa Kihineh vaanee???\nyes , got it , dhen why shabee ge kohko sheryn eana ah vegen ulhuny , buneli nama eh nun ,\noops , yoon n nas , wow ,\ndhany igea shabee , baai\nShabee bunin bunaashey..but eyna jealous v aslu kuree sheryn aa u guys ma majaa kh vaahaka dhahkaafa hureema…i tild its nit good. .but eyna goeh dhoo nukuree…ehneve but i told bunaanamey\nOk jana heyo ingey dhen thihen hedhiyas….shabee hithuga loavalhehvex ebain…. hama jana buni ehchakun…. eyee dhogeh ingey anekka baeh kudhin heekihffaane aslu kamah 😉\nމިދެލޯ ފުހެލަ ދޭށޭ ލޯބިން (ޓްރެއިލާ)\nލޯބި އަހަރެން ވާނަމޭ (6)\nހިތާމަ އެހެނިހެން ލޯބި May 21, 2017\nހަޤީޤީ ހިތާމަ ބިރުވެރި ކުރުވާހަކަ އިއުލާން އެހެނިހެން މަޖާ ލޯބި September 20, 2017


Aailaa Ah Bandubodukan Neygi Dhivehsaku Vihaifi - Vaguthu\nބަނޑު ބޮޑުވިކަން އާއިލާއަށް ނޭނގި ދިވެއްސަކު ވިހައިފި\nއާއިލާ އަށް ވެސް އަދި އިތުރު އެހެން މީހަކަށް ވެސް ބަނޑުބޮކަން ނޭނގި ދިވެހި އަންހެނަކު މިރޭ ވިހައިފިއެވެ.\nކައިވެނި ނުކޮށް ހުރެ ވިހާފައި ވަނީ ހއ.އިހަވަންދޫ އަށް ނިސްބަތްވާ އަންހެނެކެވެ.\n"ވަގުތު" އަށް މައުލޫމާތު ލިބިފައިވާ ގޮތުގައި އަންހެން މީހާ ވިހެއީ މިރޭ 20:15 ހާއިރު އޭނާ ދިރިއުޅޭ ކޮޓަރި ތެރެއަށެވެ. އޭނާ ބަނޑުބޮޑުކަން އާއިލާ މެންބަރުންނަށް އެނގުނީ ވެސް މިރޭ ވިހެއުމުން ކަމަށް އާއިލާ މެންބަރުން ބުނެއެވެ.\nމިހާރު އަންހެން މީހާ އާއި އޭނާގެ ދަރިފުޅު ވަނީ އެރަށު ސިއްހީ މަރުކަޒަށް ގެންގޮސްފައެވެ. ދެމައިންގެ މިހާރުގެ ހާލަތެއް އަދި ސާފެއް ނުވެއެވެ.\nއެރަށުން ވާހަކަދެއްކި މީހާ ބުނީ އަންހެން މީހާ މަސައްކަތް ކުރާ ފިހާރައިގެ ވަޒީފާ އަށް އިއްޔެ ވެސް އޭނާ ދިޔަ ކަމަށާއި ބަނޑުބޮޑުކަން ބަލާބެލުމުން ފާހަގަ ނުވާ ކަމަށެވެ.\nސެޕްޓެމްބަރު 17, 2019 23:26\nނުބެހޭ ހުރިހާ ކަންމަކާ ބެހެން ވާނެ އިންގެ\nސެޕްޓެމްބަރު 17, 2019 23:29\nނުބެހޭ ހުރިހާ ކަމަކާ ބެހެން ވާނެ އިންގޭ\nސެޕްޓެމްބަރު 18, 2019 01:30\nހަލާލަށް ވިހެއިނަމަ އަހަރުން އަޅައެއްވެސް ނުލާނަން. ކަލެޔަށްތަ އެނގޭނީ ބެހެންވާ ކަންކަން. ޙިފަހައްޓާފަ އަނގަ ހައްދުޖަހަންވީ ތިމޭރުމުން ވާހަކަ އަނގައޮތޭ ކިޔާފަ ނުދެއްކޭނެ.\nސެޕްޓެމްބަރު 18, 2019 07:07\nއިސްލާމް ދީނުގަ އޮންނަނީ ފަލީހަތް ކުރުމެއްނޫން، ނަސޭހަތް ދިނުން\nސެޕްޓެމްބަރު 23, 2019 06:34\nފަލީހަތް ކުރީމަ އިސްލާމް ދީނުގަ އޮންނަ ގޮތް ބެލޭ. އެކަމަކު ހައްދު ޖަހަންވީމަ އެގޮތެއް ކަމަކު ނުދޭ!؟\nސެޕްޓެމްބަރު 18, 2019 08:08\nހަލާލު ނަހަލާލު ނިންމަނީ އަލެފަހެ ކަލޭތަ. އަދި މީގެން އެމަންޖެ ނަހަލާލަށް ވިހޭކަމެއް ސާފެއްނުވޭ. ތިބެދާނެ އަވައްޓެރި ގައުމަކަށްގޮސް ކައިވެނި ކޮށްލާގެންވެސް. ތަންކޮޅެއް އަވަސް އަދި ފުމެން. ގޮއްފުޅަގީގެ ވައްތަރަކާ ބޮޑައް ހީވަނީ.\nސެޕްޓެމްބަރު 18, 2019 08:55\nހަލާލަސް ހަރާމަސް އެއީ ބޭފުޅާއާއި ބެހޭކަމެއް ނޫން !!! ރަސްމީ ފަރާތްތަކުން ބެހެންޖެހޭ ވަރަކަށް ބެހޭނެ !!!\nސެޕްޓެމްބަރު 18, 2019 11:08\nހަލާލައް ވިހެޔަސް ނުހަލާލައް ވިހެޔަސް ނުބެހޭ ކަން ކަމަކާ ބެހޭ ކައް ކޮންމެހެން ނުޖެހޭނެ. ނިކަން ކެރެންޔާ ހައްދުޖަހަން އަލެ އާދެބަލަ. ބުނަން ވާހަކައެއް، އެމީހަކު ފާލު ކުރަން ބޭނުން ހިޔާލެއް އެމީހަކައް ފާލު ކުރުމުގެ ހައްގު ލިބިގެންވޭ.\nސެޕްޓެމްބަރު 18, 2019 11:29\nހަލާލު ވިޔަސް ނުވިޔަސް ކޮންމެހެން ބެހޭކައް ނުޖެހޭ. އަނެއްކާ ކާކުތަ ބުނީ ނަހަލާލޭ؟ ކަލޭ މަ ހިފާއްޓާފަ ކުރާނެ ކަމެއް ކުރަން އަންނަންވީނު. ބުނަން އަދި ވާހަކައް؟ އެމީހަކު ފާލު ކުރަން ބޭނުން ހިޔާލެއް ފާލު ކުރުމުގެ ހައްގު އެންމެނައްވެސް ލިބިގެންވޭ، އެއީ އިންސާނަކައް ވީތީ ލިބިގެންވާ ހައްގެއް އިންގޭތޯ؟\nނޮވެމްބަރު 21, 2019 13:09\nކަލޭގެ ހިޔާލު ކީރިތި ގްރުޢާނާއި ރަސޫލާގެ ސުންނަތަށް ވުރެ މަތިވެރިކޮށްގެންތަ ތިއުޅެނީ؟ ކަލެއަށް ހަލާކުހުރި.\nސެޕްޓެމްބަރު 17, 2019 23:38\nމައިންބަފައިންނަން ދަރިން ނުބެލޭކަން... އަދި ދަރިންގެ ނުބައިނުލަފާކަން ތި ފެންނަނީ.... ހިތާމަހުރި....\nސެޕްޓެމްބަރު 18, 2019 00:08\nއުފަންވި ކުއްޖާގެ ޑީއެންއޭ ޓެސްޓެއް ހަދައި، އެކުއްޖާގެ ބައްޕަ ހޯދައި، ހައްގުއަދަބު ދިނުމަށް ގޮވާލަން.\nސެޕްޓެމްބަރު 18, 2019 00:39\nނަސީބެއް ލޯބި ފުރާނަ މަރާނުލިކަން.\nކައިވެނި ނުކޮއް ބަލިވެއިނުމަކީ ބޮޑުފާފައެއް.\nފުރާނައެއް ހައްގަނޫން ގޮތެއްގާ މަރާލުމަކީ އަދި އެއަށްވުރެ މާބޮޑު ފާފައެއް. އަދި ނަރަކައިގައި ދެމި އޮންނަންޖެހޭނެ ކަމެއް.\nއިސްރާ ސޫރަތުގެ 33 ވަނައާޔަތުގައި ވަނީ ޙުރުމަތްތެރި ކުރައްވާފައިވާ ނަފުސެއް ހައްގަނޫން ގޮތެއްގާ މަރާލުން ހަރާން ކުރައްވާފައި، އަދި އޭގެ ކުރީ އާޔަތުގައި (އިސްރާ ސޫރަތުގެ 32) ވަނަ އާޔަތުގައިވަނީ ޒިނޭއާއި ގާތްވުންވެސް ވަނީ ހަރާން ކުރައްވާފައި.\nސެޕްޓެމްބަރު 18, 2019 00:44\nކޮބާތަ ނުބެހޭ ކަމަކީ މިކަހަލަ ވާހަކަ ސިއްރު ކުރަނީ ކީތްކުރަން ރަގަޅެއްނު ނަމާ ފޮޓޯ ނުޖެހިކަން މިތިބަ މީހުން ﷲ ހަރާން ކުރައްވާފައިވާ ކަންކަން ކުރާްއިރު ބިރެއްވެސް ނުގަނޭތަ.\nސެޕްޓެމްބަރު 18, 2019 01:34\nމީއާކަމެންނުޫން މި ކަމުން ވެސް އިބުރަތެއްހާސިލްކުރޭ ނޫސް ތަކުގެ ފަލަ ސުރުޚީ ތަކުގައި ލިޔާނެކަމެންނެތް މާދަމާ ތިބާ އަށް ވެސް މިފަދަ ކަމެއް ދިމާވެއްޖެނަމަ ލަސްނުކޮށް އަވަހަށް ހަބަރު ފަތުރާނަންތަ އިންސާނާ އަށް ކުއްކުރެވެޭނެތިީ ތައުބާ ވުމަށް ފުރުސަތު ވަނީ ހުޅުވާލާފައި ކުރެވިފައި ވާކުށަން ތައުބާ ވުމަށް ނަސޭހަތް ދިނުމުގެ ބަދަލުގައި އޭނާ އަށް ލިބުނު ހިތާމައިގެ ސަބަބުން. މަލާމާތުގެ ބަސްތައް ބުނެ އިސްތިހާރު ކުރުމަށް މަސައްކަތް ކުރަމުންދާ ކަމާ މެދު ހިތަާ މަހުރި ނުވިިހިއަކަސް ކާވެނި ނުކޮށް ކިތަށް މީ ހުން ވަގުތީ އުފާ ކުރަނީ ނޭގޭ ގޮތަށް އެ ބޯޓް ކުރަނީ ފަހަރެއްގައި ވެސް މި ފަދަ ކަންކަން ކުރުމަށް އަހަރެން ތާއީދު ކުރައްވާ ކަމަށް ހީ ނުކުރާށެވެ މިފަދަ ހާލަތެއްގައި ހުރިހާ ކަމެއް އަންހެން ކުއްޖާ ގެ ބޮލުގައި އަލުވާފަ ފިރިހެންމިީހަާ ފިލާ ހިދުދުވަހެއްވަާކަން ހަދުމަކުރެޭ މަލާމާތުގެ ބަސްތައް ބުނެއިގިިލި ދިންނުކޮން އާ އިލަާްއަށްލިބުނު ހިތާ މައިގަަ ބައިވެރިވެ ކެތްތެރިކަން މިންވަރު ކުރެއްވުން އެދި ދުޢާ ކުރަން ތިޔައެންމެންވެސް ކޮއްކޮއަދިދައްތަ ބޭބެ މެން ނަންވެސް ނަސޭހަތް ދީ މިފަދަ ފަާފައެއް ނުކުރުމަށް ފަާފައެއް ކުރެވުނު ހިނދު އޭނާމުލިދުނިޔެއަށް ގިނަ ނުކުރޭ\nތައުބާ ވުމަށް މަސައްކަތް ކުރަން ހިތްވަރުދީ?\nސެޕްޓެމްބަރު 18, 2019 05:35\nމިއީ ކާބަަފައިން އުޅުނު ގޮތް ތޯ؟\nމިއީ މައިންބަފައިން އުޅުނެ ގޮތް ތޯ؟\nމިއީ މުސްލިމުން އުޅެނަވާނެ ގޮތްތޯ؟\nޕޯޑިއަމެއްދޮށުން މައިކެއް އަތުޖެހޭއިރަށް ދުނިޔެ ރަންވާ ބުރާންތިން ޒާތް ޒާތުގެ ވާހަކަ ފަތުރާތީ ހުރިހާ ނުބަޔަކަށް މަގުފަހިވަނީ\nޕޯޑިއަމް ޖިންނިގެ ކިބައިން މިޤައުމު ސަލާމަތް ކުރައްވާށި!\nސެޕްޓެމްބަރު 18, 2019 05:45\nއޭގެ ފަހުން މިހާރު ބަނޑު ބޮޑުވެ ވިހާ ހާ ދުވަސް ވީތަ؟\nސެޕްޓެމްބަރު 18, 2019 07:48\n* ދެން ދަރިން ނުލިބި ޒިނޭކުރާ މީހުން އެއީ އަލިފެއްތަ!\n* ދަރިން ނުލިބޭ ގޮތަށް ޒިނޭ ހެޔޮދޯ ކަނޑާހަމަޔަށްް ކުރިޔަސް!\n* އަންހެނެއް ފިރިހެނެއް ހިޔެއްނުވޭ ސަލާމަތުން ތިބިހެނެއް!މިހެން ބުނި ކަމުވިޔަސް އެއްބަޔަކުތިބޭނެ!\n* ޔަގީނަށް ބުނަންކެރޭ މަދުބަޔަކު ތިބެދާނެ ސަލާމަތުން!\n* މިހާރު ހައްދު ނުޖަހާ ކިހިނެއް އެމީހުން ތައުބާވާނީ!\n* އިސްލާމް ދީނު ހުކުމަކީ އެދެމީހުން ހައްދު ޖެހުން 100 އެތިފަހަރުން!\n* އެކަމަކު އަޅުގަނޑު ވެސް ދުށިން ދެމީހުން އެކަން ކުރިކަމަށް އެއްބަސް ވީމާ 100 އެތިފަހަރު 50 އެތި ދެމީހުންނަށް ބަހާލާ ހައްދު ޖެހިތަން،\n* ނަވާޒް ސޭހެއް ކުރެން މިހެން ހެދޭނެތޯ ސުވާލުކޮއް ޖަވާބު އާމު ކޮއްދީފީޔާ ވަރަށް ރަގަޅު!\n* އަހައްމަދު ކުރިޔަސް ފަޒާ ކުރިޔަސް ހައްދު ނުޖަހަންވީ ކީއްވެ؟\n* ތައުބާ ވެވޭނީ ހައްދު ޖަހާގެން އިހުލާސްތެރިކަމުގަ ތައުބާވެގެން ދެއްތޯ؟\nސެޕްޓެމްބަރު 18, 2019 12:02\nފުރަތަމަ އެމީހުން ﷲ ވޮޑިގެންވާކަން ގަބޫލުކޮށް ޖަހަންނަމަވާކަން ގަބޫލްކުރަންވީ. ހިއެއްނުވޭ މިޒަމާނުގައި ޒިނޭކުރާމީހުން މިކަންތައް ގަބޫލުކުރާހެނެއް.\nސެޕްޓެމްބަރު 18, 2019 08:18\nތިޔަކުއްޖާގެޑީއެންއޭ ހަދާ އެކުއްޖާގެ މަންމައާއި ބައްޕަ ކާވެނިކުރުވާ އެކުއްޖާއަށް ބައްޕައެއްގެ ލޯބިހޯދާދެއްވާ\nސެޕްޓެމްބަރު 18, 2019 08:42\nތިއީ ވަރަށް ދެރަކަމެއް. މިޤައުމުގަ އާއްމުަވަމުން އަންނަ ވަބާއެއް. ކާއިވެނީގެ ބޭރުން ދަރިން ލިބެނީ2މީހަކު މެދުވެރިކޮށް. އާއްމުކޮށް ތިމާގެ އަބުރާ އިއްޒަތް ގެއްލެނީ އިތުބާރުކުރަން ނުވާވަރުގެ މީހުންނަށް އިތުބާރުކުރެވޭތީ. މިޒަމާނަކު އެއްވެސް އިންސާނަކަށް އިތުބާރެއް ނުކުރެވޭނެ. ހާއްސަކޮށް އަންހެނަކު ފިރިހެނެއްގެ މައްޗަށް އިތުބާރު ނުކުރަންވީ. ފިރިހެނުން ތިބެބަލަ އަންހެނުންނަށް އިތުބާރުކުރަން. އެމީހުން ހަމަ ފަނި ދީފަ ފިލައިގެން ދާންވީ. ހުރިހާ ލަދަކާ ހިތްދަތިކަމެއް މި ލިބެނީ އަންހެން މީހާއާއި އޭނާގެ އާއިލާއަށް. ފިރިހެނާ ފިލާ ރައްކާވަނީ ހަވާލެއް ނުވޭ. ލޮބުވެތި ރައްޓެހިންނޭ އެކުވެރިންނޭ !!! ކިތަންމެ ވަރުގަދަ އިޝްޤީ ލޯތްބެއް ވީނަމަވެސް ކާއިވެންޏަކާއި ނުލާ އަންހެނާގެ ލަދުވެތި ގުނަވަންތައް ފިރިހެނުންނަށް ނުދީ.. އަބުރު ގެއްލުނީމާ އެކަމާއި ދެރަވާކަށް އެ ފިރިހެނަކު ނާންނާނެ.\nސެޕްޓެމްބަރު 18, 2019 09:41\nޢަދިވެސް ނަންވާނީ ހުވަދޫ މީހުން ?\nސެޕްޓެމްބަރު 18, 2019 13:46\nމި ހުރިހާ ކަމެއްވެގެން އުޅޭއިރު ކޮބާތަ ފޫޅުމާދޮންބެ... އޭނާއަށްވެސް ނޭންގިތަ ވިހެއީ؟؟؟\nސެޕްޓެމްބަރު 23, 2019 13:56\nސުލްތާ ނޫނޭ އިނގޭނެ!\nފޫޅުމާދޮންބެ މައިބަދާގެ އޮޕަރޭޝަން އުޅުއްވަނީ!\nރަގަޅު ވިހާއަވަހަކައް ޖަޒީރާވަންތަކަމުގަ ބެރުޖަހަމުން ކުދިންގެ ހާލު ބައްލަވާނެ!


Srilankan Airlines ge dharani dhahkan4flight eh vihkaalanee\nސްރީލަންކަން އެއާލައިންސްގެ ދަރަނި ދައްކަން ހަތަރު ފްލައިޓެއް ވިއްކާލަނީ\nސްރީލަންކާގެ ރަސްމީ އެއާލައިން، ސްރީލަންކަން އެއާލައިން އަށް ކުރިމަތިވެފައިވާ މާލީ ހާލަތުން އަރައިގަތުމަށް، ހަތަރު ފްލައިޓު ވިއްކާލުމަށް ނިންމާފައިވާ ކަމަށް އެގައުމުގެ ސަރުކާރުން ބުނެފި އެވެ.\nޑެޕިއުޓީ ސްޓޭޓް އެންޓަޕްރައިސް މިނިސްޓަރު އެރާން ވިކްރަމަރަތްނަ ވިދާޅުވީ އެއާބަސް އޭ350 މަރުކާގެ ހަތަރު ފްލައިޓު ވިއްކުމަށް ނިންމާފައިވާ ކަމަށެވެ. ހަތަރު ފްލައިޓުގެ ތެރެެއިން އެއް ފްލައިޓު މިހާރު ވިއްކާލާފައިވާ ކަމަށާއި ބާކީ ތިން ފްލައިޓު ވިއްކާލުމަށް އެކި އެއާލައިންތަކާއެކު މަޝްވަރާކުރަމުންދާ ކަމަށް އޭނާ ވިދާޅުވި އެވެ.\nވިކްރަމަރަތްނަ ވިދާޅުވީ ސްރީލަންކަން އެއާލައިންސްގެ މަސައްކަތްތައް މިހާރަށް ވުރެ ބޮޑަށް ފުޅާކުރަންޖެހެ އެވެ. ނަމަވެސް، އޭ350 ފަދަ ބޮޑު ފްލައިޓްތައް މިވަގުތަށް ބޭނުންނުވާ ކަމަށް ވެސް އޭނާ ވަނީ ވިދާޅުވި އެވެ. ސްރީލަންކަން އެއާލައިންސްގެ ދަރަނި، 3.25 ބިލިއަން ޑޮަލަރަށް ރިކޯޑްކޮށްފައިވާ އިރު، ސްރީލަންކަން އިން ވަނީ އޯޑަރު ކޮށްފައިވާ އިތުރު ހަތަރު ފްލައިޓެއްގެ އޯޑަރު ކެންސަލް ވެސް ކޮށްފަ އެވެ.\nލަންކާގެ މައި އެއާލައިނަށް މާލީ ގެއްލުންތަކެއް ކުރިމަތިވެފައިވާ އިރު، މުޅި ގައުމުގެ އިގްތިސާދަށްވެސް ވަނީ އެތަށް ގޮންޖެހުމެއް ކުރިމަތިވެފަ އެވެ. މިދިޔަ ޖެނުއަރީ މަހުގެ ތަފާސް ހިސާބުތަކަށް ބަލާއިރު، ސަރުކާރުގެ ބޮންޑުގެ ގޮތުގައި ދެ ބިލިއަން ޑޮލަރު ގައުމުން ބޭރުވެފައިވާ ކަމަށް ދައްކަ އެވެ. ލަންކާއަށް ކުރިމަތިވެފައިވާ މާލީ ގޮންޖެހުންތަކުން އަރައިގަތުމުގެ ގޮތުން އިންޓަނޭޝަނަލް މަނިޓަރީ ފަންޑް، އައިއެމްއެފް އިން ވަނީ 1.5 ބިލިއަން ޑޮލަރުގެ އެހީއެއް ދީފަ އެވެ. އަދި، ސަރުކާރުން ދަނީ އިތުރު މަޝްރޫއުތަކަށް ހަރަދުކުރުމަށް ލޯނު ހޯދުމުގެ މަސައްކަތް ކުރަމުންނެވެ.\nސްރީލަންކަން އާއި އެމިރޭޓްސްގެ މެދުަގައި ހަދާފައިވާ ޕާޓްނަޝިޕް އެގްރީމެންޓް އުވާލާފައި ވަނީ 2008 ވަނަ އަަހަރު އެވެ. ސްރީލަންކަން އިން އެންމެ ފަހުން ފައިދާވެފައިވަނީ 2009 ވަނަ އަހަރު އެވެ.\nއައިއެމްފުން ލަފާކުރުން: ހީނަރުކަން ގޯހުން ގޯހަށް ދާނެ\nސީޝެލްސް ފުރަތަމަ ހުޅުވާލަނީ ޕްރައިވެޓް ޖެޓުތަކަށް\nތެލަކީ އަގު ނެތް އެއްޗަކަށް ވެއްޖެ\nތެޔޮ އުފައްދާ މިންވަރު މަދުކުރަން ތާރީހީ އެއްބަސްވުމެއް


SunOnline: Raees Solih aa avahah bahdhaluvaane kamah unmeedhukuran: Raees Gotabaya\nރައީސް ސޯލިހާ އަވަހަށް ބައްދަލުވާނެކަމަށް އުންމީދުކުރަން: ރައީސް ގޯޓާބަޔަ\nމާހިލް މުހައްމަދު 18 Nov 2019, 21:57\n(ކ-ވ) ރައީސް އިބްރާހިމް މުހައްމަދު ސޯލިހު އަދި ސްރީލަންކާގެ ރައީސް ގޯޓާބަޔަ ރާޖަޕަކްސަ ---\nރާއްޖެއާ ސްރީލަންކާއާ ދެމެދު އޮތް ގުޅުން އިތުރަށް ބަދަހިކުރެވޭނެކަން ޔަގީންކުރައްވާ ކަމަށާއި، ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހުއާ އަވަސް ފުރުސަތެއްގައި ބައްދަލުވާނެކަމަށް އުންމީދުކުރައްވާކަމަށް ސްރީލަންކާގެ ރައީސްކަމާ މިއަދު ހަވާލުވެވަޑައިގެންނެވި ގޯޓާބަޔަ ރާޖަޕަކްސަ ވިދާޅުވެއްޖެއެވެ.\nސްރީލަންކާގައި ގަދީމީ ވެރިރަށެއް ކަމުގައިވާ އަނުރާދަޕޫރައިގައި މިއަދު ވެރިމުގެ ހުވާކުރެއްވި ގޯޓާބަޔަ، ހޮނިހިރު ދުވަު އޮތް ރިޔާސީ އިންތިހާބު ކާމިޔާބުކުރެއްވީ 6.9 މިލިއަން (52.25 ޕަސެންޓު) ވޯޓާއެކުގައެވެ.\nގޯޓާބަޔަ އިންތިހާބު ކާމިޔާބުކުރެއްވިކަން ކަށަވަރުކުރެއްވުމާއެކު އެމަނިކުފާނަށް އެންމެ ފުރަތަމަ މަރުހަބާ ވިދާޅުވި ވެރީންގެ ތެރޭގައި ރާއްޖޭގެ ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު ހިމެނިވަޑައިގަންނަވައެވެ. ގޯޓާބަޔައަށް މަރުހަބާ ވިދާޅުވަމުން ރައީސް ސޯލިހު އިއްޔެ ކުރެއްވި ޓްވީޓެއްގައި ވިދާޅުވީ އެމަނިކުފާނު އުފައްދަވާ ސަރުކާރާއެކު މަސައްކަތްކޮށް، ދެގައުމުގެ ގުޅުން ބަދަހިވާނެކަމަށް އުންމީދުކުރައްވާ ކަމަށެވެ.\nއެ ޓްވީޓަށް ޖަވާބުދެއްވަމުން ރައީސް ގޯޓާބަޔަ މިއަދު ވިދާޅުވީ މިހާރުވެސް ދެގައުމުގެ ދެމެދުގައި އޮތް ގުޅުން އިތުރަށްވެސް ބަދަހިވާނެކަމާ މެދު ޔަގީންކުރައްވާ ކަމަށެވެ.\nއަދި އަވަސް ފުރުސަތެއްގައި ރައީސް އިބްރާހިމް މުހައްމަދު ސޯލިހުއާ ބައްދަލުވާނެކަމަށް އުންމީދުކުރައްވާކަމަށްވެސް ރައީސް ގޯޓާބަޔަ ވިދާޅުވިއެވެ.\nސްރީލަންކާގެ ކުރީގެ ރައީސް މަހިންދަ ރާޖަޕަކްސަގެ ކޮއްކޯފުޅު ގޯޓާބަޔަ ރާޖަޕަކްސަ އެގައުމުގެ ރައީސްކަމުގެ މަގާމަށް އިންތިހާބުވީ ބޮޑުވަޒީރު ރަނިލް ވިކްރަމަސިންހަގެ ޔުނައިޓެޑް ނޭޝަނަލް ޕާޓީގެ ޑެޕިއުޓީ ލީޑަރު ސަޖިތު ޕްރޭމަދާސައާ ވާދަކުރައްވައެވެ. ލަންކާގެ ކުރީގެ ރައީސް ރަނަސިންހަ ޕްރޭމަދާސަގެ ދަރިކަލުން ސަޖިތުއަށް އިންތިހާބުގައި ލިބިވަޑައިގެންނެވ 5.6 މިލިއަން (41.99 ޕަސެންޓު) ވޯޓެވެ.\nރައީސް މަހިންދަ ރާޖަޕަކްސަގެ ވެރިކަމުގައި ޑިފެންސް މިނިސްޓަރުކަންވެސް ކުރެއްވި އިރު، ރައީސް ގޯޓާބަޔަ ހުންނެވީ ޑިފެންސް މިނިސްޓަރުގެ ސެކްރެޓަރީގެ މަގާމުގައެވެ. އަދި އޭރު ލަންކާގައި ހިނގި ދާޚިލީ ހަނގުރާމައިގައި ތަމަޅަ ޓައިގަރުންގެ މައްޗަށް ސްރީލަންކާގެ ސިފައިން ކުރި ހޯދީ މި ދެ ބެއިންގެ ލީޑަޝިޕުގައެވެ.\nރައީސްކަމަށް ގޯޓާބަޔަ ރާޖަޕަކްސަ މިއަދު ހަވާލުވެވަޑައިގެންނެވި އިރު، އެމަނިކުފާނުގެ އެންމެ ބޮޑު އެއް ރިޔާސީ ވައުދަކީ ސްރީލަންކާގެ ސަލާމަތީ ކަންކަމާއި ރައްކާތެރިކަން ކަށަވަރުކުރުމެވެ.\nޕޫޓިންއަށް ވެރިކަމުގެ އިތުރު ދެ ދައުރު ދޭން ނިންމައިފި


އައްޑޫ ސިޓީން އިތުރު ބަޔަކު ޕޮޒިޓިވްވެ ޖުމްލަ އަދަދު 25އަށް އައްޑޫ ސިޓީން އިތުރު ބަޔަކު ޕޮޒިޓިވްވެ ޖުމްލަ އަދަދު 25އަށް\nއައްޑޫ ސިޓީން އިތުރު ބަޔަކު ޕޮޒިޓިވްވެ ޖުމްލަ އަދަދު 25އަށް\nއައްޑޫ އެކުއެޓޯރިއަލް ހޮސްޕިޓަލް / ފޮޓޯ: ޕީއެސްއެމް\nއައްޑޫ ސިޓީ މޮނީޓަރިންގް އަށް ލީ ފަހުން ކޯވިޑަށް ޕޮޒިޓިވްވި މީހުން ޖުމްލަ އަދަދު 25 އަށް އަރާފައިވާ ކަމަށް އައްޑޫ އިކުއެޓޯރިއަލް ހޮސްޕިޓަލުން ހާމަކޮށްފިއެވެ.\nއައްޑޫ ސިޓީން ޕޮޒިޓިވްވި މީހުންގެ އަދަދު، އިތުރުވެފައި މިވަނީ ހިތަދޫ ފްލޫ ކްލިނިކަށް ދެއްކި ފޭދޫ މީހަކު ޕޮޒިޓިވްވެ މުޅި ސިޓީ މޮނީޓަރިންއަށް ލާފައިވާ ދަނޑިވަޅެއްގައެވެ. ފޭދޫއިން ޕޮޒިޓިވްވި މީހާގެ އިތުރުން ފްލޫ ކްލިނިކަށް ދެއްކި ހިތަދޫ މީހަކުވެސް ވަނީ ޕޮޒިޓިވްވެފައެވެ. ހިތަދޫން ޕޮޒިޓިވްވި މީހާގެ ކޮންޓެކްޓް ޓްރޭސިންގްއިން މިހާތަނަށް ޑައިރެކްޓު ކޮންޓެކްޓުންގެ ތެރެއިން6މީހަކުވަނީ ޕޮޒިޓިވްވެފައެވެ. މީގެއިތުރުން ހިތަދޫގައި ހޯމް ކަރަންޓީނުގައި ތިބި2މީހަކު ފުރަބަންދު ނިންމުމަށްފަހު ހެދި ސާމްޕަލް އިންވަނީ ޕޮޒިޓިވްވެފައެވެ.\nހިތަދޫގެ އިތުރުން، ހުޅުމީދޫންވެސް ފްލޫ ކްލިނިކަށް ދެއްކި މީހަކުވަނީ ޕޮޒިޓިވް ވެފައެވެ. އަދި އެކްލަސްޓަރ އާއި ގުޅިގެން 14 މީހަކު އެރަށުން ޕޮޒިޓިވް ވެފައިވާ ކަމަށް އައްޑޫ އިކުއެޓޯރިއަލް ހޮސްޕިޓަލުން މައުލޫމާތު ދެއެވެ.\nމިމީހުންގެ އިތުރުން އައްޑޫސިޓީ ޝަންގްރިލާ ރިސޯޓުގައި ހުރި މީހަކުވެސް ޕޮޒިޓިވް ވެފައިވާކަމަށް އިކުއެޓޯރިއަލް ހޮސްޕިޓަލުން ބުނެއެވެ.\nއައްޑޫގައި މިހާރު ފެންނަމުންދާ ކޯވިޑް ކޭސްތަކާއިގެން، ގުޅިގެން އައްޑޫ ސިޓީ މޮނީޓަރިންއަށް ލާފައިވަނީ، މިދިޔަ ހަފްތާގެ ހޮނިހިރު ދުވަހުއެވެ. އޭގެ ކުރީން ހުޅުމީދޫން ބަޔަކު ޕޮޒިޓިވްވެ އެރަށް ބުރާސްފަތި ދުވަހުވަނީ މޮނީޓަރިން އަށް ލާފައެވެ.\nމިކަމާއި ގުޅިގެން އައްޑޫސިޓީ މޭޔަރ އަބްދުﷲ ސޯދިޤް ވިދާޅުވީ، މީގެ ކުރިންވެސް އައްޑޫގައި ބަޔަކު ޕޮޒިޓިވްވި ކަމަށާއި، ނަމަވެސް އޭރުވެސް އެކަމުން އަރަައިގަނެވުނީ ރައްޔިތުން ދިން އެއްބާރުލުމުގެ ސަބަބުން ކަމަށާއި، މިފަހަރުވެސް އެގޮތަށް އެކަން ކުރެވޭނެ ކަމަށެވެ.\nމިކޭސް ތަކާއި ގުޅިން އައްޑޫ ސިޓީ ކައުންސިލުން ޚާއްސަ ފިޔަވަޅުތަކެއްވަނީ އަޅާފައެވެ. އެގޮތުން އެއްރަށުން ޒަރޫރީ ބޭނުމެއްގައި ނޫނީ އެއް ރަށުން އަނެއް ރަށަށް ދިއުމާއި، އެއްގެއިން އަނެއް ގެއަށް ދިއުން ވަގުތީ ގޮތުން ވަނީ މަނާކޮށްފައެވެ. މީގެ އިތުރުން، އާންމު ޚިދުމަތްދޭ ވިޔަފާރިތަކުން އެޗްޕީއޭގެ މިންގަނޑުތަކާއި އެއްގޮތަށް އަމަލު ކުރުމަށް ސިޓީ ކައުންސިލުން ވަނީ އަންގާފައެވެ.


Madivarah kuraa dhathuru thakuge agu haamakohfi\nމަޑިވަރަށް ކުރާ ދަތުރުތަކުގެ އަގު ހާމަކޮށްފި\nމަޑިވަރު އެއާޕޯޓުގައި މޯލްޑިވިއަންގެ ފްލައިޓެއް ޖައްސާފައި: އަގުތައް މިހާރު ވަނީ ހާމަކޮށްފައި\nޅ. މަޑިވަރު އެއާޕޯޓަށް ގައުމީ އެއާލައިނުން ކުރާ ދަތުރުތަކުގެ އަގު ހާމަކޮށްފި އެވެ.\nއަވަސް އަށް މައުލޫމާތު ދެއްވަމުން މަޑިވަރު އެއާޕޯޓް އޮޕަރޭޓް ކުރުމަށް ހަމަޖެހިފައިވާ އައިލެންޑް އޭވިއޭޝަން ސާވިސް (އައިއޭއެސް)ގެ ޑެޕިއުޓީ މެނޭޖިން ޑިރެކްޓަރު އައިޝަތު ޖެނިފާ ވިދާޅުވި ގޮތުގައި އެއްކޮޅަށް ޓިކެޓެއްގެ އަގަކީ 1،029 ރުފިޔާ އެވެ. ދެކޮޅު ޓިކެޓްގެ އަގަކީ 2،058 ރުފިޔާ އެވެ.\nޖެނިފާ ވިދާޅުވީ ކޮންމެ ދުވަހަކު ވެސް ޝެޑިއުލް ފްލައިޓްތައް ބާއްވާނެ ކަމަށެވެ. ގައުމީ އެއާލައިނުން މަޑިވަރަށް ޝެޑިއުލް ފްލައިޓްތައް ފަށަން ނިންމާފައިވަނީ އަންނަ ހުކުރު ދުވަހުން ފެށިގެންނެވެ.\nމަޑިވަރު އައިއޭއެސް އައިލެންޑް އޭވިއޭޝަން


Thunbulhilee meehun loabiveriyaa olhuvaalaa: Dhiraasa\nތުނބުޅިލީ މީހުން ލޯބިވެރިޔާ އަށް އޮޅުވާލާ: ދިރާސާ\nމިއީ ކޮން ކަހަލަ ދިރާސާއެއް ހެއްޔެވެ؟ އަޖައިބެއް ކަހަލަ ދިރާސާއެއް ނޫންތޯ އެވެ؟\nއެކަމަކު މިއީ ކުރި ދިރާސާއެކެވެ؛ އެއިން ދައްކާ ގޮތުން ލޯބިވެރިޔާ އަށް ނުވަތަ އެކުގައި އުޅޭ ބައިވެރިޔާ އަށް އޮޅުވާލުމުގެ ރޭހުގެ ކުރިން ޖާގަ ދީފައި ވަނީ ތުނބުޅިލީ މީހުންނަށެވެ. މި ދިރާސާ މިހެން އޮތް އިރު ކުރީގެ ބައެއް ދިރާސާތަކުން އެނގިފައިވާ ގޮތުން ފިރިހެނުން ތުނބުޅި ދިއްކުރަނީ އަންހެނުންގެ ޝައުގުވެރިކަން އަތުލާށެވެ.\nއަލަށް ހެދި ދިރާސާއެއްގެ ނަތީޖާ ނުކުތް ގޮތުން، ލޯބި ހާސިލުކުރަން ތުނބުޅި ދިގުކޮށްގެން އުޅޭ ޒުވާން ފިރިހެން ކުދިންނަށް ހިތް ދޫކޮށްލުމުގެ ކުރިން އަންހެން ކުދިން އެމީހުން ލައްވައި "ދޮގު ހަދާތޯ ބަލާ" ޓެސްޓެއް ކުރަން ޖެހޭނެއް ނޫން ހެއްޔެވެ؟\nމަޝްހޫރު ވީޑިއޯ ސޯޝަލް ނެޓްވޯކެއް ކަމުގައިވާ އިވާ އިން ކުރި މި ދިރާސާއެއްގައި ބައިވެރިވި ތުނބުޅި ލީ ފިރިހެނުންގެ ތެރެއިން 47 ޕަސެންޓް މީހުން ވަނީ އެމީހުންގެ ލޯބިވެރިންނަށް ނުވަތަ ބައިވެރިންނަށް އޮޅުވާލައި ލޯބީގައި ކެހި ދީފައިވާ ކަމަށް އެއްބަސްވެފަ އެވެ.


ފިލާ ބިލްޑިންގ 1 ގެ ތިރީބައި މަރާމާތުގެ މަސައްކަތް ކޮށްދޭނެ ފަރާތެއް ހޯދަން ބޭނުންވެއްޖެ\nމި އިދާރާގެ ފިލާ ބިލްޑިންގ 1 ގެ ތިރީބައި މަރާމާތުގެ މަސައްކަތް ކޮށްދޭން ޝައުގުވެރިވާ ފަރާތެއް ހޯދުމަށް ބީލަން ހުށަހެޅުމުގެ ފުރުސަތު ހުޅުވާލަމެވެ. މިމަސައްކަތަށް ކުރިމަތިލާ ފަރާތްތަކުގައި ހުންނަންޖެހޭ ޝަރުތުތައް ބީލަންފޮތުގައި ބަޔާންކުރެވިފައިވާނެއެވެ.\nމިޕްރޮޖެކްޓްގައި ބައިވެރިވާން އެދޭ ފަރާތްތަކުން، މަޢުލޫމާތު ސާފުކުރުމަށް 2018 ޖުލައި 16 ވާ ހޯމަ ދުވަހުގެ 11:00 ގައި އެޑިޔުކޭޝަން ޑިވެލޮޕްމަންޓް ފަންޑުގެ އިދާރާ / މިނިސްޓްރީ އޮފް އެޑިޔުކޭޝަން ، އެދުރުހިޔާ ،9ވަނަ ފަންގިފިލާގައި އޮންނާނެއެވެ. މަޢުލޫމާތު ސާފުކުރުމަށް ވަޑައިނުގަންނަވާ ފަރާތްތަކުން ހުށަހަޅާ ބީލަން ބަލައިނުގަނެވޭނެއެވެ.\nބިޑް ހުޅަހެޅުމާއި ބިޑް ހުޅުވުން އޮންނާނީ 2018 ޖުލައި 23 ވާ ހޯމަ ދުވަހުގެ 11:00 ގައި އެޑިޔުކޭޝަން ޑިވެލޮޕްމަންޓް ފަންޑުގެ އިދާރާ / މިނިސްޓްރީ އޮފް އެޑިޔުކޭޝަން ، އެދުރުހިޔާ ،9ވަނަ ފަންގިފިލާގައެވެ.\n- FILAA BUILDING 1 DRAWINGS\n- FILAA BUILDING 1 DETAIL DRAWINGS


vnews - 24kg masthuvaa thaketheege massalaiga himeney fulus meehaa vazeefaa in suspend koffi\n24 ކިލޯގެ މަސްތުވާތަކެތީގެ މައްސަލައިގައި ހިމެނޭ ފުލުސް މީހާ ވަޒީފާ އިން ސަސްޕެންޑްކޮށްފި\n24 ކިލޯގެ މަސްތުވާތަކެތި އަތުލައިގަނެ އެތަކެތި ފުލުހުންގެ ބެލުމުގެ ދަށަށް ގެންނަނީ: މިމައްސަލައިގައި ހިމެނޭ ފުލުސް މީހާއާ ދެކޮޅަށް ފިޔަވަޅު އަޅާފައިވާ ކަމަށް ފުލުހުން ބުނޭ -- ފޮޓޯ: ޕޮލިސް\nއިރާންގެ މަސްބޯޓެއް މެދުވެރިކޮށް ރާއްޖެއަށް 24 ކިލޯގެ މަސްތުވާތަކެތި އެތެރެކުރި މައްސަލައިގައި ތުހުމަތުގައި ހައްޔަރުކޮށްފައިވާ ފުލުހުންގެ މީހާއާ މެދު ފިޔަވަޅު އަޅާފައިވާ ފުލުހުންގެ އިދާރާއިން ބުނެފި އެވެ.\nވީނިއުސްއަށް މިއަދު މައުލޫމާތު ދެއްވަމުން ފުލުހުންގެ މީޑިއާ އޮފިޝަލް ވިދާޅުވީ 24 ކިލޯގެ މަސްތުވާތަކެތީގެ މައްސަލައިގައި ހައްޔަރުކުރި މީހާއާ ދެކޮޅަށް ފުލުހުންގެ ވަޒީފާގެ އެއްބަސްވުމާ އެއްގޮތަށް އަޅަންޖެހޭ ފިޔަވަޅުތައް އަޅާފައިވާ ކަމަށެވެ. ނަމަވެސް ފިޔަވަޅު އެޅި ފުލުސް މީހާގެ މައުލޫމާތާ އޭނާއާ ދެކޮޅަށް އެޅި ފިޔަވަޅާ ގުޅޭ އެއްވެސް ތަފްސީލެއް ފުލުހުން ހިއްސާކޮށްފައެއް ނުވެ އެވެ.\nވީނިއުސްއަށް އެނގިފައިވާ 24 ކިލޯގެ މަސްތުވާތަކެތީގެ މައްސަލައިގައި ހައްުޔަރުކުރި ފުލުހުންގެ މީހާއަށް މުސާރަ ނުލިބޭ ގޮތަށް އޭނާ ވަނީ ވަޒީފާ އިން ސަސްޕެންޑްކޮށްފަ އެވެ. މިމަހުގެ 13 ވަނަ ދުވަހު ފުލުހުން ފިޔަވަޅު އަޅާފައިވަނީ ސާޖެންޓް ހަސަން ޝިފާއު ކިޔާ މީހަކަށް ކަމަށް ވެސް އެނގިފައިވެ އެވެ. އަދި އޭނާގެ ބަންދަށް ކޯޓުން 10 ދުވަސް ޖަހައީދީފައިވާ ކަމަށް ވެސް މައުލޫމާތު ލިބެ އެވެ.\nރާއްޖެއަށް އައިސް އުޅޭ އިރާންގެ މަސް ބޯޓެއް މެދުވެރިކޮށް ރާއްޖެއަށް 24 ކިލޯގެ މަސްތުވާތަކެތި އެތެރެކުރުމުގެ ތުހުމަތުގައި ފުލުހުން ހައްޔަރުކުރީ 18 މީހެކެވެ. މީގެ ތެރޭގައި ހިމެނެނީ ޕާކިސްތާނުގެ 11 މީހަކާއި، ހަތަރު ދިވެހިންނާ އަދި ބަންގްލަދޭޝްގެ ތިން މީހެކެވެ. އެނގިފައިވާ ގޮތުގައި ހައްޔަރުކުރި މީހުންގެ ތެރޭގައި އާތާ ބްރަދާސްގެ މައްސަލައިގައި ހައްޔަރުކުރި ދިވެއްސެއް ވެސް ހިމެނެ އެވެ.


Noorul-islam.NET :: ސުވަރުގޭގެ އެންމެ މަތިވެރި ނިޢުމަތް\nތާރީޚް: 28 ސެޕްޓެމްބަރ 2011\nސުވަރުގޭގެ އެންމެ މަތިވެރި ނިޢުމަތް<?xml:namespace prefix = "o" ns = "urn:schemas-microsoft-com:office:office" />\nސުވަރުގެ ވަންނަ މީހުންނަށް ލިބޭނެ އެންމެ ބޮޑު ނިޢުމަތް ބަޔާންކުރައްވައި ލޮބުވެތި ނަބިއްޔާ صَلَّى اللَّهُ عَلَيْهِ وَسَلَّمَ ޙަދީޘްކުރެއްވިއެވެ. [" إِذَا دَخَلَ أَهْلُ الْجَنَّةِ الْجَنَّةَ ، قَالَ : يَقُولُ اللَّهُ تَبَارَكَ وَتَعَالَى : تُرِيدُونَ شَيْئًا أَزِيدُكُمْ ؟ فَيَقُولُونَ : أَلَمْ تُبَيِّضْ وُجُوهَنَا ، أَلَمْ تُدْخِلْنَا الْجَنَّةَ ، وَتُنَجِّنَا مِنَ النَّارِ ؟ قَالَ : فَيَكْشِفُ الْحِجَابَ ، فَمَا أُعْطُوا شَيْئًا أَحَبَّ إِلَيْهِمْ مِنَ النَّظَرِ إِلَى رَبِّهِمْ عَزَّ وَجَلَّ " ، حَدَّثَنَا أَبُو بَكْرِ بْنُ أَبِي شَيْبَةَ ، حَدَّثَنَا يَزِيدُ بْنُ هَارُونَ ، عَنْ حَمَّادِ بْنِ سَلَمَةَ بِهَذَا الإِسْنَادِ ، وَزَادَ ثُمَّ تَلَا هَذِهِ الآيَةَ [لِلَّذِينَ أَحْسَنُوا الْحُسْنَى وَزِيَادَةٌ] سورة يونس آية 26 .] رواه مسلم މާނައީ؛ ސުވަރުގޭގެ އަހުލުވެރިން ސުވަރުގެއަށް ވަދެއްޖެ ހިނދު، ﷲ ތަޢާލާ ވަޙީކުރައްވާނެއެވެ. ތިޔަބައިމީހުންނަށް ތިމަން އިލާހު ކަމެއް އިތުރަށް ދެއްވަން ތިޔަބައިމީހުން އެދެން ހެއްޔެވެ؟ އެބައިމީހުން ދަންނަވާނެއެވެ. އިބައިލާހު އަޅަމެންގެ މޫނުތައް އަލި ނުކުރައްވަވަމުތޯއެވެ؟ އިބައިލާހު އަޅަމެން ސުވަރުގެ ނުވައްދަވަމުތޯއެވެ؟ އިބައިލާހު އަޅަމެން ނަރަކައިން މުއްތި ނުކުރައްވަވަމުތޯއެވެ؟ [ރަސޫލުﷲ ޞައްލަﷲ ޢަލައިހި ވަސައްލަމް] ހަދީޘްކުރެއްވިއެވެ. ފަހެ ހިޖާބު ކަޝްފު ކުރެއްވޭ ހުއްޓެވެ. ފަހެ (ސުވަރުގޭގެ އަހުލުވެރިންނަށް) އެބައިމީހުން ހައްދަވައި ގެންގުޅުއްވާ އިލާހުގެ ވަޖުހުފުޅަށް ބެލުމަށްވުރެ ލޮބުވެތިކަން ބޮޑުވެގެންވާ ކަމެއް ސުވަރުގޭގައި އެބައިމީހުންނަށް ދެއްވިގެން ނުވެއެވެ. [އެހެން ރިވާޔަތެއްގައި ވެއެވެ.] އެއަށްފަހު ރަސޫލުﷲ ޞައްލަﷲ ޢަލައިހި ވަސައްލަމް މި އާޔަތް ކިޔަވާ ވިދާޅުވިއެވެ. [لِلَّذِينَ أَحْسَنُوا الْحُسْنَى وَزِيَادَةٌ]މާނައީ: ހެޔޮ عمل ކުޅަމީހުންނަށް، އެންމެހެޔޮ ޖަޒާ ހުށްޓެވެ. (އެއީ ސުވަރުގެއެވެ.) އަދި އޭގެއިތުރަށްވެސް ހުށްޓެވެ. (އެއީ اللَّه ގެ ދީދާރުފުޅު ދެއްކެވުމެވެ.)\nއަބޫހުރައިރާ رَضِيَ اللَّهُ عَنْهُ ވިދާޅުވިއެވެ. ބަޔަކުމީހުން ރަސޫލުﷲ ޞައްލަﷲ ޢަލައިހި ވަސައްލަމްގެ އަރިހުގައި ދެންނެވިއެވެ. އޭ ﷲގެ ރަސޫލާއެވެ. ތިމަން ބޭކަލުންނަށް ޤިޔާމަތްދުވަހު ތިމަންބޭކަލުން ހައްދަވާ ގެންގުޅުއްވާ އިލާހު ފެންނާނެ ހެއްޔެވެ؟ ފަހެ ރަސޫލުﷲ صَلَّى اللَّهُ عَلَيْهِ وَسَلَّمَ ޙަދީޘް ކުރެއްވިއެވެ. " هَلْ تُمَارُونَ فِي الْقَمَرِ لَيْلَةَ الْبَدْرِ لَيْسَ دُونَهُ سَحَابٌ ؟ ތިޔަބައިމީހުން 14 ވިލޭރޭގެ ހަނދު ނުފެނިގެން އެރޭ އުޅެން ޖެހޭ ހެއްޔެވެ؟ އެބޭކަލުން ދެންނެވިއެވެ. ނޫނެކެވެ. އޭ ﷲގެ ރަސޫލާއެވެ. ޙަދީޘްކުރެއްވިއެވެ. فَهَلْ تُمَارُونَ فِي الشَّمْسِ لَيْسَ دُونَهَا سَحَابٌ ؟ ފަހެ ތިޔަބައިމީހުން (ދުވާލުގެއިރު) އެއިރާއި ތިޔަބައިމީހުންނާ ދެމެދުގައި ވިލާގަނޑުތައް ނެތި ސާފުކޮށް އޮންނައިރު ނުފެނިގެން އުޅެން ޖެހޭ ހެއްޔެވެ؟ އެބޭކަލުން ދެންނެވިއެވެ. ނޫނެކެވެ. އޭ ﷲގެ ރަސޫލާއެވެ. ޙަދީޘްކުރެއްވިއެވެ. ފަހެ ހަމަކަށަވަރުން އެގޮތަށް ތިޔަބައިމީހުން އެއިލާހު ދެކޭނެއެވެ. رواه البيهقي


Gulhifalhu hikkan Boskalis aa havaalu kuree Netherlands inn loan eh nagaathee: Ameer | Mihaaru\nފިނޭންސް މިނިސްޓަރު އަމީރު ނޫސްވެރިންނާ މިއދު ވާހަކަ ދައްކަވަނ:. އޭނާ ވިދާޅުވީ ބޮސްކާލިސްއާ މަޝްރޫއު ހަވާލުކުރީ ނެދަލޭންޑްސްގެ އައިއެންޖީ ބޭންކްގެ ލޯނަކުން ހިންގަން ވެގެން ކަމަށް.---ފޮޓޯ: ހުސައިން ވަހީދު/މިހާރު\nގުޅިފަޅު ހިއްކަން ބޮސްކާލިސްއާ ހަވާލުކުރީ ނެދަލެންޑްސް އިން ލޯނެއް ނަގާތީ: އަމީރު\n24 އޮކްޓޯބަރ 2019 - 17:59 61 comments\nގުޅިފަޅުގެ6މިލިއަން ކިއުބިކް މީޓަރުގެ ބިން ހިއްކުމުގެ މަޝްރޫއު ބޮސްކާލިސްއާ ހަވާލުކުރި ގޮތާ ބެހޭ ގޮތުން ކުރިމަތިވެފައިވާ ފިއްތުންތަކާ ގުޅިގެން ބޭއްވި ނިއުސް ކޮންފަރެންސެއްގައި މިނިސްޓަރު އަމީރު ވިދާޅުވީ، ޑަޗް އައިއެންޖީ ބޭންކުން ލޯނު ހޯދުމުގެ ކަންކަން މިހާރު ވެސް ކުރަމުން އަންނަ ކަަމަށާއި އެ ލޯނު ވަރަށް އަވަހަށް ހަމަޖެހޭނެ ކަމަށެވެ.\nޑަޗް އައިއެންޖީ ބޭންކަކީ އެހެން ގައުމުތަކުގެ އެގްޒިމް ބޭންކްތަކެކޭ އެއްގޮތަށް، އެ ގައުމެއްގެ ކުންފުންޏަކާ މަސަައްކަތް ހަވާލުކުރަން ޝަރުތު ކުރާ ބޭންކެއް ކަމަށް ވެސް އަމީރު ވިދާޅުވި އެވެ.\n"ބޮސްކާލިސް އަށް އަޅުގަނޑުމެން މި ޕްރޮޖެކްޓް ދިނީ ކީއްވެތޯ؟ އެއް ކަމަކަށް އަޅުގަނޑު ހަމަ ފާހަގަކޮށްލަން ބޭނުންވޭ، މި ޕްރޮޖެކްޓް ހިންގަން އަޅުގަނޑުމެން ބޭނުން ވަނީ ޑަޗް އައިއެންޖީ ބޭންކްގެ ފައިނޭންސިން އަޅުގަނޑުމެންނަށް ލިބިގެން،" މިނިސްޓަރު ވިދާޅުވި އެވެ.\nބޮސްކާލިސްއާ މަޝްރޫއު ހަވާލުކުރީ މާލިއްޔަތު ގަވައިދުގެ ދަށުން މި ސަރުކާރުން އަލަށް ހަދާފައިވާ "އަން ސޮލިސިޓެޑް ޕްރޮޕޯސަލް ޕޮލިސީ" (ޔޫއެސްޕީ ޕޮލިސީ) އާ އެއް ގޮތަށް ކަމަށް ވެސް އޭނާ ވިދާޅުވި އެވެ. މަސައްކަތް ބޮސްކާލިސްއާ ހަވާލުކުރުމުގެ މަރުހަލާ ކުރިއަށް ގެންގޮސްފައި ވާނީ އަމީރު ވިދާޅުވި ގޮތުގައި ކޮރަޕްޝަނަށް މަގުފަހި ނުވާ އަދި ދެފުށް ފެންނަ ގޮތަށެވެ.\n"ކޮރަޕްޝަނަށް މަގުފަހިވާ ގޮތަކަށް ކަމެއް ހިނގާފައި ނުވާނެ ކަމުގެ ޔަގީންކަން އަޅުގަނޑުމެން އެބަދެން،" އޭނާ ވިދާޅުވި އެވެ.\nގުޅިފަޅު މަޝްރޫއު ބޮސްކާލިސްއާ ހަވާލުކުރި ގޮތް އެންޓިކޮރަޕްޝަން ކޮމިޝަން (އޭސީސީ) އާއި ރައްޔިތުންގެ މަޖިލީހުގެ މާލިއްޔަތު ކޮމިޓީން ބެލުމަކީ ސަރުކާރުން މަރުހަބާ ކިޔާ ކަމެއް ކަމަަށް ވެސް ވިދާޅުވި އެވެ.\nއެމްޓީސީސީން ހިއްކާ ނަމަ ލަސްވާނެ\nއިކޮނޮމިކް މިނިސްޓްރީގެ ސްޓޭޓް މިނިސްޓަރު މުހައްމަދު އިޔާދު ހަމީދު ވިދާޅުވީ، ގުޅިފަޅުން ބިން ހިއްކަނީ މާލޭގެ ވިޔަފާރި ބަނދަރު އެ ތަނަށް ބަދަލުކުރަން ކަމަށާއި އެއީ ވަރަށް އަވަހަށް ކުރަން ޖެހިފައިވާ މަސައްކަތެއް ކަމަށެވެ. އަވަސް ކަމެއްގެ ގޮތުގައި ވިޔަފާރި ބަނދަރުގެ މަަސައްްކަތް ކުރަން ޖެހެނީ މިހާރު ބޭނުން ކުރަމުން އަންނަ ބަނދަރުގެ ޖާގަ ކުޑަ ކަމުން ގިނަ ދަތިތަކެއް ކުރިމަތިވާތީ ކަމަށް ވެސް އޭނާ ވިދާޅުވި އެވެ.\n"ސަރުކާރިިުން މި ފަސް އަހަރު ދުވަހުގެ ތެރޭގައި ކުރިއަށް ގެންދަން ނިންމާފައިވާ އެންމެ މުހިއްމު އެއް އިގުތިސާދީ މަޝްރޫއަކީ ގުޅިފަޅުގައި ބައިނަލްއަގްވާމީ ބަނދަރެއް ގާއިމް ކުރުމުގެ މަޝްރޫއު،" އިޔާދު ވިދާޅުވި އެވެ.\nޕްލޭނިން މިނިސްޓްރީގެ ސްޓޭޓް މިނިސްޓަރު ޝިފާޒް އަލީ، މިއަދުގެ ނިއުސް ބްރީފިން ގައި ވިދާޅުވީ، ގުޅިފަޅުން ބިން ހިއްކަން ޖެހެނީ ކަނޑުގެ ފުން ހިސާބުތަކުން ވެލި ނަގައިގެން ކަމަށާއި އެމްޓީސީސީގެ މަހާ ޖައްރާފާ އަކީ ވެސް އެފަދަ އެއްޗަކަށް ވިޔަސް، އެއީ ވަރަށް ކުޑަ ކޮންނަ ބޯޓެއް ކަމަށެވެެ. އެހެންވެ، އެ ޑްރެޖަރު ބޭނުންކޮށްގެން 24 ގަޑިއިރު ހުއްޓާ ނުލައި ކުރިއަށް ގެންދިޔަސް ހިއްކަން ޖެހޭ ސަރަހައްދުގެ މަަަސައްކަތް ނިންމަން ދެ އަހަރަށް ވުރެ ދިގު މުއްދަތެއް ހޭދަވާނެ ކަމަށް ޝިފާޒް ވިދާޅުވި އެވެ.\n"އެހެންވީމާ އެއީ މިހާ އިމްޕޯޓެންޓް، ކްރިޓިކަލް މަސައްކަތެއް ފަށަަން އަޅުގަނޑުމެންނަށް މަޑުކުރެވޭނެ [މުއްދަތެއް ނޫން]. އޮޕްޝަނެއް ނޫން އެހެންވީމާ އެއީ،" އޭނާ ވިދާޅުވި އެވެ.\nގުޅިފަޅު މަޝްރޫއު ބޮސްކާލިސްއާ ހަވާލުކުރީ ރަނޅަށްތޯ އޭސީސީން މިހާރު އަންނަނީ ބަލަމުންނެވެ.\nއެ ކޮމިޝަންގެ މީޑިއާ އޮފިޝަލް ހަސަން މަނިކު މިއަދު ވިދާޅުވީ، އޭސީސީގެ އަމިއްލަ އިސް ނެގުމަކަށް އެ މައްސަލަ ތަހުގީގު ކުރަމުން އަންނަ ކަމަށެވެ. އޭސީސީން މިކަން ބަލަން ފެށިއިރު، ދައުލަތުން ބޮޑު ހޭދައެއް ކުރާ މި މަޝްރޫއު، ބީލަމަށް ހުޅުވާނުލައި ބޮސްކާލިސްއާ ހަވާލުކުރި މައްސަލައިގައި ދަނީ ސުވާލު އުފައްދަމުންނެވެ.\nކޮރަޕްޝަނަށް ޒީރޯ ޓޮލަރެންސް ސިޔާސަތެއް ކަނޑައަޅާފައިވާ މި ސަރުކާރުން މަޝްރޫއުތައް ހަވާލުކުރުމުގައި ދެފުށް ފެންނަ އުސޫލަކަށް އަމަލުކުރަން ވެސް އަންނަނީ ގޮވާލަމުންނެވެ.\nއިތުރު ލިޔުންތައް ފިނޭންސް މިނިސްޓްރީ ގުޅިފަޅު ބިން ހިއްކުން ބަނދަރު ހެދުން މާލޭ ވިޔަފާރި ބަނދަރު އިބްރާހިމް އަމީރު، ފިނޭންސް މިނިސްޓަރު ނެޝަނަލް ޕްލޭނިން އެންޑް އިންފްރާސްޓްރަކްޗަރު ނެދަލެންޑްސް ތަރައްގީގެ މަޝްރޫއުތައް


SunOnline: Javeedhu kiyaidheny kaamiyaabu viyafaara ehge vaahaka\nމިޙްނާ ނާސިހު 06 Nov 2020, 16:13\nމުހައްމަދު ޖަވީދު، ގއ.ގެމަނަފުށި\nވިޔަފާރަވެރިއަކަށްވުމުގެ އުންމީދުގައި ހުރި މުހައްމަދު ޖަވީދު، (ޖޭންޑީ) އޭނާގެ ފުރަތަމަ އަމިއްލަ ވިޔަފާރި ފެށީ އުމުރުން އެންމެ 19 އަހަރެވެ. އޭރުގެ އިސްލާމިއްޔާ ނުވަތަ މިހާރުގެ އައްޑޫ ހައި ސްކޫލުން ސާނަވީ ތައުލީމު ފުރިހަމަ ކުރުމަށްފަހު ރަންކުލަތަކާއި އެކު، އޭނާ ދިޔައީ ބައްޕައާއި އެކު މަހަށެވެ. ނަސީބު އައިސް އަތުގައި ހިފާ އެދުވަހު ލިބުނު ލާރިކޮޅުން އޭނާ ފެށީ "ހައްޕުންޑާ" ގާޑިޔާ އެވެ. އެ ބިންގަލުގެ މަތީ ހުރެ އޭނާ މިއަދުވެސް ކިޔާދެމުންދަނީ އަމިއްލަ ހުވަފެންތަކުގައި ކުލަޖެއްސުމުގެ ފޮނި އުންމީދުގެ ވާހަަކަ އެވެ.\nއިސްލާމިއްޔާ ސްކޫލުގެ އިނާމް ދިނުމުގެ ޖަލްސާއެއްގައި ޖަވީދު ----- ފޮޓޯ ޖަވީދު\nތައުލީމީ ހަޔާތް ކުލަގަދަ\nޖަވީދު އަކީ ގއ.ގެމަނަފުއްޓަށް އުފަން އުމުރުން 30 އަހަރުގެ ޒުވާނެކެވެ. ކުދި އަދި މެދުފަންތީގެ ކާމިޔާބު ވިޔަފާރިވެރި އެކެވެ. ގެމަނަފުށީ ސްކޫލުން ދިވެހި މީޑިއަމް އަށް ކިޔެވުމަށްފަހު، އިތުރަން ކިޔެވުން ފުރިހަމަ ހަމަކުރުމަށް ހިތަދޫ އޭއީސީ (މިހާރުގެ ޝަރަފުއްދީން ސްކޫލް) އަށް ދިޔައިރު އެނގޭ ހަމަ އެކައްޗެއްވެސް ނެތްކަމަށް ޖަވީދު ބުންޏެވެ،\n" ގެމަނަފުށީގައި ކިޔެވީ ދިވެހި މީޑިއަމްއަށް. ސައިންސާއި ސޯޝަލް ސްޓަޑީސް ފަދަ މާޢްދާތައްވެސް ކިޔެވީ ދިވެހިން. ދެން އައްޑޫ ހިތަދޫ ސްކޫލަށް ސްކޫލަށް ދިޔައީ އިނގިރޭސި މީޑިއަމް އަށް ކިޔަވަން. ހަމަ އެނގޭ އެކައްޗެއްވެސް ނެތް. އެކަަމަކު، މަޑުމަޑުން ދަސްވެ އޯލެވެލް ނިންމާލީ އިސްލާމިއްޔާގައި ކެޕްޓަންކަންވެސް ކޮށްފައި" ޖަވީދު ބުންޏެވެ.\nބީރަށްޓެހި ރަށެއްގައި، އެއްވެސް އެއްޗެއް ނޭނގިހުރެ ތައުލީމު ހާސިލްކުރުމަށް ޖަވީދު ކުރި ހިތްވަރުގެ ނަތީޖާ ކިތަންމެހާވެސް ފޮންޏެވެ. އިސްލާމިއްޔާ ސްކޫލްގެ އެންމެ އިސް ދަރިވަރުގެ މަގާމާއި ހިސާބަށް އޭނާ ކުރި ދަތުރަކީ، ގަދަ ކަނޑެއްގައި ނިކަން ސާބިތު ކަމާއި ހިތްވަރާއި އެކު ކުރި ދަތުރެކެވެ. އޭރުވެސް ފެނިގެންދިޔައީ ޖަވީދުގެ ހުނަރުވެރިކަމާއި، ވިސްނުންތޫނުކަމާއި، ކެރުމާއި އިސްނެގުމުގެ ނަމޫނާއެވެ.\n"ހައްޕުންޑާ" ގާޑިޔާ، ޖަވީދުގެ ފުރަތަމަ ވިޔަފާރި\nއޯލެވެލް ފުރިހަމަކުރުމަށްފަހު އެނބުރި ރަށަށްއައިސް ޖަވީދު ދިޔައީ އެނާގެ ބައްޕައާއިއެކު މަހަށެވެ. އޭރުވެސް ގެމަނަފުއްޓަކީ މަސްވެރިކަން ތިޔާގި ރަށެކެވެ. މުޅި ދޯންނަށް ގާތްގަނޑަކަށް 32 ޓަނުގެ މަސް ބޭނުނު އިރު، އެ ދަތުރުން ޖަވީދުއަށް 4000 ރުފިޔާ ލިބުނެވެ. އެ ލާރިކޮޅު ހިފައިގެން މާލެ ގޮސް އޭނާ އެއްކުރީ ގާޑިޔާ ވިޔަފާރިއެއް ފެށުމުގެ ސާމާނެވެ. އައްޑޫއާއި ތިނަދޫގައި އޭރުވެސް އާންމު މި ވިޔަފާރިއަކީ ގެމަނަފުށީގައި މާ ބޮޑަށް އޭރު ކުރި މަސައްކަތެއް ނޫނެވެ. އެހެންކަމުން ރައްޔިތުން ފެނުނީ އާ މަންޒަރެކެވެ. މީހުންގެ މަލާމާތާއި އިހާނެތި ބަަސްވެސް އެދުވަހު އޭނާ އަށް ލިބުނެވެ. އެކަމަކަު އެ އަޒުމަކަށް ބަދަލެއް ނާދެ އެވެ.\n"އައްޑޫ ތިނަދޫ ހިސާބުން އޭރުވެސް ހެދިބިލަތް ގަނޑު ވިއްކާ ގާޑިޔާތައް ފެނިފައި ހުރީ. ދެން ވިޔަފާރި ކުރާ ހިތްވާތީ އެ މަސައްކަތް ފެށީ. 'ހައްޕުންޑާ' އަކީ އަސްލު ރަނގަޅަށް ދުފާލައިގެން މީހުން އުކާލާ އެތިކޮޅަށް ރަށުބަހުން ކިޔާ ނަން. ވަރަށް ކާމިޔާބު ވިޔަފާރިއަކަށް އެކަންވީ. އެކަމަކު އެ މަސައްކަތް ހުއްޓާލަންޖެހުނީ ގދ ތިނަދޫ އޭއީސީއިން އޭލެވެލް ހެދުމުގެ ފުރުސަތު ލިބުނީމަ" ޖަވީދު ބުންޏެވެ.\nއޭލެވެލް ހެދިއިރުވެސް ޖަވީދުގެ ބޮލުގައި އެނބުރެމުން އައީ ވިޔަފާރީގެ ޚިޔާލުތަކެވެ. ސްކޫލްގެ 'ނޭޗަރ ކްލަބް'ގައި ގަސް އިންދައި ހައްދައި ވިއްކައިގެން ސްކޫލަށް ވިޔަފާރިއެއްވެސް އޭނާގެ އިސްނެގުމުގެ މަތިން އޭރު ކުރެވުނެވެ. އެއާއިއެކު، އެ ސްކޫލްގައިވެސް މީހުންގެ ލޯތްބާއި މަގުބޫލްކަން އޭނާއަށް ލިބުނެވެ. އަދި ކިޔެވުމަށް ބެހެއްޓި ފަރުވާތެރިކަމާއި އެކު ރަނގަޅު ނަތީޖާ ކިޔެވުމުގައިވެސް ހާސިލްކުރިއެވެ.\nމައިންބަފައިންގެ އެދުމުގެ މަތީން އެމްއެންޑީއެފްއަށް\nއޭލެވެލް ނިންމާލުމަށްފަހު ދެން ޖަވީދުގެ ހަޔާތުގައި ހުޅުވުނީ މުޅިން ތަފާތު ސޮފްހާތަކެކެވެ. މައިންބަފައިންގެ އެދުމުގެ މަތިން އޭނާ ވަނީ ސިފައިންގެ އަށެވެ. ޓްރެއިނިން ނިންމާ އެއް އަހަރު މަސައްކަތްކުރިއިރު ލިބޭ އާމްދަނީ ކުޑަވެފައި މާލޭގައި ދިރިއުޅުމުގެ ހަރަދުތައް ބޮޑެވެ. އަނެއްކޮޅުން ވިޔަފާރިއެއް ފެށުމުގެ އުންމީދުގައި ހުރި ޖަވީދުއަށް އެކަމަކީ ކުރަން އެހާ ގަޔާވިކަމެއްވެސް ނޫނެވެ.\nއެހެންކަމުން އޭނާ އަނެއްކާވެސް އެނބުރި ގެމަނަފުއްޓަށް ބަދަލުވިއެވެ. ތައުލީމީގޮތުން ލިބިފައި ހުރި ނަތީޖާތައް ރަނގަޅުވުމުން ވަޒީފާއެއް ހޯދުމަކީ އޭނާއަށް މާ އުނދަގޫކަމަކަށްވެސް ނުވެއެވެ. ރަށުގެ ފެނަކަ އޮފީހުގައާއި، ކައުންސިލް އިދާރާގެ އިތުރުން ހެލްތު ސެންޓަރުގައިވެސް އޭނާ ދެއަހަރެއްހާ ދުވަހު މަސައްކަތްކުރި އެވެ.\nޖަވީދު ގެމަނަފުށީގައި ހުޅުވި އޭނާގެ ހާޑްވެއާ ފިހާރަ--- ފޮޓޯ ޖަވީދު\nޖޭ އެންޑް ޑީ އިންވެސްޓްމަންޓް، ހުވަފެންތަކުގެ ފެށުން\nރަށުގެ އެކި މުވައްސަސާތަކުގައި މަސައްކަތްކުރިއިރުވެސް ޖަވީދު ދިޔައީ އޭނާގެ އަމިއްލަ ހުވަފެން ކަމުގައިވާ އަމިއްލަ ވިޔަފާރިއަށް ފައިސާ ރައްކާކުރަމުންނެވެ. އަދި އާއިލާގެ މެންބަރުންގެ އެހީޢާއިއެކު ޖޭ އެންޑީ އިންވެސްޓްމަންޓް ގެ ނަމުގައި އަމިއްލަ ކޮންސްޓްރަކްޝަން ވިޔަފާރިއެއް އޭނާ ރަޖިސްޓްރީ ކުރި އެވެ. ގެމަނަފުއްޓާއި އަދި ކައިރި އެހެން ރަށްތަކުގެވެސް އެކި ކޮންސްޓްރަކްޝަން ޕްރޮޖެކްޓްތަކުގެ މަސައްކަތް އޭނާ ކުރީ ބޭރުން ބިދޭސީން ގެނެސް އަމިއްލައަށް ތަމްރީނު ކޮށްގެނެވެ.\n"ވަޒީފާއަށް ގޮސް އެއްކުރެވުނު ލާރިކޮޅަކުން ފެށީ. ދެން އާއިލާ މެންބަރުން ވަރަށް އެހީވޭ. އެއްވެސް ލޯނެއް ނުނަގަން. ދެން އެމްއެންޑީއެފް ގައި އުޅުނުއިރުވެސް މި މަސައްކަތްކޮށް ވަރަށް ކަންކަން ދަސްވެފައި ހުރީ. ދެން ގެންނަ ބިދޭސީންނަށްވެސް އެންމެ ރަނގަޅަކަށް ނޭގޭ މަސައްކަތްކުރަން. އެހެންވެ އެމީހުނަށްވެސް ދަސްކޮށްދެނީ ފުރަތަމަ. އެކަމަކު މިިހާރު އަޅުގަނޑަށް މި އޮންނަނީ ބޮޑަށް ސުޕަވައިޒްކުރުމުގެ މަސައްކަތް،" ތޭރަ ބިދޭސީން ގެ ޒިންމާ ކޮނޑުއަޅައިގެން ހުރި ޖަވީދު ބުންޏެވެ.\nމިގޮތުން ސަރުކާރު އެކި އޮފީސްތަކުގެ އިމާރާތްތަކުގެ ވަށާފާރު ރޭނުމާއި، ކޮނޑޭގެ ފެނަކަ ބްރާންޗްގެ އާ އޮފީސް ބްލޮކާއި، ނިލަންދޫ އޭޓީއެމް އާއި، ގެމަނަފުށީ އައިސް ޕްލާންޓާއި ވޭސްޓް މެނޭޖްމަންޓް ސެންޓަރާއި އެކި ރަށްރަށުގެ ސްކޫލްތަކަށް މޭޒު ޖަހައިދިނުމާއި، ރަށަށް ހިލަވެލި، ސިމެންތި އަދި ދަގަނޑުފަދަ ބާވަތްތައް ހެޔޮ އަގުގައި ސަޕްލައިކުރުމުގެ މަސައްކަތްވެސް އޭނާކުރެ އެވެ. އަދި މިވަގުުތުވެސް ދެ ފަންގިފިލާގެ ގެސްޓްހައުސްއެއް އެޅުމުގެ މަސައްކަތްވެސް ދަނީ ކުރަމުންނެވެ. އަދި މިހާރުވެސް އަތޮޅުގައި ލޯންޗް ހިދުމަތްވެސް ދެއެވެ.\nޖަވީދު ހުޅުވި ސެލޫން އެއް --ފޮޓޯ ޖަވީދު\nއެއަށްފަހު ޖަވީދު ދެން މަސައްކަތްކުރީ އަމިއްލަ ފިހާރައެއް ހުޅުވުމަށެވެ. އެންމެ ފުރަތަމަ ބެންކޮކުން ގާމެންޓް ގެނެސް ވިއްކަން ފެށިއެވެ. ނަމަވެސް އެއަށްވުރެ ފައިދާ ބޮޑުވާނެ ކަމަށް ބަލާ ދުވަސްކޮޅަކުން ހާޑްވެއާ ފިހާރައެއްގެ ވެސް އަޖުމަ ބަލައިފިއެވެ. އެހެންނަމަވެސް މީހެއްގެ ބިމުގައި އެފަދަ މަސައްކަތެއް ކުރުމުގެ ދަތިތަކެއް ހުރުމާއި އެކު އެ ފިހާރަތައް ހުއްޓާލި އެވެ.\nއެއަށްފަހު ކައުންސިލުން ކުލީބިމެއް ހަމަޖެހުމާއި އެކު މިހާރު އޭނާ މަސައްކަތްކުރަނީ ހުރިހާ ވައްތަރެއްގެ ސާމާނެއްވެސް އެއްތަނަކުން ލިބޭވަރުގެ ބޮޑު މޯލްއެއް ހުޅުވުމަށެވެ. މި ތަނުގެ މަސައްކަތުގެ ބޮޑުބައި މިހާރުވެސް ނިމިފައިވާއިރު އުންމީދުކުރަނީ ޖެނުއަރީގައި މޯލް ހުޅުވި މީހުންނަށް ޚިދުމަތްދެވޭ ވަރު ވާނެ ކަމަށެވެ.\nޖަވީދު އޭނާގެ އާއިލާއާއި އެކީގައި --ފޮޓޯ ޖަވީދު\nހުރިހާ ކާމިޔާބީއަކާއި އެކުވެސް އެންމެ މުހިންމީ އާއިލާ\nކޮންސްޓްރަކްޝަން ކުންފުނީގެ މަސައްކަތާއި، މޯލްގެ މަސައްކަތުގައި ކިތަންމެ އަވަދިނެތި އުޅުނު ނަމަވެސް ޖަވީދު ބުނާގޮތުގައި އޭނާގެ ދިރިއުޅުމުގައި އެންމެ މުހިންމީ އާއިލާއެވެ. ބުރަކޮށް މަސައްކަތްކޮށް ކާމިޔާބީ ހޯދުމުގެ ފަހަތުގައި ހުރީ ލޯބިވާ އަނބިމީހާ ކަމުގައިވާއިރު، ކޮންމެ ދުވަހެއްގެވެސް ހަވީރު އޭނާއާއި ދަރިފުޅަށް ޖަވީދު ހާޢްސަކުރެއެވެ.\n"މި ހުރިހާ މަސައްކަތެއްގައި މިހާ ބިޒީކޮށް އުޅޭއިރު މިއީ ވަރަށް ވަގުތު. އަންހެނުންގެ އެއްބާރުލުމާއި ނުލައި ހިޔެއްނުވޭ މިކަންކަން ކުރެވޭނެހެން. އެހެންވީމަ ކޮންމެ ދުވަހަކުވެސް ވަގުތު ހުސްކުރަން އާއިލާއަށް. ހަވީރު ދަރިފުޅު ގޮވައިގެން ދުއްވާލަން ދިއުމަށާއި، ޗުއްޓީތަކުގައި ހާއްސަކޮށް ރާއްޖެއިން ބޭރަށް ގޮސްލުމަށް މަސައްކަތްކުރަން. ވަރަށް ބޯގޮވާ ކަމެއް ބިދޭސިންތަކެއް ގޮވައިގެން މިހެން އުޅުމަކީ. އެކަމަކު އާއިލާއަށް އެ ދޭންޖެހޭ ވަގުތާއި ސަމާލުކަން ދިނީމަ ހުރިހާކަމެއްވެސް ބެލެންސް ވޭ އަސްލު" ޖަވާދު ބުންޏެވެ.\nކުޅިވަރު މުބާރާތެއްގެ ސްޕޮންސާ ހަވާލުކުރަނީ، ރަށުގެ އިޖުތިމާއީ ގިނަ ކަންކަމަށް ޖަވީދުގެ ކުންފުނިން އެހީވޭ -- ފޮޓޯ ޖަވީދު\nދިގު އުނދަގޫ ދަތުރެއް، އަދިވެސް ދާނީ ކުރިއަށް\nއުމުރުން 30 އަހަރުގައި ޖަވީދު ތަޖުރިބާ ނުކުރާ ވިޔަފާރިއެއް މަދެވެ. ކެފޭ، ރެސްޓޯރެންޓް، ރީޓެއިލް ފިހާރަ އަދި ސެލޫން ހިންގުމުގެ މަސައްކަތުގައިވެސް އަމަލީގޮތުން އޭނާ ހަރަކާތްތެރިވެއްޖެ އެވެ. ޖަވީދު ބުނާގޮތުން މި ދާއިރާގައި ބޭނުންވަނީ ތަޖުރިބާއާއި ހިތްވަރެވެ. ކިތަންމެ ބޮޑު ހުވަފެނެއްވެސް ހަގީގަތަކަށް ހެދުމުގެ އަޒުމް އޮތުމެވެ. އަދި އެގޮތުގައި ދެމިހުރުމެވެ.\nކްރާފްޓް ސްޓޫޑިއޯއިން ނަޒާގެ ހުނަރާއި ހިތްވަރު!


Inter kairin Juventus salaamaiyy kohdhinee bench in eri Dybala ge penalty inn - One Online\nޑިބާލާގެ ޕެނަލްޓީއާއެކު ޔުވެންޓަސް އުފާފާޅުކުރަނީ --- ފޮޓޯ/ ގެޓީ\nއިންޓަ ކައިރިން ޔުވެންޓަސް ސަލާމަތް ކޮށްދިނީ ބެންޗުން އެރި ޑިބާލާގެ ޕެނަލްޓީން\nއިޓަލީ ފުޓުބޯޅައިގެ ގަދަ ދެބާރު ކަމަށްވާ އިންޓަ މިލާނާއި ޔުވެންޓަސްގެ ކުރިމަތިލުން ހަމަހަމަ ވެގެން ނިމިއްޖެއެވެ.\nއިންޓަގެ ތާރީހީ ސަންސީރޯ ސްޓޭޑިއަމްގައި ރޭ ކުޅުނު ސެރެއާ އޭގެ މެޗު ނިމުނީ 1-1 ގެ ނަތީޖާއަކުން އެއްވަރު ވެގެންނެވެ. މެޗުގެ ފުރަތަމަ ހާފްގައި އެޑިން ޒެކޯ ޖެހި ގޯލާއެކު އިންޓަ މެޗުން މޮޅުވާން ދަނިކޮށް، ޔުވެންޓަސްއިން ޕޮއިންޓެއް ހޯދީ މެޗުގެ 89 ވަނަ މިނެޓުގައި ޕައުލޯ ޑިބާލާ ކާމިޔާބު ކޮށްދިން ޕެނަލްޓީންނެވެ.\nރޭގެ މެޗުން ހޯދި ޕޮއިންޓާއެކު ޔުވެންޓަސް އަށް ގަދަ ހަތަރެއްގެ އުންމީދު ދެމެހެއްޓިފައިވާއިރު، އެޓީމަށް ނުވަ މެޗުން ލިބިފައި ވަނީ 15 ޕޮއިންޓެވެ. މިވަގުތު ތާވަލުގެ ހަވަނައިގައި ޔުވެންޓަސް އޮތްއިރު، ފަސްވަނައިގައި އޮތް އެޓަލާންޓާއަށްވެސް ނުވަ މެޗުން ލިބިފައި ވަނީ 15 ޕޮއިންޓެވެ. ރޯމާ ހަތަރު ވަނައިގައި އޮތީ ނުވަ މެޗުން 16 ޕޮއިންޓާ އެކުގައެވެ. އިންޓަ މިލާން މިވަގުތު ތިންވަނައިގައި އޮތީ ނުވެ މެޗުން 18 ޕޮއިންޓް ހޯދައިގެންނެވެ. ސެރެއާ އޭގެ އެއްވަނައިގައި މިވަގުތު ނަޕޯލީ އޮތްއިރު، ދެވަނައިގައި އޮތީ އޭސީ މިލާނެވެ.\nމެޗުގެ ކުރީކޮޅުގައި ޒެކޯ އިންޓައަށް ލީޑު ނަގައިދިނީ ހަކާން ޗަލަނޯލޫގެ ބާރު ހަމަލާއެއް ދަނޑީގައި ޖެހިފައި ނުކުތުމުން ރީބައުންސް ބޯޅަ ގޯލަށް ވައްދާލައިގެންނެވެ. އެގޯލާއެކު އިންޓައިން ތިން ޕޮއިންޓު ނަގަން ދަނިކޮށް ޔުވެންޓަސް އަށް ޕެނަލްޓީ ލިބުނީ 89 ވަނަ މިނެޓުގައެވެ. އިންޓަގެ ނެދަލޭންޑްސް ޑިފެންޑަރު ޑެންޒިލް ޑަމްފްރައިސް، އޭރިއާ ތެރެއިން ޔުވެންޓަސްގެ އެލެކްސް ސާންޑްރޯއަށް ފައުލް ކުރިކަމަށް ބަލައި، ރެފްރީ ޕެނަލްޓީ ދިނީ ވީއޭއާރްވެސް ބެލުމަށްފަހުއެވެ.\nއިންޓަގެ ބެންޗުން ޕެނަލްޓީ އަށް ވަރަށް ބޮޑަށް ހިތްހަމަ ނުޖެހުން ފާޅު ކޮށްފައިވާއިރު، އިންޓަ ކޯޗު ސައިމަން އިންޒާގީގެ ޝަކުވާތަކާއެކު ރެފްރީ ވަނީ އޭނާ ބެންޗުން ފޮނުވާލައިފައެވެ. ޔުވެންޓަސްއަށް މެޗުގައި ޕެނަލްޓީ ކާމިޔާބު ކޮށްދިނީ އާޖެންޓީނާގެ ޑިބާލާއެވެ. މިހާތަނަށް ޔުވެންޓަސްގައި ޑިބާލާ ޖެހި 20 ޕެނަލްޓީގެ ތެރެއިން 18 ޕެނަލްޓީއެއް ވަނީ ކާމިޔާބު ކޮށްފައެވެ.\nގުޅޭ ޓެގު ފުޓްބޯޅަ އިންޓަ މިލާން އިޓާލިއަން ސެރީއާ ޔުވެންޓަސް


BREAKING NEWS: Mishkaa Niyaavumugai ihumaal Eba Oeh - Naseem - Vaguthu\nމިޝްކާ ނިޔާވުމުގައި އިހުމާލު އެބައޮތް - ނަސީމް\nފާތިމަތު މިޝްކާ މުޙައްމަދު ނިޔާވުމުގައި އިހުމާލު އެބައޮތް ކަމަށް ގަބޫލު ކުރައްވާ ކަމުގައި ހެލްތު މިނިސްޓަރ އަހްމަދު ނަސީމް ވިދާޅުވެއްޖެއެވެ.\nމިހާރު ކުރިއަށްދާ ނޫސްވެރިންގެ ބައްދަލުވުމުގައި މިނިސްޓަރ ނަސީމް ވިދާޅުވީ މިޝްކާ ނިޔާވުމުގައި އިހުމާލުވީ ކޮންބައެއްކަން އެނގޭނީ ތަހްގީގު ނިމުން ކަމަށެވެ.\nއެމައްސަލައިގެ ތަހްގީގު މިރޭ ނިމޭނެ ކަމަށް ވެސް މިނިސްޓަރ ނަސީމް ވިދާޅުވިއެވެ.\n"10 އަހަރުގެ މިޝްކާ (ހޮސްޕިޓަލަށް) ގެންދަން ލަސްވުމުގެ އިހުމާލު އެބައޮތް އިނގޭތޯ. އެކަމަށް އެޓެންޑް ކުރެވުނު މީހުންގެ ފަރާތުން އިހުމާލު އޮތް ކަމަށް އަޅުގަނޑު ގަބޫލު ކުރަނީ. އެ ތަހުގީގު އަޅުގަނޑުމެން ކުރަމުން މި ގެންދަނީ. އިރާދަކުރެއްވިއްޔާ މިރޭގެ ނިޔަލަށް އެ ތަހުގީގު ނިމޭނެ،" މިނިސްޓަރ ނަސީމް ވިދާޅުވިއެވެ.\nމިޝްކާގެ މަރާއި ގުޅިގެން ނޫސްވެރިން ކުރި ގިނަ ސުވާލުތަކަށް މިނިސްޓަރ ނަސީމް މިރޭ ޖަވާބެއް ނުދެއްވައެވެ. ނަސީމް ވިދާޅުވީ މިޝްކާ ނިޔާވުމާއި ގުޅިގެން ބަލަން ޖެހޭ ކަންކަން ބެލުން އަދި ލަސްވެއްޖެ ކަމަށް ގަބޫލު ނުކުރައްވާ ކަމަށެވެ.\nތަހްގީގަށް ފަހު ސިއްހީ މައުލޫމާތުތައް ފިޔަވައި އެހެން ހުރިހާ މައުލޫމާތެއް ހާމަކުރައްވާނެ ކަމަށް ވެސް ނަސީމް ވިދާޅުވިއެވެ.\nޖޫން 2, 2021 23:53\nޟިނިސްޓުރީ ނުވަތަ މުވައްސަސާވިޔަސް ވެރިން އެތައްތަނުގެ މުވައްޒަފުން ކުތާކައްތައްތަކައް މާފައްއެދި އެހިގާދިޔަކަމެއްގެ ތަހުގީގުކޮއްބަލާ ފިޔަވަޅުއެޅުން، އެއައްފަހު އެކަ ްތަކުރާރުވިޔަނުދީ ބެލެހެއްޓޭ ގޮތައް އިއްތިޒާމުކުރުން، މިކަމުގަ މިނިސްޓަރުގެ ފުރަތަމަ ފިޔަވަޅު ރަގަޅު ބާކީބައި ފުރިހަމަކުރޭ\nޖޫން 3, 2021 00:03\nޖޫން 3, 2021 00:04\nޖޫން 3, 2021 00:28\nއެމްބިއުލަންސް ބަލި މީހުންނާއި ހަމަށް ފޮނުވުމުގެ އުސޫލު މިހާރު ބަދަލު ކޮށްފައިވާ ކަމަށް މިއަދު ހެލްތު މިނިސްޓްރީން ވިދާޅުވި ނަމަވެސް އެއުސޫލަށް ގެނައި ބަދަލެއް މިރޭ ނޫސްވެރިން ސުވާލު ކުރުމުން ވެސް ނަސީމް ހާމައެއް ނުކުރިއެވެ.\n😡ނަސީމު ކައޭ އަދިވެސް ދޮގޭ ތިހަދަނި🤬🤬😡\nވަގުތު ޓީމް ސަލާމް\nޖޫން 3, 2021 01:30\nއެކި ގައުމު ތަކުގެ އެކި ފަންތީގެ ވެރިން އެމީހުންގެ ބެލުމުގެ ދަށުގައިވަނިކޮށް ކަމެއްހިގައިގެން އިސްތިއުފާދީފަ ހުރި ކޭސްތަކެއް ރިސާރޗްކޮއްލާފަ ލިޔެލަދީބަ ޕްލީޒް. 2ޓްރޭން މުޑި އެރީމަވެސް އެބަ ހުރި، ކޮމާގައޮތް ބަލިމީހަކު ރޭޕްކޮއްލީމަވެސް ވެރިންދޭ އިސްތިއުފާ. ޕްރޮޓެކްޓް ޔުއަރ ޑިގްނިޓީ އެންޑް ރިޒައިން ހައިރިސްކް ޕީޕަލް.\nޖޫން 3, 2021 01:55\nބަލަތީކީ އާކަމެއްނޫނޭ ނެތް އެއްޗެއް ފޮނުވޭތަ؟ ކިތަންމެ ތަހުގީގެއް ކުރިއަސް ފަރުވާދިނުންލަސްވެގެން ކޮންމެފަހަރަކު މީހަކު މަރުނުވެދާނެ އެކަމަކު ހާލުހުރީ ހަމަ މިހިސާބުގަ\nޖޫން 3, 2021 04:06\nއަވަހަށް އިސްތިއުފާ ދީފަ މަސްއޫލިއްޔަތުން ދުރައް ކެހިލާ. ކެރަ ބެއްޔާމެން ކުފޫ ހަމަވާ ކަންކަމައްވުރެ ބޮޑެތި ކަންކަމައް ބޯ މަހާލައިގެން ތިއުޅެނީ. ގޮނޑި ހޫނު ކުރެވޭނެ ގޭދަށު ތިބެގެންވެސް.\nޖޫން 3, 2021 06:26\nސިއްހީދާއިރާ ވަނީ މުޅިން ބޮއްސުންލާފަ. ފުރާނަތައް ދުނިޔެދޫކޮށް އެދަނީ އެއްވެސް އަޅާލުމެއް ނުލިބި. އަަވަހަށް އިސްތިއުފާ ދެއްވާ. މަނިކުފާނަކަށް ނުވާނެ. ޒުވާން ގާބިލް ބޭފުޅުން އެބަތިބި. ރައީސަށް ފުރުސަތުދެއްވާ ހެޔޮ މީހަކުލާން. ރައްޔިތުންގެ ހައްގުތައް ރަށްކާތެރިކޮށްދޭން އެބަޖެހޭ.\nޖޫން 3, 2021 06:34\nދެން އަވަހަށް އިސްތިއުފާދީ. ނުކުރެވޭވަރު، ނުއުފުލޭވަރު ބުރަޔާ ހަވާލު ނުވޭ.\nޖޫން 3, 2021 08:38\nއިހުމާލުވިކަމަށްވީ އިޢްތިރާފުގެ ނަތީޖާއަކީ ކޮބާތޯ؟\nދެފައަށް ހިނި އަރާގައިގެން އުޅޭ ބައެއްހެން ޕެންޑްރައިވެއް ފެނިގެން ޢަޒުލްކުރުމަށް ބައެއް މީހުންގެ މައްޗަށް ކަނޑައެޅޭއިރު މި އެއަވުރެ ބޮޑު\nރުހުމުގެ ލޮލަށް ޢައިބު ނުފެންނަކަން މިއެނގެނީ.\nމިއަދު ރެކެވިދާނެ މާދާމާ ﷲގެ ޙަޟރަތުގައި ކޮންކަމެއް ދައްކާނީ.


Nepal in Games fashaifi, inthizaam thakah sumeh\nނޭޕާލުން ގޭމްސް ފަށައިފި، އިންތިޒާމުތަކަށް ސުމެއް\nގޭމްސްގެ ހުޅުވުމުގެ ރަސްމިއްޔާތުގެ ތެރެއިން\nކުލަ ބޮކިތަކުން މުޅި މާހައުލު އަލިކޮށް، ހަވާގެ އަރުވައި 13 ވަނަ ސައުތު އޭޝިއަން ގޭމްސްގެ ރަސްމީކޮށް ނޭޕާލުން ފަށައިފި އެވެ.\nތަނުގެ މިއުޒިކާއި މުޅި ސްޓޭޑިއަމުން ޓޮޗު ކުރަމުން ދިޔަ އަލިން މާހައުލު ކުލަ ކުރި ނަމަވެސް މި ގޭމްސްގެ އިންތިޒާމުތަކަށް ދޭން ޖެހޭނީ ސުމެކެވެ. ސްޓޭޑިއަމްގެ މީޑިއާތަކަށް ކަނަޑައަޅާ ހިސާބަށް އެތެރެ ނުވެވިގެން ރާއްޖޭގެ މީޑިއާ ޓީމު ގަޑިއެއްހާއިރު ވަންދެން އެއް ދޮރުން އަނެއް ދޮރަށް ހިނގަހިނގާ ތިއްބެވެ. ދޮރުއަށިތަކުގެ ސެކިއުރިޓީންނަށާއި ވޮލެންޓިއަރުންގެ ގޮތުގައި ތިބި ނޭޕާލްގެ އޮފިޝަލުންނަށް މިޑީއާ އާ މެދު ވާންވީ ކިހިނެއް ކަމެއް ނޭންގެ އެވެ. ދިވެހި މީޑއާ ޓީމު އެއް ދޮރުން އަނެއް ދޮރަށް ހިނގަހިނގާ ތިބީ އެވެ. މީޑިއާއަށް ކަނޑައެޅިފައިވާ ހިސާބަށް ދާންވެސް ރާއްޖޭގެ މީޑިއާ ޓީމަށް ވަންނަން ޖެހުނީ މާ ދުރު ގައި ހުރި ގޭތަކުންނެވެ.\nސްޓޭޑިއަމަށް ވަދެވުނު ނަމަވެސް އެކަމަށް ކަނޑައަޅާފައިވާ ހާއްސަ ސަރަހައްދަކީ ކޮބައިކަން އޮފިޝަލުންނަށް ދައްކައި ދެވުނީ އެތައް އިރެއް ފަހުންނެވެ. ގޭމްސްގެ ހުޅުވުމުގެ ރަސްމިއްޔާތު ބޭއްވި ނޭޕާލްގެ އެންމެ ބޮޑު ސްޓޭޑިއަމް ދަސްރަތު ރަންގަސާލާ ސްޓޭޑިއަމްގައި އިންތިޒާމުތައް ހުރީ މިހާވަރަށެވެ.\n"މިއީ ސައުތު އޭޝިއަން ގޭމްސް އުފަންވި ބިން، އަދި މިއީ 1999 ވަނަ އަހަރުގެ ސައުތު އޭޝިއަން ގޭމްސްގެ ހުޅުވުމުގެ ރަސްމިއްޔާތުވެސް ބޭއްވި ވެނޫ،" ގާތްގަނޑަކަށް ދެ ގަޑިއެއްހާއިރަށް ދިގު ދެމިގެން ދިޔަ ހަފުލާގައި ވާހަކަ ދެއްކެވި ސައުތު އޭޝިއަން ގޭމްސްގެ އިންތިޒާމުގެ މައި ކޮމިޓީގެ ރައީސް އަދި ނޭޕާލްގެ ސްޕޯޓްސް މިނިސްޓަރު ޖަގަތު ބަހާދުރު ސަނާ ވިދާޅުވި އެވެ.\nސައުތު އޭޝިއަން ގޭމްސްގެ ފުރަތަމަ ގޭމްސް 1984 ވަނަ އަހަރު ބޭއްވީ ނޭޕާލްގަ އެވެ. އޭގެ ފަހުން 1999 ވަނަ އަހަރު ވެސް މި ގޭމެސް ނާޕާލުން ހޯސްޓް ކުރި އެވެ. މިއީ ނޭޕާލުން ގޭމްސް ހޯސްޓް ކުރާ ތިން ވަނަ ފަހަރެވެ. ތިން ވަނަ ފަހަރުން ވެސް ނޭޕާލަށް މިކަން ކުރަން ދަަހެއް ނުވި އެވެ. ގޭމްސްގެ ފުޓްބޯޅައިގެ އިވެންޓަށް ގެންސްފައިވާ ކުއްލި ބަދަލުން އެކަނިވެސް ނޭޕާލްގެ އަހަމިއްޔަތުކަން ގޭމްސްއާ މެދު މާބޮޑަށް އޮތް ކަމަކަށް ނުދައްކަ އެވެ.\nގުރު ނެގި ފަހުން އިންޑިއާގެ ފިރިހެން ޓީމު މުބާރާތުން ވަކިވުމުން ކުއްލިއަކަށް މުޅި ފޯމެޓް ބަދަލުކޮށް ރެސްޓެއް ނެތި ކުޅޭ ގޮތަށް ލީގް އުސޫލަށް ފެއްޓި އެވެ. ރާއްޖެ އާއި ޝްރީލަންކާ އެކަމަށް ނުރުހުން ފާޅު ކުރި އެވެ. މިއަދު ބޭއްވި ޕްރީ ޓޯނަމަންޓް ޕްރެސް ކޮންފަރެންސްގައިވެސް ވާހަކަ ދައްކަމުން ރާއްޖޭގެ ކޯޗް ޕީޓާ ޝެގަޓް އާއި ލަންކާގެ ކޯޗް ފަކީރު އަލީވެސް ވަނީ ވަރަށް ބޮޑަށް ހިތްހަމަނުޖެހުން ފާޅުކޮށްފަ އެވެ.\nފުޓްބޯޅައިގެ ޕްރީ ޓޯނަމަންޓް ޕްރެސްއަށް ދަނޑަށް ގޮސް އެތައް ރޫމަކަށް ވަންނަން ޖެހުނެވެ. ޕްރެސް ކޮންފަރެންސް އޮތް ރޫމަކީ ކޮބައިކަން ބުނެދޭކަށް ދަނޑުގައި ތިބި އޮފިޝަލުންނަކަށް ނޭންގެ އެވެ.\n"ދަނޑަށް އައިސް 15 މިނެޓް ވެއްޖެ ޕްރެސް އޮތް ތަނެއް ބަލަން،" ރާއްޖޭގެ ކެޕްޓަން އަކުރަމް އަބްދުލް ގަނީ ޕްރެސް އައިސް ބުނީ މިހެންނެވެ.\nގޭމްސް ހުޅުވުމުގެ ރަސްމިއްޔާތު ކަވަރުކުރަން އައިސްތިބި ބަންގުލަދޭޝްގެ ނޫސްވެރިން ވެސް ފާހަގަ ކުރީ އެކަންތަކެވެ. އިންތިޒާމުތައް ދަށް ވާހަކަ އެވެ. މުޅި ގޭމްސްގެ އިންތިޒާމްގައި ބަދަހިކަން ނެތުމުން އެއް ގުނަން އާއި އަނެއް ގުނަންގެ މުއާސަލާތު ގެއްލިފައިވާ ކަމަށް ބަންގުލަދޭޝްގެ ނޫސްވެރިޔާ ވެސް ފާހަގަ ކުރި އެވެ.\nގޭމްސްގެ ހުޅުވުމުގެ ރަސްމިޔާތުގައި ރާއްޖޭގެ ކޮންޓިންޖެޓް --- ފޮޓޯ: އަބްދުﷲ އަބީދު | އެމްއޯސީ\nގޭމްސްއަށް ނޭޕާލް އެންމެ ފުރިހަމައަށް ތައްޔާރު ނުވުމުން އޭގެ އުނދަގޫ އެހެން ގައުމުތަކުގެ އެތުލީޓުންނަށް ވެސް ކުރިމަތި ވެއެވެ. ގޭމްސްއަށް އަމާޒުކޮށްގެން ރާއްޖޭގެ ޓީމުން ދުރާލައި ތައްޔާރު ނުވާ މައްސަލަ މިދިޔަ މަހު ބޭއްވި އޮލިމްޕިކް ކޮމިޓީގެ އެނައުލް ކޮންގްރެސްގައި ވެސް ފާހަގަ ކުރި އެވެ. އެކަމަށް ޖަވާބު ދެމުން އޮލިމްޕިކް ކޮމިޓީގެ ޖެނަރަލް ސެކެޓްރީ އަހްމަދު މަރުޒޫގް ވިދާޅުވީ މި ގޭމްސްއަށް އަމާޒުކޮށްގެން ދުރާލައި ތައްޔާރުވާން ނޭންގޭނެ ކަމަށެވެ. އެކިފަހަރުމަތިން ލަސް ވަމުން އައިސް ތިން ފަހަރަށް ގޭމްސްގެ ތާރީހް ބަދަލު ކުރިކަން މަރުޒޫގް ފާހަގަ ކުރި އެވެ.\nމިފަހަރުގެ ސައުތު އޭޝިއަން ގޭމްސްގެ ތާރީހް ކަނޑަނޭޅި ނޭޕާޅުން އެއް އަހަރު ހޭދަ ކުރި އެވެ. ފުރަތަމަ ބާއްވަން ކީ މި ދިޔަ އަހަރުގެ ޑިސެމްބަރަށެވެ. އެއަށް ފަހު މި އަހަރު ޖެނުއަރީއަށެ ޖެނުއަރީން ސެޕްޓެމްބަރަށް ފުރޮޅު އެންމެ ފަހުން ސިއްކަ ޖެހުނީ ޑިސެމްބަރު މަހަށެވެ.\nމިއަހަރު ރާއްޖެއިން ވާދަ ކުރި އިންޑިއަން އޯޝަން އައިލެންޑް ގޭމްސްގެ އިތިޒާމުތަކާއި މިހާރު ސައުތު އޭޝިއަން ގޭމްސްގެ އިންތިޒާމުތަކާ މެދު އަޅާ ކިޔާނެ ޖާގައެއް ނެތެވެ. އިންޑިއަން އޯޝަން އައިލެންޑް ގޭމްސްގެ އިންތިޒާމުތަކަށް ތައުރީފް ކުރި ފުޓްބޯޅަ ޓީމުގެ ކޯޗް ޝެގަޓް ވެސް ފާހަގަ ކުރީ ނޭޕާލްގެ އިންތިޒާމްތަކުގެ މައްސަލަ އެވެ. ހާއްސަކޮށް ފުޓްބޯޅަ އިވެންޓް ކުރިއަށް ގެންދިއުމަށް ހަމަޖެހިފައިވާ ފޯމެޓަށް އޭނާ ފާޑު ކިޔުން އޮއްސާލި އެވެ.\n"ނޭޕާލްގެ މީހުން ވަރަށް ރަނގަޅު، ވަރަށް ހިތް ހެޔޮ ބައެއް އެކަމަކު މި މުބާރާތުގެ އިންތިޒާމުތަކުން ނޭޕާލްގެ މީހުންގެ ކިބައިން އެފެންނަ ރަނގަޅު ކަމެއް ނުފެނޭ،" މިއަދު ބޭއްވި ޕްރެސްގައި ވާހަކަ ދައްކަމުން ޝެގަޓް ބުންޏެވެ.\nގޭމްސްގެ އޮގަނައިޒިން އިންތިޒާމު ދަށް ނަމަވެސް ހަފުލާ ކުލަ ގަދަ އެވެ. ނޭޕާލްގެ ސަގާފީ ހަރަކާތްތަކާއެކު ކުރިއަށް ގެންދިޔަ ރަސްމިއްޔާތުގައި ގޭމްސް ރަސްމީކޮށް ފައްޓަވައި ދެއްވީ ނޭޕާލްގެ ރައީސް ބިދުޔާ ދެވީ ބަންދާރީ އެވެ. މިއަދުގެ ރަސްމިއްޔާތުގައި ރާއްޖޭގެ ސްޕޯޓްސް މިނިސްޓަރު އަހްމަދު މަހްލޫފް ވެސް ބައިވެރިވެވަޑައިގެންނެވެ.